সারাগামাপাতে আবারও পক্ষপাতের অভিযোগ – Buffalo News24\nসারাগামাপাতে আবারও পক্ষপাতের অভিযোগ\nপ্রকাশিত: 9:31 AM, April 20, 2021\nবিনোদন ডেস্কঃ ভারতের সারেগামাপার বাংলা সংস্করণের মঞ্চে ফের বিতর্ক। ফের অনাকাঙ্ক্ষিত চ্যাম্পিয়নের ঘটনা! আর এই নিয়ে পশ্চিমবঙ্গ, আগরতলার সোশ্যাল প্ল্যাটফরম উত্তাল। শুধু তাই নয় ভারতের জাতীয় চলচ্চিত্র পুরস্কার পাওয়া কণ্ঠশিল্পী ইমন চক্রবর্তীর শীষ্য হওয়ায় চ্যাম্পিয়ন অর্কদীপ মিশ্র বিশেষ সুবিধা পেয়েছেন বলে অভিযোগ। আর চ্যাম্পিয়নের যোগ্য ত্রিপুরার নীহারিকাকে বঞ্চিত করা হয়েছে। এমন সব অভিযোগে নেটিজেনদের তোপের মুখে পড়েছেন সারাগামাপা ও ইমন চক্রবর্তী।\nগত রবিবার সারেগামাপা ২০২০ বিজয়ী ঘোষণা করা হয়েছে। অর্কদীপ মিশ্রর হাতেই উঠেছে এবারের চ্যাম্পিয়ানস ট্রফি। যদিও এ নিয়ে তর্ক-বিতর্ক জারি রয়েছে। নেটিজেনদের একটা বড় অংশের মতেই নীহারিকা বা আনুশকা অনেক বেশি যোগ্য এই ট্রফির। ইমন চক্রবর্তীর টিমের সদস্য অর্কদীপ, তবে এটাই শেষ কথা নয়, তিনি ইমনের ‘গুরুভাই’ও বটে। অর্কদীপের হাতে সেরার ট্রফি ওঠায় স্বভাবতই খুশি ইমন। কারণ এই জয় তারও।\nনেটিজেনরা বলছেন, “একদম জাজমেন্ট ঠিক হয়নি, নিহারীকাই বেশি যোগ্য ছিল।”\nআরিয়ান ঘোষ এটা একেবারেই ভুল জাজমেন্ট হলো। নীহারিকা, আনুশকা অনেক অনেক বেশি যোগ্য ছিল। “সা রে গা মা পা বাংলা”-র আজ পর্যন্ত সব কটা সিজন এর সব থেকে বেঠিক জাজমেন্ট হয়ে থাকবে এটা। খুবই শকিং এটা।\nএকজন লিখেছেন, “আমার মতে, যেখানে নীহারিকা শুরু থেকেই এত সুন্দর পারফরমেন্স করে এসেছে, সেখানে কিভাবে যে সেকেন্ড হলো, আমি বুঝতে পারছি না। আর অবাক করা বিষয়, আনুশকা কোনো স্থানই পেল না, অথচ ওই মেয়েটাই বরাবর নিজের প্রতিভা দিয়ে বিভিন্ন চ্যালেঞ্জ অতিক্রম করে এসেছে। বিদিপ্তাকে নিয়ে কোনো কথা বলব না, কারণ বিদিপ্তার গলা খুব মিষ্টি।”\nআরেকজন লিখেছেন, “একদম ঠিক হয়নি বিচারকদের সিদ্ধান্ত, নিহারিকা সবচেয়ে ভালো ও প্রথম হলে ঠিক হতো। এছাড়া বিদিপ্তা , আনুশকা এরাও অনেক ভালো গান করে শুধু তাই নয় এরা সব রকমের গান এবং যথেষ্ট কঠিন গান গেয়েছে পুরো সিজেনটাতে আর অর্কদ্বীপ এক ই গান গেয়ে প্রথম হয়ে গেল। একদম ভালো লাগে নি খুব খারাপ লেগেছে।”\nজাকির হোসেন নামের একজন লিখেছেন, “নীহারিকার প্রতি অন্যায় হয়েছে, অবশ্যই সে ভার্সেটাইল গায়িকা। ম্যাডাম সম্মান রেখে বলছি আপনি অনেক বড় মাপের শিল্পী। ফাইনালে আপনার অতিরিক্ত এক্সপ্রেশন দৃষ্টিকটু লেগেছে। অর্কর পাশে হুট করে দাঁড়িয়ে পড়াটা শোভনীয় হয়নি। আপনার কাছে প্রত্যাশা অনেক বড়।”\nসুরজিৎ ঘোষ লিখেছেন, “একদম বাজে সিদ্ধান্ত , আর বিচারকদের লাফালাফি দেখে এতো খারাপ লাগছিলো। আমার দেখা সবথেকে বাজে সংগীত রিয়ালিটি শো।”\nটেলিভিশনের পর্দায় অর্কদীপের হাতে ট্রফি উঠবার পড়েই ইমন ফেসবুকের দেওয়ালে লেখেন, ‘অর্কদীপ মিশ্র, আমি তোমায় নিয়ে গর্বিত’। অন্যদিকে মেন্টর তথা, গুরুবোন ইমনকে নিয়ে অর্কদীপ এক সাক্ষাত্কারে বলেন, ‘এটা একটা দুর্দান্ত অভিজ্ঞতা। আমি অনেক কিছু শিখেছে ইমনদির কাছে, উনি সত্যিকারের অনুপ্রেরণা। আমার যখনই দরকার পড়েছে উনি পাশে থেকেছেন’।\nসারেগামাপা-র শেষ ছয়ে চলতি সিজনে জায়গা করে নিয়েছিল ছয়জন- অর্কদীপ মিশ্র, রক্তিম চৌধুরী, বিদীপ্তা চক্রবর্তী, জ্যোতি শর্মা, নীহারিকা নাথ এবং আনুশকা পাত্র। রবিবারের এপিসোডেও হাড্ডাহাড্ডি লড়াইয়ের পর শেষ তিনে জায়গা করে নেয়- অর্কদীপ, নীহারিকা এবং বিদীপ্তা। দুই নারী প্রতিযোগিকে হারিয়ে শেষ হাসি হাসলেন অর্কদীপ। দ্বিতীয় স্থানে শেষ করেন নীহারিকা এবং সেকেন্ড রানার আপের তকমা নিয়েই সন্তুষ্ট থাকতে হয় বিদীপ্তাকে।\nলেখেন, ‘আপনারা কী দেখে অর্কদীপকে চ্যাম্পিয়ান করলেন একটু বলবেন? তাহলে সুবিধা হতো আমার। আনুশকা কোনো পজিশন পেল না, নীহারিকা অর্কদীপের যে অনেক এগিয়ে’। অপর একজন ক্ষোভের সুরে লিখেছেন, পরের বছর থেকে আর সারেগামাপা দেখব না। কিভাবে অর্কদীপ চ্যাম্পিয়ান হলো। আমি মানতে পারব না নীহারিকা বা বিদীপ্তা কিংবা আনুশকার চেয়ে ও বেশি যোগ্য। আমার তো মনে হয় রক্তিম, রাহুল, জ্যোতিও অর্কদীপের চেয়ে অনেক বেশি ভার্সাটাইল গায়ক’।\nএসবের বাইরে অসংখ্য শ্রোতা ভক্ত নীহারিকা উদ্দেশ করে লিখছেন, ‘আমাদের চোখে তুমিই চ্যাম্পিয়ন’।


মাছের বিস্কুট ও চানাচুর উদ্ভাবন করলেন শেকৃবির গবেষকরা – কৃষি ও কৃষকের সংবাদ\nশেরেবাংলা কৃষি বিশ্ববিদ্যালয়ের (শেকৃবি) গবেষকরা পাঙাশ ও সিলভার কার্প মাছ প্রক্রিয়াজাত করে বিস্কুট ও চানাচুর উদ্ভাবন করতে সক্ষম হয়েছেন। এর আগে বিশ্ববিদ্যালয়ের ফিশারিজ, আকুয়াকালচার অ্যান্ড মেরিন সায়েন্স অনুষদের একদল গবেষক অনুষদীয় অর্থায়নে কয়েক মাস ধরে এ বিষয়ে গবেষণা চালান। তাদের দাবি, বাংলাদেশে তারাই প্রথম এ উদ্ভাবনে সফলতা অর্জন করলেন।\nগবেষণা কার্যক্রম পরিচালনা করেন ফিশিং অ্যান্ড পোস্ট হার্ভেস্ট টেকনোলজি বিভাগের প্রভাষক মো. মাসুদ রানা। তত্ত্বাবধান করেন অনুষদের ডিন প্রফেসর ড. কাজী আহসান হাবীব। সার্বিক সহযোগিতায় ছিলেন আকুয়াকালচার বিভাগের চেয়ারম্যান ড. এ এম সাহাবউদ্দিন এবং ফিশিং অ্যান্ড পোস্ট হার্ভেস্ট টেকনোলজি বিভাগের চেয়ারম্যান ড. মো. মহিব্বুল্লাহ।\nগবেষক দল জানায়, বর্তমানে বাংলাদেশ মাছ উৎপাদনে স্বয়ংসম্পূর্ণ। প্রতি বছর লক্ষ্যমাত্রার অতিরিক্ত মাছ উৎপাদিত হচ্ছে। পাঙাশ ও সিলভার কার্প মাছের উৎপাদনের হার বেশি। ভোক্তাদের চাহিদা ও বাজারদর দিন দিন কমতে থাকায় চাষিরা পাঙাশ ও সিলভার কার্প মাছ চাষ থেকে মুখ ফিরিয়ে নিচ্ছেন। মাছ দুটির প্রতি ভোক্তাদের চাহিদা বৃদ্ধিসহ মূল্য সংযোজন (ভ্যালু অ্যাডেড) পণ্য উৎপাদন করতে না পারলে অদূর ভবিষ্যতে মাছ দুটি চাষি পর্যায়ে পাওয়া যাবে না। এ পরিপ্রেক্ষিতে পাঙাশ ও সিলভার কার্প মাছের প্রতি ভোক্তাদের চাহিদা ও চাষিদের আগ্রহ বৃদ্ধির লক্ষ্যে কম মূল্যের মাছগুলো প্রক্রিয়াজাত করে সুস্বাদু ও পুষ্টিগুণসমৃদ্ধ বিস্কুট এবং চানাচুর উদ্ভাবন করা হয়েছে। এই খাদ্য মানুষের দেহের প্রয়োজনীয় বিভিন্ন পুষ্টি উপাদান, ভিটামিন ও মিনারেল সরবরাহ করবে।\nতারা বলেন, উদ্ভাবিত খাদ্য দুটি যেকোনো সময় খাবার উপযোগী মোড়কজাত পণ্য হিসেবে বাণিজ্যিকভাবে উৎপাদন সম্ভব। এতে চাষি পর্যায়ে পাঙাশ ও সিলভার কার্প উৎপাদনে আগ্রহ বাড়বে। পুষ্টিগুণে ভরপুর এবং প্রাণীজ আমিষসমৃদ্ধ এই পণ্যগুলো ছোট ছেলেমেয়েদের পুষ্টি চাহিদা পূরণ এবং গর্ভবতী নারীদের পুষ্টির সংকুলানে গুরুত্বপূর্ণ অবদান রাখবে।\nপ্রাথমিকভাবে গবেষণায় দেখা গেছে, মাছের বিস্কুট ও চানাচুরে ৪০-৫০ শতাংশ আমিষ, ২০-৩০ শতাংশ চর্বি, ২০-২৫ শতাংশ শর্করা, ১০-১৫ শতাংশ মিনারেল এবং ১০-১২ শতাংশ ফাইবার বিদ্যমান।\nগবেষকদের উদ্ভাবিত বিস্কুট ও চানাচুর শেকৃবির উপাচার্য প্রফেসর ড. কামাল উদ্দিন আহাম্মদ এবং ফিশারিজ, আকুয়াকালচার অ্যান্ড মেরিন সায়েন্স অনুষদের ডিন প্রফেসর ড. কাজী আহসান হাবীবের কাছে হস্তান্তর করা হয়েছে।\nউদ্ভাবনগবেষকচানাচুরজাগোনিউজ২৪.কমবিস্কুটমাছমাছের চানাচুরমাছের বিস্কুটশেকৃবি


section for kids News : মোজায় ভরা হরেক মজা - the christmas stockings | Eisamay\nমোজায় ভরা হরেক মজা\nEiSamay.Com | Updated: 21 Dec 2013, 11:33:00 AM\nসারা বছর মা-বাবার থেকে যে জিনিসগুলো হাজার চেয়েও পাওয়া যায়নি, সেইগুলোর এন্ট্রি হয়েছে সান্তার উদ্দেশে লেখা উইশলিস্টে৷\nলিখছেন নিবেদিতা দাঁ\nসারা বছর মা-বাবার থেকে যে জিনিসগুলো হাজার চেয়েও পাওয়া যায়নি, সেইগুলোর এন্ট্রি হয়েছে সান্তার উদ্দেশে লেখা উইশলিস্টে৷ ক্রিসমাস ইভে বালিশের পাশে অথবা বাড়িতে সাজানো ক্রিসমাস ট্রির নিচে রেখে দেওয়া মোজা৷ চরম উত্তেজনায় পেটের ভিতরে গুরগুর… সকালে সব্বার আগে উঠে মোজার পেটে হাত ঢোকানো৷ উফ! সেই মুহূর্তে এক্সসাইটমন্টে আর কোনও কিছুর সঙ্গে তুলনা করা যায় না৷ কিন্ত্ত বন্ধুরা কখনও কি তোমরা ভেবে দেখেছ হঠাত্ সব ছেড়ে তোমরা সান্তার জন্যে মোজা বা স্টকিংস কেন রাখো? যদিও লিখিত কোনও তথ্য পাওয়া যায় না, তবে লোকগাথায় যে গল্পটি বহুল প্রচারিত সেই গল্পটিই আজ শোনা যাক৷\nসে বহু বছর আগের কথা৷ একটা গ্রামে খুব গরীব ও সত্ মানুষ বাস করতেন তাঁর তিন মেয়েকে নিয়ে৷ মেয়েদের বিয়ে দেওয়ার মতো কোনও ক্ষমতাই তাঁর ছিল না৷ তাই সারাদিন তাঁকে একটাই চিন্তা কষ্ট দিত… তাঁর মৃত্যুর পর মেয়েদের কী হবে৷ অথচ কারও থেকে সাহায্যও তিনি নেবেন না৷ গরীব হতে পারেন, কিন্ত্ত নিজের আত্মসম্মানের সঙ্গে আপোষ করবেন না কিছুতেই৷ সেই সময়ে সেখান দিয়ে সেন্ট নিকোলাস যাচ্ছিলেন৷ শুনতে পেলেন গ্রামবাসীরা ওই পরিবারের দুঃখ নিয়ে কথা বলছেন৷ তখন সেন্ট নিকোলাস ঠিক করলেন যে আড়ালে থেকে তিনি ওই সত্ , দরিদ্র পরিবারকে সাহায্য করবেন৷ অন্ধকার নামার পর তিনি তিন ব্যাগ ভর্তি সোনার মোহর জানলা দিয়ে ঘরের ভিতর ছুঁড়ে দিলেন৷ তারই মধ্যে একটি ব্যাগ গিয়ে পড়ল সেখানে রাখা একটা মোজার ভিতরে৷ পরের দিন সকালে ঘুম থেকে উঠে ঘরে এবং মোজার ভিতরে সোনর ব্যাগ দেখে তো ওরা বেজায় খুশি! বয়স্ক ভদ্রলোকের চিন্তা নিমেষে উধাও! মেয়েদের বিয়ে দিলেন ধুমধাম করে৷ সেই থেকে সান্তার জন্যে মোজা রাখার রীতি শুরু হল৷ কোনও কোনও লোকগাথায় আবার বলা আছে, আগুনের পাশে শুকাতে দেওয়া তিনটি মোজার মধ্যেই নাকি সেন্ট নিকোলাস এসে সোনা ভর্তি ব্যাগ রেখে গিয়েছিলেন! এর জন্যে আলাদা করে ক্রিসমাসের আগে ক্রিসমাস স্টকিংস বানান বহু পরিবার৷ কেউ কেউ তো আবার তার গায়ে নিজেদের নামও লিখে রাখেন যাতে স্যান্টার কোনও ভুল না হয়৷\nপৃথিবীর বৃহত্তম ক্রিসমাস স্টকিংস উচ্চতায় ১৬৮ ফুট ৫.৬৫ ইঞ্চি, চাওড়ায় ৭০ ফুট ১১.৫৭ ইঞ্চি৷ ২০১১ সালে ৫ জানুয়ারি এই মোজাটি বানিয়েছে ইতালির তাস্কানির এক জরুরি পরিষেবা প্রদানকারি স্বেচ্ছাসেবী সংগঠন পিউব্লিকা আসিসতেনেজা কারারা এ সেজেওনি৷\nডিয়ার টেডি বেয়ার পরের খবর\nWeb Title : the christmas stockings


Covid-19 ‘does not spread easily’ from contaminated surfaces or animals, says CDC dgtl - Anandabazar\nCovid-19 ‘does not spread easily’ from contaminated surfaces or animals, says CDC dgtl\n২৭ মে, ২০২০, ১৩:২৩:০০\nশেষ আপডেট: ২৭ মে, ২০২০, ১৭:৩৫:০৫\nমানুষেই সহজে ছড়ায় কোভিড, অন্য প্রাণী বা দূষিত জিনিস থেকে নয়, জানাল আমেরিকা\nভয়ঙ্কর কোভিড-১৯ ভাইরাস এক জন মানুষ থেকে অন্য মানুষেই সহজে ছড়াতে পারে। দ্রুত ছড়ায়। কোনও দূষিত জিনিসপত্র বা অন্য প্রাণী থেকে কিন্তু ততটা সহজে, ততটা দ্রুত হারে ছড়াতে পারে না এই ভাইরাস।\nএখনও অনেকটাই অজানা, অচেনা এই বিশ্বত্রাস ভাইরাসটি সম্পর্কে এটাই নতুন মূল্যায়ন আমেরিকার ‘সেন্টার্স ফর ডিজিজ কন্ট্রোল অ্যান্ড অ্যান্ড প্রিভেনশন (সিডিসি)’-এর।\n‘হাউ কোভিড-১৯ স্প্রেডস’ শীর্ষক তাদের ওয়েবসাইটে এ মাসে এই নতুন তথ্যটি জুড়েছে সিডিসি। সংশোধিত ওয়েবসাইটে বলা হয়েছে, ‘‘ভাইরাসটি (কোভিড-১৯) খুব সহজেই মানুষ থেকে মানুষে ছড়ায়। আর সেটা খুব দ্রুত হারে ছড়াচ্ছেও। মানুষের ক্ষেত্রে সংক্রমণের জন্য ভাইরাসটি টিঁকেও থাকতে পারে অনেকটা সময়।’’\nকোভিড-১৯ ভাইরাস সম্পর্কে সম্প্রতি গড়ে ওঠা আমাদের আরও একটা ধারণাকে বদলাতে বলেছে সিডিসি। তাই ওয়েবসাইটে তাদের আগের বয়ানটিও বদলে দিয়েছে।\nসিডিসি-র নতুন মূল্যায়ন, কোন সূত্র থেকে ভাইরাসটি মানুষের শরীরে ঢুকেছে, সেটা ততটা বড় কথা নয়। তা যদি কোনও দূষিত জিনিসপত্র থেকে আমাদের শরীরে আসে, তাতে সংক্রমণের বিপদ যতটা, অন্য কোনও প্রাণী থেকে এলেও আমাদের বিপদ ততটাই। কোনও কমা-বাড়া নেই।\nনতুন মূল্যায়ন বোঝাতে সিডিসি-র ওয়েবসাইটে একটি হেডলাইন দেওয়া হয়েছে: ‘দ্য ভাইরাস ডাজন্ট স্প্রেড ইজিলি ইন আদার ওয়েজ’ (ভাইরাসটি অন্য কোনও ভাবে সহজে ছড়ায় না)।\nসিডিসি জানিয়েছে, কোনও দূষিত জিনিসপত্র ছুঁলেই আমরা কোভিড-১৯ ভাইরাসে সংক্রমিত হয়ে পড়ব, তা কিন্তু নয়। আবার অন্য কোনও সংক্রমিত প্রাণীর সংষ্পর্শে এলেও যে আমাদের সংক্রমিত হওয়ার আশঙ্কা দুম করে বেড়ে যাবে, সেটাও নয়।\nকী ভাবে এই সিদ্ধান্তে পৌঁছল সিডিসি?\nসিডিসি-র মুখপাত্র ক্রিস্টেন নর্ডলান্ড বৃহস্পতিবার জানিয়েছেন, সংস্থার অভ্যন্তরীণ পর্যালোচনা ও বিভিন্ন স্তরের পরীক্ষানিরীক্ষার ভিত্তিতেই এই সিদ্ধান্ত। তারই প্রেক্ষিতে সংশোধিত হয়েছে ওয়েবসাইট। তাঁর কথায়, ‘‘সংক্রমণের গতিপথ বা ভাষা বদলায়নি। মানুষের মধ্যে ঘনিষ্ঠতা থেকেই কোভিড-১৯ ভাইরাস বেশি ছড়াচ্ছে।’’\nসেই ছড়ানোর পথটা কী?\nসিডিসি-র ওয়েবসাইটে জানানো হয়েছে, কথা বলা বা হাঁচি, কাশির সময় আমাদের নাক, মুখ থেকে যে ড্রপলেট বেরিয়ে আসে, সেটাই মূলত মানুষ থেকে মানুষে এই ভাইরাসকে ছড়িয়ে পড়তে সাহায্য করে। ফলে, কারও ক্ষেত্রে যদি এই ভাইরাসে আক্রান্ত হওয়ার প্রাথমিক উপসর্গটুকুও না থাকে বা তিনি যদি আদৌ আক্রান্ত না হন, তা হলেও তাঁর নাক, মুখ থেকে বেরিয়ে আসা ড্রপলেট থেকে অন্য মানুষে ছড়িয়ে পড়তে পারে এই ভয়ঙ্কর ভাইরাস।\nদু’টি মানুষ কতটা ঘনিষ্ঠ হলে এই আশঙ্কা বেড়ে যায়?\nমানুষের ভিড় খুবই পছন্দ কোভিড-১৯-এর। বিহারের দানাপুর রেলস্টেশনে পরিযায়ী শ্রমিকরা। ছবি-পিটিআই।\nসি়ডিসি-র ওয়েবসাইটে জানানো হয়েছে কম করে ৬ ফুট। ওই দূরত্বেই এক জন থেকে অন্য জনে ড্রপলেটের মাধ্যমে কোভিড-১৯ ভাইরাসের ছড়িয়ে পড়ার আশঙ্কা বেশি। কারণ, ওই দূরত্বেই বেশি ড্রপলেট বেরিয়ে আসে কোনও মানুষের নাক, মুখ থেকে।\nকোভিড-১৯ জনঘনত্ব পছন্দ করে?\nবিভিন্ন পর্যবেক্ষণ, পরীক্ষানিরীক্ষা থেকে দেখা গিয়েছে, যে সব এলাকায় জনসমাগম বেশি, কোভিড-১৯-এর সেই সব এলাকাই বড় পছন্দের। কোভিড-১৯ তাই বেশি ছড়ায় নার্সিংহোমে। জেলে। ক্রুজ শিপে। মাংস যেখানে প্যাকেটজাত করা হয়, সেই সব এলাকাও খুব পছন্দের কোভিড-১৯-এর।


March 2018 – DIN KAL\nজাকির নায়েককে ভারতের হাতে তুলে দেবে মালয়েশিয়া\nবিতর্কিত ইসলামি বক্তা ড. জাকির নায়েককে ফিরিয়ে দিতে মালয়েশিয়ার কাছে আবেদন জানিয়েছে ভারত সরকার। ভারতের পররাষ্ট্র মন্ত্রণালয় মালয়েশিয়ান কর্তৃপক্ষের কাছে আনুষ্ঠানিকভাবে এই অনুরোধ জানিয়েছে। খবর টাইমস অব ইন্ডিয়ার। কুয়ালালামপুরের একটি আদালতে ভারতের ওই আবেদনের বিষয়ে শুনানি অনুষ্ঠিত হতে পারে। এর আগে মালয়েশিয়া জানিয়েছিল তারা জাকির নায়েককে ফিরিয়ে দিতে প্রস্তুত। গেলো …\nসন্তান গর্ভে আসার পর, শিশুটি ছেলে না কি মেয়ে হবে? এটি প্রায় সকলের জন্য একটি মজাদার বিষয় হয়ে দাঁড়ায়। মা-বাবারও জানার আগ্রহের কমতি থাকে না। তবে ২০ সপ্তাহের আগে শিশুটির লিঙ্গ সম্পর্কে ডাক্তার জানাতে পারেন না। ২০ সপ্তাহ তো অনেক সময়, একটু চেষ্টা করলেই আগে থেকে কিছুটা অনুমান করা যায়। …\nআজ আপনার জন্ম দিন হলে পাশ্চাত্য মতে আপনার রাশি মেষ , আপনার ওপর প্রভাবকারী গ্রহ: রবি ও মঙ্গল। ১ তারিখে জম্ম হবার কারনে আপনার ওপর রবির প্রভাব স্পষ্ট। আপনার শুভ সংখ্যা: ১,১০,১৯,২৮। আপনার শুভ বর্ণ: কমলা ও লাল। শুভ গ্রহ ও বার: রবি ও মঙ্গল। শুভ রত্ন: রক্তপ্রবাল ও রুবী। …\nসাধারণ ধারণা হলো, শরীরে পানি জমা মানেই কিডনি খারাপ। কিন্তু আসলে নানা কারণেই শরীরে পানি জমতে পারে। যাঁদের হৃদ্যন্ত্র ও ফুসফুসে সমস্যা আছে, তাঁদেরও এমন হতে পারে। ফুসফুসের দীর্ঘমেয়াদি রোগ; যেমন: ক্রনিক ব্রংকাইটিস, ব্রংকিয়েকটেসিস, যক্ষ্মার নানা জটিলতা থেকে হৃদ্যন্ত্র আক্রান্ত হলে এই পরিস্থিতিকে বলে কোর পালমোনালি। এতে শ্বাসকষ্ট-জাতীয় সমস্যার সঙ্গে …\nদাদুকে কারাগারে দেখে- বিএনপি চেয়ারপারসন খালেদা জিয়ার প্রয়াত ছেলে কোকোর ছোট মেয়ে জাহিয়া রহমান পড়াশোনা করেন লন্ডনের একটি শিক্ষা প্রতিষ্ঠানে। দুর্নীতি মামলায় সাজা পেয়ে গত ৮ ফেব্রুয়ারি থেকে পুরনো কেন্দ্রীয় কারাগারে বন্দী দাদুকে দেখে ডুকরে কেঁদে ওঠেন তিনি। তার কান্না ছুঁয়ে যায় নাজিম উদ্দিন রোডের প্রিজন সেলে থালেদা জিয়ার সঙ্গে …\n‘বিএনপিতে কোনো পুরুষ নাই, সবাই কাপুরুষ’\nঢালিউড ও টালিউডের ছবি নিয়ে বেশ ব্যস্ত সময় কাটাচ্ছেন শাকিব খান। দেশের জনপ্রিয় এই নায়ককে নিয়ে সিনেমা নির্মাণে আগ্রহী প্রযোজক-পরিচালকরা। মাঝে শোনা গিয়েছিল নোলক নামের একটি ছবিতে অভিনয়ের জন্য ৫০ লাখ টাকা পারিশ্রমিক নিয়েছেন শাকিব। ছবিটির প্রযোজক-পরিচালক দুজনই তরুণ। বেশ কিছু গণমাধ্যমে তখন সংবাদ প্রকাশ হতে থাকে দুই তরুণের স্বপ্নপূরণ …\nএক নজরে দেখে নিন, বিশ্বের সেরা ১০ ধনী ক্রিকেটারের নাম\n১০) মাইকেল ক্লার্ক খেলোয়াড় জীবনে মাইকেল ক্লার্ক বিখ্যাত ছিলেন তার ব্যাটিং ও ফিল্ডিংয়ের জন্য। অস্ট্রেলিয়ার অন্যতম জয়প্রিয় ক্রিকেটারও ছিলেন তিনি। তিনি অবসর নিয়েছেন বছর দুয়েক আগেই। তবে আয়ের দিক দিয়েও এখনও সেরা প্রাক্তন অজি অধিনায়ক। ২০১৭ তার মোট আয় প্রায় তিন মিলিয়ন ডলার। ৯) এবি ডি’ভিলিয়ার্স এবি ডি’ভিলিয়ার্স ব্যাট হাতে …\nগ্লামার গার্ল উর্বশীর স্কুল জীবনের ছবিগুলি দেখলেই বুঝবেন…\nবলিউডের উর্বশী রাউটেলার নাম আজ সবাই জানে। সব ছেলেদের মুখে মুখে এখন একটাই নাম সেটা উর্বশী রাউটেলা । সব ছেলেরা এক ডাকে চেনে । এখন সবার মুখে শুধু একজনেরই নাম আর সেটা হলো উর্বশী । আর এই জনপ্রিয়তা টা গ্রেট গ্র্যান্ড মস্তি করার পর থেকে হয়েছে । যদিও উর্বশী শুধু …


ফিল্ডিং কোচের জন্য কেন ভাবাই হল না জন্টি রোডসের নাম? উদ্ভট যুক্তি এমএসকে প্রসাদের | KhaborOnline\nHome খেলাধুলো ক্রিকেট ফিল্ডিং কোচের জন্য কেন ভাবাই হল না জন্টি রোডসের নাম? উদ্ভট যুক্তি...\nফিল্ডিং কোচের জন্য কেন ভাবাই হল না জন্টি রোডসের নাম? উদ্ভট যুক্তি এমএসকে প্রসাদের\nওয়েবডেস্ক: নিঃসন্দেহে বিশ্বের সেরা ফিল্ডার তিনি। সেই জন্টি রোডসকে ভারতের ফিল্ডিং কোচ করার সুযোগ হাতছাড়া করল ভারত। রোডস কোচ হওয়ার জন্য আবেদন করলেও তাঁর নাম একবারের জন্যও ভাবা যায়নি। বরং ফিল্ডিং কোচ হওয়ার জন্য যে তিন জনের নামের চূড়ান্ত তালিকা তৈরি করা হয়েছে, তাতে এক নম্বরে রয়েছেন আর শ্রীধর। অর্থাৎ বিরাটদের ফিল্ডিং কোচ হওয়া শ্রীধরের কাছে শুধু সময়ের অপেক্ষা।\nকিন্তু রোডস আবেদন করলেও, কেন তাঁর নাম চূড়ান্ত তালিকায় থাকল না? এর কারণ ব্যাখ্যা করতে গিয়ে উদ্ভট একটা যুক্তি খাড়া করেছেন নির্বাচক প্রধান এমএসকে প্রসাদ। তাঁর সাফ কথা, “এই মুহূর্তে বিশ্বের সেরা ফিল্ডিং কোচের একজন শ্রীধর। এই পরিস্থিতিতে রোডসের জন্য জায়গা করা সম্ভব হচ্ছিল না।” শ্রীধরকে ভারতীয় দলে পুনরায় নিয়োগ করার ব্যাপারে যে দু’ বার ভাবতে হয়নি, সে কথা বলে দেন প্রসাদ।\nআরও পড়ুন এটিকের ম্যাচ দিয়ে শুরু হচ্ছে আইএসএল, জেনে নিন কলকাতার ক্রীড়াসূচি\nএমনিতে নিন্দুকদের মতে, ভারতের কোচ বাছাইয়ের পর্বটা হাস্যকর একটা ঘটনা হয়ে দাঁড়িয়েছে। কিছু দিন আগেই কোচের দায়িত্বে পুনরায় নিয়োগ করা হয়েছে রবি শাস্ত্রীকে। শাস্ত্রীই যখন কোচ হলেন, তখন ঘটা করে একাধিক আবেদনপত্র জমা নেওয়ার আদৌ কি কোনো দরকার ছিল?\nসেই হাস্যকর ব্যাপারের মধ্যেই নতুন মাত্রা যোগ করল ফিল্ডিং কোচ নিয়োগ। যেখানে বিশ্ববিখ্যাত জন্টি রোডসের জায়গায় প্রাধান্য পেলেন আর শ্রীধর।\nপূর্ববর্তীভারতীয় অর্থনীতিতে এখন ‘উচ্চ রক্তচাপ’ চলছে: অ্যাপোলো হাসপাতালের শীর্ষ আধিকারিক\nপরবর্তীবিশ্বের দু’নম্বরকে হারিয়ে বিশ্ব ব্যাডমিন্টন চ্যাম্পিয়নশিপের সেমিফাইনালে সিন্ধু


Realme3Pro Sale Date May3India Flipkart Price and Specification । আবার কবে পাওয়া যাবে Realme3Pro?\nআবার কবে পাওয়া যাবে Realme3Pro?\nNDTV,4মে 2019 18:19 IST\nRealme3Pro ফোনে রয়েছে 4,405mAh ব্যাটারি\nFlipkart আর Realme.com থেকে পাওয়া যাবে Realme3Pro\nAndroid Pie অপারেটিং সিস্টেমের উপরে চলবে কোম্পানির ColorOS 6.0 স্কিন\nএপ্রিল মাসে লঞ্চ হয়েছিল Realme3Pro। প্রথম দুই দিন ফ্ল্যাশ সেলে মুহুর্তে এই ফোনের স্টক শেষ হয়েছিল।6মে ফ্ল্যাশ সেলে আবার বিক্রি হবে এই স্মার্টফোন। সোমবার দুপুর 12 টায় ফ্ল্যাশ সেলে এই ফোনের তিনটি স্টোরেজ ভেরিয়েন্ট বিক্রি হবে। শুধুমাত্র Flipkart আর Realme.com থেকে পাওয়া যাবে Realme3Pro।


গতানুগতিক শিক্ষার পাশাপাশি নৈতিক ও সামাজিক শিক্ষা গ্রহণ করতে হবে ----- ড. আহমদ আল কবির - royalview24- News Magazine\nগতানুগতিক শিক্ষার পাশাপাশি নৈতিক ও সামাজিক শিক্ষা গ্রহণ করতে হবে ----- ড. আহমদ আল কবির\nপ্রকাশিত: ১০ মে ২০২২, মঙ্গলবার, ০২:১৭ অপরাহ্ণ\nমইনউদ্দিন আদর্শ মহিলা কলেজের গভর্নিং বডির চেয়ারম্যান, বিশিষ্ট শিক্ষানুরাগী বীর মুক্তিযোদ্ধা ড. আহমদ আল কবির বলেছেন, গতানুগতিক শিক্ষার পাশাপাশি পারিবারিক নৈতিক ও সামাজিক শিক্ষা গ্রহণ করতে হবে। ব্যক্তি ও কর্মজীবনের শিক্ষা গ্রহণের জন্য প্রতিটি শিক্ষাপ্রতিষ্ঠানে ট্রেনিং গ্রাউন্ড তৈরি করতে হবে। ছাত্রছাত্রীদেরকে এক্সট্রা ক্যারিকুলামে যুক্ত করতে না পারলে তাদেরকে উন্নত শিক্ষা প্রদান করা সম্ভব নয়। তিনি প্রতিটি শিক্ষা প্রতিষ্ঠানে কর্মবান্ধব শিক্ষা ব্যবস্থা তৈরি করার আহবান জানান।\nগতকাল সোমবার দুপুরে কলেজের হলরুমে বিভিন্ন প্রতিযোগিতার পুরস্কার বিতরণী অনুষ্ঠানে প্রধান অতিথির বক্তব্যে তিনি এসব কথা বলেন।\nকলেজের অধ্যক্ষ অধ্যাপক মো: আবিদুর রহমানের সভাপতিত্বে পুরস্কার বিতরণী অনুষ্ঠানে বিশেষ অতিথির বক্তব্য রাখেন, কলেজ গভর্নিং বডির সদস্য ও সিলেট মহানগর আওয়ামী লীগের সাধারণ সম্পাদক অধ্যাপক জাকির হোসেন, গভর্নিং বডির অভিভাবক সদস্য এখলাসুর রহমান।\nরাষ্ট্রবিজ্ঞান বিভাগের সহকারী অধ্যাপক রহিমা বেগমের সঞ্চালনায় ও অধ্যাপক মো: আজির উদ্দিনের স্বাগত বক্তব্যের মাধ্যমে শুরু হওয়া অনুষ্ঠানে আরো বক্তব্য রাখেন উপাধ্যক্ষ কৃষ্ণপদ সূত্রধর, সাংবাদিক মকসুদ আহমদ মকসুদ, কলেজের ইংরেজি বিভাগের বিভাগীয় প্রধান সহযোগী অধ্যাপক পার্থ সারথি নাগ, রাষ্ট্রবিজ্ঞান বিভাগের বিভাগীয় প্রধান সহযোগী অধ্যাপক এনামুল হক চৌধুরী, কলেজের শিক্ষক পরিষদের সম্পাদক ও ব্যবস্থাপনা বিভাগের বিভাগীয় প্রধান এনামুল হক চৌধুরী সুহেল।\nঅনুষ্ঠানের শুরুতে পবিত্র কোরআন থেকে তেলাওয়াত করেন মনিরা আক্তার প্রিয়া, গীতা পাঠ করেন বন্যা শীল। জাতীয় সংগীতের মাধ্যমে শুরু হওয়া অনুষ্ঠানে সংগীত পরিবেশন করেন প্রিয়াংকা রানী দাশ ও পূর্বা দাশ ও আবৃত্তি করে তিলোত্তমা নাথ তন্বী। অনুষ্টান শেষে সাহিত্য সংস্কৃতি ও ক্রীড়া প্রতিযোগীতার পুরস্কার বিতরন করা হয়। এতে চ্যাম্পিয়ান হয় হুমায়রা সুলতানা ও রানার আপ হয় যৌথভাবে প্রিয়াংকা রানী দাস ও মুনমুন নাহার মিতু।\nবিশেষ অতিথির বক্তব্যে কলেজ গভর্নিং বডির সদস্য সিলেট মহানগর আওয়ামী লীগের সাধারণ সম্পাদক অধ্যাপক জাকির হোসেন বলেন, লেখাপড়ার পাশাপাশি সহশিক্ষা কার্যক্রম জরুরী। এর মাধ্যমে নিজেদের মধ্যে কনফিডেন্স তৈরি হবে। তিনি সবাইকে বড়ো হওয়ার স্বপ্ন দেখার আহবান জানিয়ে বলেন, তাহলে জীবনে সফলতা অর্জন সম্ভব। বিজ্ঞপ্তি।\nনতুন প্রেমে মজেছেন আলম!


ওষুধশিল্পের অভাবনীয় উন্নতি ঘটলেও দেশের বাজার ভেজাল ওষুধে সয়লাব হয়ে গেছে। ফলে ওষুধের মান নিয়ে প্রতিনিয়ত বিভ্রান্ত হচ্ছে সাধারণ মানুষ। একশ্রেণির ওষুধ কোম্পানি বেশি মুনাফা লাভের আশায় তৈরি করছে বিভিন্ন ধরনের ভেজাল ওষুধ। এসব ভেজাল ওষুধ সেবন করে রোগীরা আক্রান্ত হচ্ছে জটিল ও কঠিন রোগে। অনেক সময় এসব ওষুধ সেবনের কারণে মারা যায় অনেক রোগী। সম্প্রতি আইনশৃঙ্খলা বাহিনী অভিযান চালালেও বন্ধ করা যাচ্ছে না ভেজাল ওষুধের দৌরাত্ম্য।\nওষুধ বিশেষজ্ঞরা বলছেন, অ্যালোপ্যাথিক থেকে শুরু করে আয়ুর্বেদিক সব ওষুধেই মিলছে ভেজাল। এ অপরাধের কঠোর শাস্তির ব্যবস্থা না থাকায় ভেজাল ওষুধের ব্যবহার বাড়ছে। এ ছাড়া ওষুধ খাতের দুর্নীতি, আইন প্রয়োগের শৈথিল্য, প্রশাসনের নজরদারির অভাব, প্রযুক্তিগত অসমর্থতা, দক্ষ-প্রশিক্ষিত জনবলের অভাবে ভেজাল ওষুধ বাজারজাতের প্রধান কারণ বলে মনে করছেন সংশ্লিষ্টরা।\nগত ১০ জুন ফার্মগেটের খামারবাড়িতে আ কা মু গিয়াস উদ্দিন মিলকী মিলনায়তনে ‘বিশ্ব নিরাপদ খাদ্য দিবস’ উপলক্ষে আয়োজিত এক অনুষ্ঠানে ভোক্তা অধিকার সংরক্ষণ অধিদফতরের উপপরিচালক মঞ্জুর মোহাম্মদ শাহরিয়ার জানিয়েছেন, রাজধানীর ৯৩ শতাংশ ফার্মেসিতে মেয়াদোত্তীর্ণ ওষুধ বিক্রি হচ্ছে। তিনি জানান, গত ৬ মাসের নিয়মিত বাজার তদারকির প্রতিবেদন পর্যালোচনা করে দেখা গেছে, রাজধানীর প্রায় ৯৩ শতাংশ ফার্মেসিতে মেয়াদোত্তীর্ণ ওষুধ বিক্রি হচ্ছে। তিনি আরো জানান, মেয়াদোত্তীর্ণ ওষুধ রাখার দায়ে ভোক্তা আইনের বিভিন্ন ধারায় বিভিন্ন প্রতিষ্ঠানকে জরিমানা ও সাময়িকভাবে বন্ধ করে দেওয়া হয়েছে।\nএর আগে ২০১৭ সালের ১৩ ফেব্রুয়ারি মানসম্পন্ন ওষুধ উৎপাদনে ব্যর্থ ২০টি কোম্পানির সব ওষুধ এবং ১৪টি কোম্পানির অ্যান্টিবায়োটিক সরবরাহ, বিক্রি বন্ধ ও বাজার থেকে প্রত্যাহারের নির্দেশনা দিয়েছেন হাইকোর্ট। যে ২০ ফার্মাসিউটিক্যালস কোম্পানিকে ওষুধ উৎপাদন বন্ধের নির্দেশ দেওয়া হয়েছে, সেগুলো হলোÑ এক্সিম, এভার্ট, বিকল্প, ডলফিন, ড্রাগল্যান্ড, গ্লোব ল্যাবরেটরি, ন্যাশনাল ড্রাগ, নর্থ বেঙ্গল, রেমো কেমিক্যাল, রিড ফার্মা, জানফা, কাফমা, মেডিকো, স্কাই ল্যাব, স্পার্ক, টুডে, ট্রপিক্যাল, ইউনিভার্সেল, স্টার ও সুনিপুণ। এবং যে ১৪টি কোম্পানিকে অ্যান্টিবায়োটিক উৎপাদন বন্ধের নির্দেশ দেওয়া হয়েছে, সেগুলো হলোÑ আদদীন, বেঙ্গল, ব্রিস্টল, ক্রিস্টাল, ইন্দোবাংলা, মিল্লাল, এমএসটি, অরবিট, ফার্মিক, ফিনিক্স, সেভ, রাসা, বেলসেন ও আলকাদ।\nভেজাল ওষুধ সম্পর্কে মিটফোর্ড হাসপাতালের ইউরোলজিস্ট ও অ্যান্ড্রোলজিস্ট বিভাগের ডা. এম মাহফুজুর রহমান বলেন, ভেজাল ওষুধ সেবন করলে রোগী সুস্থ হওয়ার বদলে আরো বেশি অসুস্থ হয়ে পড়ে। অনেক সময় রোগীর জীবনও চলে যেতে পারে। সাধারণত ভেজাল ওষুধ সেবন করলে রোগীর প্রথমে বমি, মাথাব্যথা হতে পারে। এসব ওষুধ সবচেয়ে বেশি মানুষের লিভার ও কিডনিকে ক্ষতিগ্রস্ত করে। ভেজাল ওষুধের ফলে মেটাপলিজম রোগ লিভারে বেশি ধরা পড়ে। তিনি আরো বলেন, ওষুধ ভেজাল হওয়ার কারণে কিডনিও ক্ষতিগ্রস্ত হয়।\nবিশ্ব স্বাস্থ্য সংস্থার তথ্যমতে, বিশ্বে ১৫ শতাংশ ওষুধই ভেজাল। এর মধ্যে ৩৫ শতাংশ ভেজাল ওষুধ তৈরি হয় ভারতে। এরপর নাইজেরিয়ায় ২৩ শতাংশ। এ দেশটির মোট ওষুধের মধ্যে ৪১ ভাগই ভেজাল ওষুধ। এরপর রয়েছে পাকিস্তান; যার শতকরা ১৫ শতাংশ ওষুধই ভেজাল। বাংলাদেশের ওষুধ নিয়ে কোনো গবেষণা করা হয়নি। তবে দেশের একটি বেসরকারি সংস্থার তথ্যমতে, বাংলাদেশে শতকরা ১০ ভাগ ভেজাল ওষুধ বিক্রি হয়। যার মূল্য ১ হাজার কোটি টাকা।\nবাংলাদেশে দুটি ড্রাগ টেস্টিং ল্যাবরেটরি রয়েছে। একটি রাজধানীর মহাখালীতে আর একটি চট্টগ্রামে। যদিও এই দুটি ল্যাবরেটরির কার্যবিধি প্রশ্নবিদ্ধ! জব্দকৃত ভেজাল ওষুধ বেশির ভাগ টেস্টের আগেই বদলে ফেলা হয় বলে অভিযোগ রয়েছে। ওষুধ কোম্পানিগুলোর সঙ্গে এখানকার কিছু কর্মকর্তার যোগসূত্র রয়েছে বলেও অভিযোগ পাওয়া যায়। ওষুধ টেস্টিং ল্যাবরেটরি দেওয়া তথ্যমতে, ২০১৫ সালে ওষুধের নমুনা সংগ্রহ করা হয় ৭ হাজার ১টি। এর মধ্যে মানোত্তীর্ণ নমুনার সংখ্যা ৬ হাজার ৬১২টি ও মানবহির্ভূত নমুনার সংখ্যা ২৫৬।\nভেজাল ওষুধের অনুসন্ধানে জানা যায়, বহু বৈধ কোম্পানিও ভেজাল ও নি¤œমানের ওষুধ উৎপাদনের সঙ্গে জড়িত। এ ছাড়া সরকারি হাসপাতালের বিনামূল্যের ওষুধ ফার্মেসিগুলোতে বিক্রি হচ্ছে অবাধে। একই সঙ্গে ওষুধের মেয়াদ টেম্পারিংয়ের মাধ্যমে তা বিক্রি করছে ফার্মেসিগুলো। আইনশৃঙ্খলা রক্ষাকারী বাহিনীর অভিযানে কেউ কেউ আটক হলেও আইনের ফাঁকফোকর দিয়ে বেরিয়ে আবারও পুরোনো ব্যবসায় নেমে পড়ছেন।\nবাংলাদেশের ওষুধের সবচেয়ে বড় পাইকারি মার্কেট রাজধানীর মিটফোর্ড হাসপাতাল এলাকা। ভেজাল ও নি¤œমানের ওষুধ তৈরির অন্যতম আখড়াও হচ্ছে ঢাকার মিটফোর্ড এলাকা এবং এখান থেকেই দেশের বিভিন্ন জায়গায় ভেজাল ওষুধ ছড়াচ্ছে। এর পরও এখানে ওষুধ টেস্টিংয়ের কোনো ব্যবস্থা নেই। মিটফোর্ডের কিছু ওষুধ ব্যবসায়ীদের সঙ্গে কথা বলে জানা যায়, বেশির ভাগ ওষুধ কোম্পানি এখান থেকে ওষুধের কাঁচামাল কিনে নিয়ে যায়। যে ওষুধগুলোর দাম বেশি ও সহজে পাওয়া যায় না, সেসব ওষুধগুলো ভেজাল করে থাকেন তারা।\nভেজাল কীভাবে করা হয়, তা জানতে চাইলে তারা জানান, আসল ওষুধের কাঁচামালের সঙ্গে আটা ও চিনি মিশিয়ে ওষুধ তৈরি করে। এটি পরীক্ষা ছাড়া ধরা সম্ভব নয়। এ ছাড়া কেমিস্টস অ্যান্ড ড্রাগিস্টস সমিতির মাধ্যমে সারা দেশের ওষুধের বাজার নিয়ন্ত্রণ করা হয়। সংগঠনের প্রভাবশালী নেতাদের মাধ্যমেই রাজধানী থেকে শুরু করে দেশের বিভিন্ন অঞ্চলের ওষুধের দোকানে ছড়িয়ে পড়ে ভেজাল ওষুধ।\nরাজধানীর মোহাম্মদপুরের রায়ের বাজারের এক ওষুধ ব্যবসায়ী জানান, ওয়াল ব্যথানাশক-১০ এমজি মূল্য ১০ টাকা; যা ভেজালগুলো একই রকম প্যাকেট ১ টাকা পিস কিনে ১০ টাকায় বিক্রি করে থাকে। মেট্রোনিউজল-৫০০ এমজি অপারেশন রোগীদের জন্য মূল্য প্রতি পিস ১ টাকা ৩০ পয়সা অথচ এই নামের ওষুধ ২০ থেকে ৩০ পয়সায় কিনে কিছু দোকানি ১ টাকা ৩০ পয়সায় বিক্রি করে থাকেন। ক্যাটগার্ড রোগীর সেলাইয়ে লাগে যার মূল্য ২৫০ থেকে ৩০০ টাকা অথচ সেখানে তা কিনে কিছু দোকানি ৪০ থেকে ৫০ টাকায়, যা আসল ওষুধ মূল্যে বিক্রয় করে থাকেন। অপারেশনে জেন্ডামাইসিন ইনজেকশন ২০ টাকায় কিনে ২৯০ টাকায় অসাধু ব্যবসায়ীরা বিক্রয় করে থাকেন। লাভ বেশি হওয়ার কারণে তারা এসব ভেজাল ওষুধ বিক্রি করছেন।\nবাংলাদেশে ভেজাল ও নিম্নমানের ওষুধ উৎপাদন এবং বিতরণের অভিযোগে ২০১৬ সালের এপ্রিল মাসে ২০টি ফার্মাসিউটিক্যাল কোম্পানির লাইসেন্স বাতিল করে সরকার। সেই সঙ্গে আরো ৩৮টি প্রতিষ্ঠানের কয়েকটি করে ওষুধ উৎপাদনের অনুমতি বাতিল করে তাদের সতর্কতা দেওয়া হয়। প্রশ্ন হচ্ছে একজন রোগী কীভাবে বুঝবে কোন ওষুধটি ভেজাল, নকল বা নিম্নমানের?\nবাংলাদেশে ১৯৮০ থেকে ১৯৯২ সাল পর্যন্ত ক্ষতিকর প্যারাসিটামল সিরাপ খেয়ে অসংখ্য শিশুর মৃত্যু ঘটেছিল। সরকারের ওষুধ প্রশাসন অধিদফতরের হিসাবে সংখ্যাটি ২ হাজারের বেশি। পুরো আশির দশকজুড়েই কয়েকটি কোম্পানির তৈরি প্যারাসিটামল সিরাপ খেয়ে ছোট ছোট বাচ্চাদের কিডনি অকেজো হয়ে মৃত্যুর ঘটনাটি ব্যাপক আলোচিত একটি ব্যপার ছিল। গণমাধ্যমে এ নিয়ে খবর প্রকাশ হতে থাকলে একপর্যায়ে ওষুধ প্রশাসন অধিদফতর কয়েকটি কোম্পানির প্যারাসিটামল সিরাপ পরীক্ষা করে। তাতে ধরা পড়ে ক্ষতিকারক ড্রাই-ইথিলিন গ্লাইকল নামের বিষাক্ত পদার্থের উপস্থিতি, যা সেবনে কিডনি অকেজো হয়ে মৃত্যু ঘটতে পারে। এরপর ১৯৯২ সালে ওষুধ প্রশাসন অধিদফতর ৫টি মামলা করে। ২ দশকেরও বেশি সময় পেরিয়ে ২০১৪ এবং ২০১৫ সালে তার কয়েকটি ঘটনার বিচার হয়। এখনো কয়েকটি মামলা আদালতে বিচারাধীন।\nবঙ্গবন্ধু শেখ মুজিব মেডিকেল বিশ্ববিদ্যালয়ের ফার্মাকোলজির অধ্যাপক সায়েদুর রহমান জানান, অনেক সময় ভেজাল বা নি¤œমানের ওষুধের ক্ষতিকর প্রভাব ধীরে বা দীর্ঘ সময় পরে পড়লে ধরাও যায় না, সেটি ভেজাল ওষুধের কারণে হয়েছে কি না। বিশেষজ্ঞরা বলছেন, কেবল রোগী নয়, অনেক সময় চিকিৎসকদের পক্ষেও বোঝা সম্ভব হয় না, কোনটি ভেজাল ওষুধ!\nপর্যবেক্ষণে দেখা যায়, বাংলাদেশে বছরে উৎপাদন হয় ২৫ হাজার রকমের ওষুধ। এর মধ্যে মাত্র ৪ হাজার ওষুধ পরীক্ষা করে দেখার সামর্থ্য আছে সরকারের। এর ২ থেকে ৩ শতাংশ ওষুধ ভেজাল, নকল বা নিম্নমানের। বাকি ২১ হাজার ওষুধের আদৌ কোনো পরীক্ষা-ই করা হয় না। বাংলাদেশে ওষুধশিল্পের সঙ্গে সংশ্লিষ্ট বিশেষজ্ঞরা বলছেন, দেশে মোট উৎপাদিত ওষুধের অন্তত ২ শতাংশ অর্থাৎ প্রতি বছর ৩০০ কোটি টাকার বেশি পরিমাণ অর্থের ভেজাল, নকল এবং নি¤œমানের ওষুধ তৈরি হয়। এই হিসাবটি দিলেও ওষুধ কোম্পানির মালিকদের সংগঠন ‘বাংলাদেশ ঔষধশিল্প সমিতি’র সাধারণ সম্পাদক এসএম সাফিউজ্জামান বলছেন, যারা ভেজাল ওষুধ বানান, তাদের অধিকাংশই সমিতির সদস্য নয়।\nঅর্থনীতিবিদরা বলছেন, ভেজাল বন্ধে সচেতন না হলে সাধারণ মানুষ হয়তো আবারও আমদানি করা ওষুধের ওপর নির্ভর করতে শুরু করবেন। তাতে দেশের ১৬ হাজার কোটি টাকার ওষুধের বাজার ব্যাপক ক্ষতির মুখে পড়বে। সে জন্য সরকারের উচিত, অবিলম্বে ভেজাল ওষুধ উৎপাদন ও বিপণনে জড়িতদের বিরুদ্ধে কঠোর ব্যবস্থা গ্রহণ করা। কালবিলম্ব না করে সংশ্লিষ্ট সব মহল এ ব্যাপারে তৎপর হবেÑ সেটাই প্রত্যাশা...!\nজীবন এবং নগ্ন বাস্তবতা\nসামাজিক যোগাযোগমাধ্যম কতটা শক্তিশালী?\nবয়স নিয়ে প্রতারণা শাস্তিযোগ্য অপরাধ


যুক্তরাষ্ট্র-ইরান সংলাপ অসম্ভব নয় - Hollywood Bangla News\nJuly 8, 2019, 12:42 PM, Hits: 345\nহ-বাংলা নিউজ : ইরান জানিয়েছে ২০১৫ সালে স্বাক্ষরিত পারমাণবিক চুক্তিতে নির্ধারিত সমৃদ্ধ ইউরেনিয়ামের উৎপাদন সীমা সে অতিক্রম করেছে। এই উৎপাদনের পরিমাণ আরও বাড়াতে ইরানের সামনে কোনো বাঁধা নেই। তবে ইরানের বিরুদ্ধে আরোপিত অর্থনৈতিক নিষেধাজ্ঞা যদি তুলে নেওয়া হয়, তাহলে ইরান চুক্তিতে নির্ধারিত স্তরে তাদের সমৃদ্ধ ইউরেনিয়াম উৎপাদন সীমিত রাখবে।\nঅব্যাহত নিষেধাজ্ঞার ফলে ইরানের অর্থনীতি এখন মারাত্মক সংকটের সম্মুখীন। এই অবস্থায় মরিয়া হয়েই সে সমৃদ্ধ ইউরেনিয়াম উৎপাদনের সীমা অতিক্রম করেছে। দেশটির লক্ষ্য পারমাণবিক অস্ত্র উৎপাদন নয়, যুক্তরাষ্ট্রের তর্জনী উপেক্ষা করে ইউরোপের সঙ্গে বাণিজ্যিক সম্পর্ক পুনঃস্থাপন। ইরানের পররাষ্ট্র মন্ত্রী জাভেদ জারিফ এক টুইটার বার্তায় বলেছেন, কোনো সিদ্ধান্তই অপরিবর্তনীয় নয়। ইউরোপীয় দেশগুলো তাদের প্রস্তাব মেনে নিলে ইরান আবার আগের জায়গায় ফিরে যাবে।\nইরান পারমাণবিক চুক্তি ভঙ্গ করেছে, এ কথা জেনে ট্রাম্প বলেছেন, সাবধান ইরান! পররাষ্ট্রমন্ত্রী মাইক পম্পেও বলেছেন, এর ফলে ইরান একা হয়ে পড়বে এবং তার বিরুদ্ধে নতুন নিষেধাজ্ঞা আরোপ করা হতে পারে।\nবিশেষজ্ঞেরা বলছেন, ইরানের বিরুদ্ধে যত তর্জন-গর্জন করা হোক না কেন, প্রেসিডেন্ট ট্রাম্প এই মুহূর্তে কোনো রকম যুদ্ধে জড়াতে চান না। নির্বাচিত হওয়ার আগে তিনি সব রকম সামরিক তৎপরতার বিরুদ্ধে মত দিয়েছিলেন। প্রেসিডেন্ট হওয়ার পরেও সে অবস্থানের কোনো নাটকীয় পরিবর্তন হয়নি। মুখে অবশ্য উত্তর কোরিয়া, সিরিয়া ও ইরানকে ধূলিসাৎ করার হুমকি দিয়েছেন। অনেকের ধারণা এটি ট্রাম্পের একটি কৌশল মাত্র। তিনি এদের প্রত্যেকের সঙ্গেই সংলাপে আগ্রহী, সেই সংলাপ শুরু আগে নিজের অবস্থান সংহত করতেই এমন তর্জন-গর্জন।\nট্রাম্প নিজে জানিয়েছেন, কোনো রকম শর্ত ছাড়াই তিনি ইরানের সঙ্গে সংলাপে বসতে আগ্রহী। ওয়েব পত্রিকা পলিটিকো ট্রাম্প প্রশাসনের সূত্র উদ্ধৃত করে বলেছে, হোয়াইট হাউস তিনটি জিনিস চায়: ইরান যাতে পারমাণবিক চুক্তি লঙ্ঘন না করে তা নিশ্চিত করার লক্ষ্যে ইউরোপ ইরানের ওপর নিষেধাজ্ঞা অব্যাহত রাখুক; ইরানকে আর্থিকভাবে সাহায্য করার লক্ষ্য ইউরোপ যে প্রক্রিয়া গঠনের কথা ঘোষণা করেছে তা সফল হোক এবং মধ্যপ্রাচ্যে আমেরিকার সামরিক উপস্থিতি ইরানকে কোনো বাড়াবাড়ি করা থেকে বিরত রাখুক।\nহোয়াইট হাউস আরও একটা জিনিস চায়, তা হলো ট্রাম্পের শর্ত মেনে ইরান সংলাপে ফিরে আসুক। ট্রাম্প নিজেকে সেরা ‘ডিল মেকার’ হিসেবে পরিচিত করাতে ভালোবাসেন। প্রথমে গরম-পরে নরম এই কৌশলটি তিনি নিজের ব্যবসায়িক জীবনে অনেকবার প্রয়োগ করে সফল হয়েছেন। উত্তর কোরিয়ার ক্ষেত্রে তা কাজে লেগেছে। তিনি আশা করছেন ইরানের ক্ষেত্রেও তা কাজে লাগবে।\nপ্রশ্ন হলো, উত্তর কোরিয়ার ক্ষেত্রে যা সম্ভব হয়েছে, ইরানের ক্ষেত্রেও কি তা সম্ভব?\nব্রুকিংস ইনস্টিটিউশনের সুজান মেলোনি বলেছেন, আসলে ইরান পরীক্ষা করে দেখছে তার গৃহীত পদক্ষেপের জবাবে যুক্তরাষ্ট্র ও ইউরোপীয় দেশগুলো ঠিক কী করে। তিনি অবশ্য মনে করেন, ইরানের ক্ষেত্রে উত্তর কোরিয়ার মডেল কাজে লাগবে বলে মনে হয় না। উত্তর কোরিয়া ইতিমধ্যে একাধিক পারমাণবিক অস্ত্র উৎপাদন শেষ করেছে। ইরানের কোনো পারমাণবিক অস্ত্র নেই। ইরানের ক্ষেত্রে সবচেয়ে বড় বাঁধা সে দেশের রাজনৈতিক নেতৃত্বের কট্টর মার্কিন-বিরোধী মনোভাব। দেশের অধিকাংশ মানুষ তীব্র মার্কিন বিরোধী। ফলে তারা ভাঙবে কিন্তু মচকাবে না।\nএ কথার অর্থ এই নয় এই দুই দেশের মধ্যে সংলাপ অসম্ভব। ইরানি পররাষ্ট্র মন্ত্রী জাভেদ জারিফ বলেছেন, আমেরিকার হুমকিতে তাঁরা ভীত নন। “সবাই যাতে ইরানের মানুষের সঙ্গে সম্মানের সঙ্গে কথা বলে, আমরা তা নিশ্চিত করব।” এই কথার অর্থ ইরান সংলাপে আগ্রহী, তবে যুদ্ধের ভয় দেখিয়ে তাকে আলোচনার টেবিলে আনা যাবে না।


Buddhadeb, Rahul Gandhi shares stage before last two phases dgtl-Ebela.in\nহাতে হাত। ‘প্রিয়’ রাহুলের সঙ্গে একই মালায় ধরা দিলেন বুদ্ধদেব\nনিজস্ব প্রতিবেদন | ২৭ এপ্রিল, ২০১৬, ১৮:৪৪:৪৪ | শেষ আপডেট: ২৮ এপ্রিল, ২০১৬, ০৪:১৬:৫২\nবাকি আর দু’দফা ভোট। তার আগে জোটের নতুন চমক। একমঞ্চে বুদ্ধদেব ভট্টাচার্য-রাহুল গাঁধী। বাড়তি পাওনা বুদ্ধের বক্তব্য। রাজনৈতিক মহল বলছে, মোক্ষম সময়ে আরও চাপ বাড়ল শাসক দলের উপরে।\nদুই সেনাপতির একসঙ্গে আক্রমণ।\nবুদ্ধদেব ভট্টাচার্যের হাত ধরে মঞ্চের উপর কৃষ্ণা দেবনাথের কাছে নিয়ে গেলেন মানস ভুঁইয়া। বালিগঞ্জের কংগ্রেসপ্রার্থীর সঙ্গে আলিমুদ্দিনের একনম্বর জনপ্রিয়ের পরিচয় করিয়ে দিয়ে বললেন, ‘‘এই আপনার প্রার্থী!’’\nবুদ্ধদেব হাসিমুখে বললেন, ‘‘জীবনে এই প্রথমবার হাত চিহ্নে ভোট দেব!’’\nএক লহমার বিরতি। রাজ্যের প্রাক্তন মুখ্যমন্ত্রী, সিপিএমের প্রাক্তন পলিটব্যুরো সদস্য একদা-বিরোধী শিবিরের দুই নেতানেত্রীকে বললেন, ‘‘এবার একটা ঐতিহাসিক সময়। পরিবারের অন্যদেরও বলেছি হাত চিহ্নে ভোট দিতে!’’\nঐতিহাসিক সময়। ঐতিহাসিক মঞ্চ। ঐতিহাসিক দৃশ্য।\nছোট-ছোট সব মুহূর্ত। কিন্তু কী অসম্ভব গভীরতা আর তাৎপর্যে ভরা! যেসব মুহূর্ত তৈরি হল নয়াদিল্লির ১০, জনপথ এবং কলকাতার পাম অ্যাভিনিউয়ের সরকারি আবাসনের বাসিন্দার মধ্যে। বয়সের ব্যবধান বিস্তর। রাজনীতির ব্যবধানও দুস্তর। ছিল। এখন আর নেই। তাই কংগ্রেসের রাহুল গাঁধী বলেছেন, ‘‘জোটের সরকার এখানে এসে আপনাদের বিচার দেবে।’’ আর সিপিএমের বুদ্ধদেব বলেছেন, ‘‘বাংলাকে বাঁচাতে হবে। জোটের প্রার্থীদের জেতাতে হবে।’’\nপ্রায় এক যুগের ব্যবধানে তত্ত্বের কচকচানি, মতের ফারাক সরিয়ে একজোট হওয়া। আলাদা ঠিকানা। আলাদা বিশ্বাস। আলাদা মতবাদ। তবু কনিষ্ঠ রাহুলের পিঠে স্নেহের হাত রেখেছেন প্রবীণ বুদ্ধদেব। রাহুল জড়িয়ে ধরেছেন বুদ্ধদেবের হাত। রাহুল মঞ্চে এসে পৌঁছনোর পর একই মালায় বরণ করা হয়েছে বুদ্ধ-রাহুলকে। গোলাকার মালাটা প্রতীকী। আসলে একই বৃত্তে নিয়ে আসা হয়েছে দু’জনকে।\nআগে দু’টি প্রচারসভা সেরে-আসা খানিক ক্লান্ত রাহুল (এদিন অবশ্য একেবারে ‘ক্লিন শেভ্‌ন’। দাড়ি-টাড়ি নেই। বরং বুদ্ধদেবের চোয়ালে দু’একদিনের বাসি পাকা দাড়ি উঁকি মেরেছে) চেয়ারে বসে নিজে জল খাওয়ার আগে সহবতবশত আগে-পৌঁছনো বুদ্ধদেবকে এগিয়ে দিয়েছেন জলের বোতল। কংগ্রেসের তেরঙা উত্তরীয়টি প্রদেশ কংগ্রেস সভাপতি অধীররঞ্জন চৌধুরী বুদ্ধদেবের গলায় পরিয়ে দেওয়ার পরেই তা খুলে রেখেছিলেন একদা অধীরকে ‘শায়েস্তা’ করতে মুর্শিদাবাদে পুলিশ-পাঠানো প্রশাসক (যেমন পাশে দাঁড়ানো মানস ভুঁইয়ার হাতে রাখতে দিয়েছিলেন কংগ্রেসের উপহার-স্মারকটি)। যা দেখে রাহুলও প্রায় তৎক্ষণাৎ খুলে ভাঁজ করে নিজের হাতে রেখে দিলেন তাঁর গলার তেরঙা উত্তরীয়।\nদু’জনের সাদা পাঞ্জাবিতে তখন আর কোনও রং নেই। না লাল। না তেরঙা।\nযে আবহে কংগ্রেসের নবীন সিপিএমের প্রবীণকে প্রশ্ন করেছেন, কী হবে বাংলার ভোটে। বামপন্থী প্রবীণ ডানদিকে ঝুঁকে পড়ে জবাব দিয়েছেন, সমানে-সমানে লড়াই হচ্ছে। লড়াইয়ে রয়েছে বাম-কংগ্রেস জোট।\nপার্কসার্কাস ময়দানের চারদিকে ইন্দিরা গাঁধী, রাজীব, সনিয়া, রাহুলের কাট-আউটে ছয়লাপ, পোডিয়ামে ‘হাত’ চিহ্ন, মঞ্চে কোথাও লালের চিহ্নমাত্র নেই। কে ভেবেছিল, এই আবহে এসে বসবেন সিপিএমর বুদ্ধদেব! হাত নেড়ে কংগ্রেসের সহ-সভাপতিকে বোঝাবেন রাজ্যের পরিস্থিতি। বুদ্ধদেবের মুখে শোনা যাবে, ‘‘আমাদের প্রিয় রাহুল গাঁধী।’’\nতৃণমূল সরকারকে সরিয়ে রাজ্যে ‘গণতন্ত্র প্রতিষ্ঠা’র লক্ষ্যে আগে থেকেই এক মঞ্চে দেখা যাচ্ছিল মানস-অধীর-সূর্যকান্তদের। কিন্তু এদিন তা তুঙ্গে পৌঁছল।\nবলে রাখা যাক, অসুস্থ বুদ্ধদেবের গরমে কষ্ট হবে জেনে সভার সময় বেলা ৩টে থেকে পিছিয়ে ৫টার পর করে নিয়েছিলেন রাহুল। আর অসুস্থতার জন্য নিজের বক্তৃতার শেষে সাধারণত সভা ছেড়ে-যাওয়া বুদ্ধদেব বসে থেকেছেন রাহুলের বক্তৃতা, এমনকী, সবশেষে দীপা দাশমুন্সির সংক্ষিপ্ত ভাষণ পর্যন্ত।\nমমতা বন্দ্যোপাধ্যায়ের সঙ্গে টক্কর দিতে-নামা ভবানীপুরে প্রার্থী দীপা বললেন, ‘‘কলতারা ১১টি আসনে আমাদের ১১ জনের দলই জিতবে! আর আমিই সেই জয়ের গোলটা করব ভবানীপুরে!’’\nতখন বিকেল ৫টা। বুদ্ধ-রাহুল কেউই মঞ্চে আসেননি। পার্কসার্কাস ময়দান তখন থেকেই ভর্তি। মঞ্চের উপর কংগ্রেসের কৃষ্ণা দেবনাথ এবং সিপিএমের শতরূপ ঘোষ সহযোদ্ধার মতো পরস্পরের সঙ্গে আলোচনারত। সাড়ে ৫টা নাগাদ বুদ্ধদেব মঞ্চে এলেন। মিলিত স্লোগান উঠল— ‘বন্দেমাতরম’ এবং ‘ইনকিলাব জিন্দাবাদ’। বুদ্ধদেব জবাবে হাত নেড়েছেন সপ্রতিভভাবে।\nকিছুক্ষণের মধ্যেই মাইকে ঘোষণা, রাহুলের হেলিকপ্টার রেসকোর্সে নেমেছে। শোনামাত্রই উপস্থিত জনতার মতোই বুদ্ধদেবও কিছুটা অস্থির। ডানহাতের তর্জনী এবং বৃদ্ধাঙ্গুষ্ঠ একে অপরকে ছুঁয়ে যাচ্ছে বারবার। দেহের ভঙ্গি স্পষ্টতই খানিকটা উচাটন। ঘড়ি দেখছেন অনরবত (ঘনিষ্ঠেরা অবশ্য বলেন, ঘড়ি দেখা বুদ্ধদেবের বহু পুরনো অভ্যাস)।\nরাজ্যের প্রাক্তন মুখ্যমন্ত্রীকে দেখে মনে হচ্ছিল, কর্মসূচির উদ্যোক্তা তিনি এবং তাঁর দল। আর রাহুল ‘অতিথি বক্তা’!\nপাঁচ মিনিটের মধ্যেই রাহুল চলে এলেন মঞ্চে। বুদ্ধদেব উঠে দাঁড়িয়ে তাঁকে স্বাগত জানালেন। শুরু হয়ে গেল ইতিহাস।\nবুদ্ধদেব বক্তৃতা করেছেন প্রায় ১৫ মিনিট। রাহুল তাঁর চেয়ে কিছুটা বেশি। কিন্তু দু’দলের নেতা-কর্মীরা বক্তৃতার সময় মাপেননি। বরং দু’জনের ‘সখ্য’ দেখেছেন। দেখেছেন দু’জনের শরীরী ভাষা। কারণ, এর চেয়ে বড় জোটের ‘বিজ্ঞাপন’ আর হয় না। হবেও না।\nমঞ্চে আসার পর থেকেই রাহুলের সঙ্গে অনর্গল কথা বলেছেন বুদ্ধদেব। রাহুল ঘাড় হেলিয়ে শুনেছেন তাঁর কথা। বুদ্ধদেব বাংলায় কী বলছেন, অধীর অনুবাদে তা বুঝিয়ে দিয়েছেন রাহুলকে। রাহুল যখন বক্তৃতা করছেন, বুদ্ধদেব তখন মুগ্ধ শ্রোতার ভূমিকায়। রাহুল বক্তৃতা শেষ করে নিজের আসনে এসে বসতে যাবেন, বুদ্ধদেব উঠে দাঁড়িয়ে দু’হাত দিয়ে চেপে ধরেছেন রাহুলের হাত। ওই ভঙ্গিটুকুর মধ্যে কোথাও যেন একটা নবীন বক্তার প্রতি বহু সভার ‘নায়ক’ প্রবীণের শংসাপত্রও লুকিয়ে ছিল।\nপ্রাক্তন মুখ্যমন্ত্রী এবং কংগ্রেসের সহ-সভাপতিকে ঘিরে যাঁরা ছিলেন, সেই মানস ভুঁইয়া, প্রদীপ ভট্টাচার্য, শাকিল আহমেদ, কৃষ্ণা, শতরূপ, মধুজা সেন রায়, নিরঞ্জন চট্টোপাধ্যায়— দু’দলের নেতাদের দেখে মনে হচ্ছিল, তাঁরাও ইতিহাসের অংশ হয়ে গেলেন।\nসভা ভেঙেছে। লাল ঝান্ডা, তেরঙা পতাকা গুটিয়ে জনতা হাঁটা শুরু করেছে ফেরার পথে। কংগ্রেসনেতাকে প্রশ্ন করা গেল, এই মঞ্চ এই ‘ঐতিহাসিক’ সময়ের ‘ওজন’ নিতে পারবে তো?\nপ্রশ্ন বুঝলেন প্রবীণ কংগ্রেসনেতা। হেসে বললেন, ‘‘মঞ্চ পারবে। তৃণমূল পারবে না!’’


সিংড়ায় বই ব্যবসায় শিক্ষকরা! – DailySatmatha\nসিংড়ায় বই ব্যবসায় শিক্ষকরা!\nউত্তরাঞ্চলের খবর দেশের খবর নাটোর ব্রেকিং নিউজ রাজশাহী বিভাগ শিক্ষা স্লাইড 13/01/2019\nসিংড়া (নাটোর) থেকে আবু জাফর সিদ্দিকী:\nনাটোরের সিংড়া উপজেলার শিক্ষকদের একাংশ নেমেছে বই ব্যবসায়। কয়েকটি পাবলিকেশন্স এর সাথে লক্ষ লক্ষ টাকার বিনিময়ে চুক্তির মাধ্যমে এ ব্যবসা করছেন বলে অভিযোগ পাওয়া গেছে। এ নিয়ে অভিভাবকদের মধ্যে বিরাজ করছে হতাশা। উচ্চমূল্যে গ্রামার বই গুলো বাজার থেকে কিনতে হচ্ছে শিক্ষার্থীদের। না কিনলে পরিক্ষায় নাম্বার দেয়া হবেনা, কিংবা ক্লাসে আসতে নিষেধ করতেও দ্বিধা করছে না তারা।\nসিংড়ায় ইতিমধ্যে গাইড বইয়ের ব্যবসায় জড়িয়ে পড়েছে কয়েকটি স্কুল। স্কুল গুলো হচ্ছে কতুয়াবাড়ি উচ্চ বিদ্যালয় (লেকচার ) এক লক্ষ ৫০ হাজার টাকা, ছবিরন গুলজান স্কুল এন্ড কলেজ (পুঁথিনিলয়) ৯০ হাজার টাকা, ভাগনাগরকান্দি উচ্চ বিদ্যালয় (পুঁথিনিলয়) ৮০ হাজার টাকা, কালিনগর উচ্চ বিদ্যালয় (নবপুথি) ৬০ হাজার টাকা, নুরপুর উচ্চ বিদ্যালয় (পাঞ্জেরী) ১ লক্ষ টাকা, কলম উচ্চ বিদ্যালয় (পাঞ্জেরী) ২ লক্ষ টাকা, কলম মডেল স্কুল (পাঞ্জেরী) ৫০ হাজার টাকা, পাঙ্গাশিয়া উচ্চ বিদ্যালয় (পাঞ্জেরী) ১ লক্ষ টাকা চুক্তি করা হয়েছে। সরকার অনুমোদিত গ্রামার বই বাদ দিয়ে উচ্চ মূল্যে এই বই গুলো শিক্ষার্থীদের দেয়া হচ্ছে। সরকার অনুমোদিত গ্রামার বাদ দিয়ে উচ্চ মূল্যে বই কেনায় হতাশা ব্যক্ত করেছেন অভিভাবকরা।\nমানুষ গড়ার কারিগরদের বই ব্যবসায় নামানোর জন্য প্রকাশনার মালিকরা লোভনীয় অফার দিয়ে এসব করছে। এর সাথে মাধ্যমিক শিক্ষা অফিস জড়িত থাকতে পারে বলেও অভিমত ব্যক্ত করেছেন নাম প্রকাশে অনিচ্ছুক কয়েকজন অভিভাবকরা।\nএ বিষয়ে উপজেলা মাধ্যমিক শিক্ষা অফিসার আমিনুর রহমান জানান, বিষয়টি তদন্ত করে সত্যতা মিললে ব্যবস্থা নেয়া হবে।\nএদিকে সিংড়া উপজেলার একটি স্কুলে টাকার বিনিময়ে বিনামূল্যের বই বিতরণের অভিযোগের সত্যতা মিলেছে সরকারি তদন্তে। এ জন্য দায়ীদের বিরুদ্ধে ব্যবস্থা নেওয়ার সুপারিশ করে প্রতিবেদন জমা দেওয়া হয়েছে জেলা প্রশাসকের কাছে।\nউপজেলায় মহিষমারী উচ্চ বিদ্যালয়ের সভাপতি ও প্রধান শিক্ষক গত ১লা জানুয়ারি বই উৎসবের দিন স্কুলের শিক্ষার্থীদের কাছ থেকে ২৫০ টাকা নেন বলে অভিযোগ উঠে। এ নিয়ে বিভিন্ন জাতীয় দৈনিকে সংবাদও প্রকাশ হয়। এরপর তদন্তে নামে উপজেলা প্রশাসন।\nসিংড়া উপজেলা নির্বাহী অফিসার সুশান্ত কুমার মাহাতো স্বাক্ষরিত তদন্ত প্রতিবেদনে বলা হয়েছে, প্রত্যেক ছাত্র-ছাত্রীর নিকট হতে ২৫০ টাকা মেরে দেওয়ার অভিযোগটি সঠিক। এতে ১লা জানুয়ারি বই উৎসবের দিন ওই প্রতিষ্ঠানের শিক্ষার্থীরা বই উৎসবের আনন্দ থেকে বঞ্চিত হয়েছে।\nতদন্ত কমিটির কাছে স্কুলটির দুই শিক্ষার্থীর অভিভাবক বক্তব্য দিয়েছেন যে, বই উৎসবের দিন বই নিতে টাকা দিতে হবে তাই তারা তাদের ছেলে-মেয়েকে ২৫০ টাকা করে দিয়েছেন।\nএ বিষয়ে সিংড়া উপজেলা নির্বাহী অফিসার সুশান্ত কুমার মাহাতো বলেন, ‘সরেজমিনে তদন্তকালে টাকার বিনিময় বই বিতরণের সত্যতা মিলেছে। আর অভিযুক্তদের বিরুদ্ধে প্রয়োজনীয় ব্যবস্থা নিতে তদন্ত প্রতিবেদনটি জেলা প্রশাসক বরাবর প্রেরণ করা হয়েছে’।


পৃথিবীর বর্তমান অবস্থা ও মানুষের প্রতিনিধিত্ব\nমূলপাতা মতামত পৃথিবীর বর্তমান অবস্থা ও মানুষের প্রতিনিধিত্ব\nপ্রকাশিত: জানুয়ারী ৩১, ২০২১\nভূতাত্ত্বিক বিজ্ঞানীদের মতে, পৃথিবী সৃষ্টির শুরু হয়েছে আনুমানিক ৪৫৫ কোটি বছর আগে আর পৃথিবীতে মানুষের উৎপত্তি হয়েছে আনুমানিক মাত্র ৩ লক্ষ বছর আগে। এই মধ্যবর্তী সময়ে পৃথিবী বিভিন্ন মহাবিপর্যয়ের মাধ্যমে ধীরে ধীরে মানুষের বসবাস উপযোগী হয়েছে।\nআল্লাহ পারতেন মানুষকেই এই দায়িত্ব দিতে যে, মানুষই এই বিপর্যয়ের মধ্যে থেকে পৃথিবীকে বসবাসের উপযোগী করে তুলুক। কিন্তু তিনি তা দেন নি। কারণ, তিনি জানেন এই দায়িত্ব মানুষকে দিলে মানুষ তা পারবে না। মানুষকে এমনভাবে সৃষ্টি করা হয়েছে, যা এই কাজের উপযোগী না। তাই তিনি পৃথিবী ও মহাবিশ্ব সৃষ্টি করলেন নিজেই। তিনি বললেন, কুন (হয়ে যাও)। আর অমনিই সব হয়ে গেলো। আমাদের কাছে আশ্চর্য্য লাগতে পারে, যে পৃথিবী মানুষের উপযোগী হতে লাগলো ৪৫৫ কোটি বছর, সেখানে তিনি কুন বলেই হয়ে গেলো! হ্যা, কারণ আমরা এবং আমাদের অস্তিত্বের একক হচ্ছে সময়। আমাদের দৃশ্যমান সবকিছুই এই সময়ের ওপর নির্ভরশীল কিন্তু মহান আল্লাহ নন। তিনি সময়ের সীমায় আবদ্ধ নন, তিনি এসবের ঊর্ধ্বে। আমাদের কাছে যেটা কোটি কোটি বছর সেটা তাঁর কাছে এক পলকও না।\nভূতাত্ত্বিক সময় সারণী, উৎস: বাংলা উইকিমিডিয়া\nআল্লাহ প্রয়োজনীয় সকল উপাদান, জীব-উদ্ভিদ দিয়ে সুশৃঙ্খল, নিরাপদ, পরিপূর্ণ ও ভারসাম্যপূর্ণভাবে সাজানো সুন্দর পৃথিবীটা (বলতে গেলে একটা জান্নাতের মতই) মানুষের হাতে 'আমানত' হিসেবে তুলে দিলেন এবং সাথে দিলেন আল্লাহর প্রতিনিধিত্বের দায়িত্ব। এই দায়িত্ব পাওয়ার কারণেই পৃথিবীর সকল সৃষ্টিকে আল্লাহ হুকুম দিলেন মানুষের সেবা (খেদমত) করার জন্য। আল্লাহ সকল মালায়েকদের বলেছিলেন আদম আ. কে সাজদাহ (আনুগত্য) করার জন্য। ঐ সাজদাই হচ্ছে, এই সেবার প্রতিশ্রুতি, যেখানে ইবলিশ সাজদা করতে অস্বীকার করেছিলো এবং যুক্তি দিয়েছিলে মানুষ মাটির সৃষ্টি আর সে আগুনের, তাই মানুষের আনুগত্য সে করবে না।\nযাইহোক, সকল সৃষ্টির মধ্য থেকে মানুষকে আল্লাহ তাঁর খলিফা (প্রতিনিধি) নির্বাচন করলেন এবং পৃথিবীতে প্রেরণ করলেন। মানুষের জন্য এত বড় সম্মান অন্যান্য সৃষ্টির জন্য শুধু ঈর্ষণীয়ই নয়, অনেক মালায়েক নাকি ইচ্ছাপোষণ করেছেন মানুষ হয়ে জন্ম নেয়ার জন্য।\nমানুষ হাতে পেলো নিজেদের, পুরো পৃথিবী ও পৃথিবীর সকল সৃষ্টিকে শাসন করার অনুমোদন ও ক্ষমতা। কিন্তু আল্লাহ শর্ত দিলেন, পুরো শাসনব্যবস্থা পরিচালনার নীতি হবে আল্লাহ কর্তৃক নির্ধারিত মৌলিক নীতিমালা (জীবনব্যবস্থা) অনুযায়ী। কারণ, মানুষ আল্লাহর প্রতিনিধি। আল্লাহ যেভাবে চাইবেন (অবশ্যই তিনিই সবচেয়ে ভালো জানেন, কোনটা উত্তম নীতি), সেভাবেই তাঁর হয়ে পরিচালনা করাই হলো আল্লাহর প্রতিনিধিত্ব (খেলাফাতি) করা।\nযেহেতু মানুষকে আল্লাহ সিদ্ধান্তগ্রহণ ও নির্বাহের জন্য 'স্বাধীন ইচ্ছাশক্তি' দিয়েছেন, সেহেতু মানুষ এই পরিচালনার ক্ষেত্রে নিয়ন্ত্রিত (Programmatic, যেমন মালায়েকগণ) নয় যে, তাকে যাই করতে বলা হবে, তাই করবে এবং এর বাইরে যাবে না। আমরা ইতিহাসে এবং বর্তমানেও দেখতে পাই, মানুষ এই ক্ষমতার অপব্যবহার কতভাবে করছে এবং তার ফলাফল পৃথিবী ও পৃথিবীর সকল জীব-উদ্ভিদকূলের জন্য কত ভয়াবহ, ধ্বংসাত্মক। মালায়েকগণও আশঙ্কা করেছিলেন, মানুষ এই 'স্বাধীন ইচ্ছাশক্তি' পাওয়ার কারণে পৃথিবীতে ফাসাদ (অন্যায়-অশান্তি) ও সাফাকুদ্দিমা (রক্তপাত, যুদ্ধ বিগ্রহ) করবে। [সূরা - বাকারা, আয়াত - ৩০ দ্রষ্টব্য] এই আশঙ্কার বিপরীতে আল্লাহ বলেছিলেন, তিনি যুগে যুগে প্রতি জনপদে তাঁর নবী-রসুল পাঠিয়ে হেদায়াহ (পথপ্রদর্শণ) ও দীন (জীবনব্যবস্থা) প্রেরণ করবেন।\nপৃথিবীতে মানুষের এই দীর্ঘসময়ের স্রোতে, মানুষ কখনো সেই পথে হেঁটেছে, কখনো অস্বীকার করেছে। মানুষের চিন্তাশক্তির বির্বতনের সাথে তার কৃতকর্মের প্রভাব পৃথিবী ও পৃথিবীর সকল সৃষ্টির ওপর পড়েছে। আজ আমরা এমন একটা সময়ে এসে পৌঁছেছি, যেখানে বিজ্ঞানী ও সচেতন মানুষেরা বর্তমান পৃথিবী ও পৃথিবীর জীব-উদ্ভিদ নিয়ে বড় উদ্বিগ্ন এবং ভয়াবহ কোনো বিপর্যয়ের আশঙ্কা করছেন। আর এটার একমাত্র কারণ হচ্ছে মানুষ। মানুষ তার উদ্ধতপূর্ণ অহংকারে আস্ফালিত হয়ে এমন এক সভ্যতা সৃষ্টি করেছে যেটা প্রাকৃতিক নয়। কারণ, তা আল্লাহ কর্তৃক নির্ধারিত মৌলিক নীতিমালা (জীবনব্যবস্থা) অনুযায়ী নয়। আর আল্লাহর জীবনব্যবস্থা ভারসাম্যপূর্ণ (Balanced)।\nআল্লাহ এই মানবজাতিকে অবশ্যই প্রশ্ন করবেন - তোমাদেরকে যে পৃথিবী আমি আমানতস্বরূপ দিয়েছিলাম, সেই পৃথিবী আমাকে ফিরিয়ে দাও। পৃথিবী তো তোমাদের দেয়া হয়েছিলো আখেরাতের শস্যক্ষেত্র হিসেবে, কেমন সাজিয়েছো এই পৃথিবীকে? তোমার অবদান কতটুকু? কতটা দায়িত্বশীলতার পরিচয় দিয়েছে? আমার প্রতিনিধিত্ব কেমন করেছো?\nসেই প্রশ্নগুলোর উত্তরতো এই পৃথিবী ও পৃথিবীর মানুষসহ সকল জীব-উদ্ভিদকূলের দিকে তাকালেই স্পষ্ট বুঝা যায়। চারদিকে মানুষে মানুষে এত অন্যায়, অপকর্ম, অবিচার, অশান্তি; জলবায়ু ও পরিবেশকে মানুষ করেছে বিপর্যস্ত। মহাবিশ্বের সবচাইতে বসবাসযোগ্য গ্রহটি এখন হয়ে যাচ্ছে বসবাস অযোগ্য। সেই আমরাই আবার বসবাস অযোগ্য, নারকীয় আরেক মর্ত্য (জাহান্নাম) -এ যেতে চাই না, চাই আরেকটা প্রস্তুত (Completely Decorated) স্বর্গীয় পৃথিবী (জান্নাত)!\nইলিয়াস আহমেদ বেঙ্গলপাব-এর প্রতিষ্ঠাতা ও সম্পাদক। পেশায় ফ্রিল্যান্স ওয়েব ডেভলেপার। পড়াশোনা করছেন বেগম রোকেয়া বিশ্ববিদ্যালয়ের কম্পিউটার সায়েন্স এন্ড ইঞ্জিনিয়ারিং বিভাগে।


১৯৯৯ সালে প্রথমবারের মত ক্যামেরার সামনে দাঁড়িয়েছিলেন বলিউডের বর্তমান সময়ের সবচেয়ে নির্ভরযোগ্য অভিনেত্রী আলিয়া ভাট। তবে সেটা ছিলো নিতান্তই একটি শিশু শিল্পী চরিত্র। এরপর প্রধান চরিত্রে তিনি প্রথমবার অভিনয় করেন করন জোহর পরিচালিত ২০১২ সালের ব্যবসাসফল ‘স্টুডেন্ট অফ দ্য ইয়ার’ সিনেমায়। প্রথম সিনেমায়ই সম্ভাবনার জানান দিয়েছিলেন এই তারকা। বাবা মাহেশ ভাট হলেও নিজের যোগ্যতা দিয়েই যে বলিউড রাজত্ব করতে এসেছেন সেটা বুঝিয়ে দিয়েছিলেন সিনেমায় অভিষেকের কয়েক বছরের মধ্যেই। সাম্প্রতিক সময়ে আলিয়া ভাট অভিনীত সিনেমার ব্যবসায়িক সাফল্য ইঙ্গিত দিচ্ছে আলিয়া ভাটই হতে যাচ্ছেন বলিউডের নতুন লেডি সুপারস্টার! সেই প্রেক্ষিতে কিছু প্রাসঙ্গিক ভাবনা নিয়ে আলোচনা থাকছে এই লিখায়।\nকোন একজন অভিনেত্রীকে লেডি সুপারস্টার বলার জন্য নির্দিষ্ট কোন মাপকাঠি অবশ্য কোথাও বলা নেই। তবে বলিউডে শ্রিদেবীকে সাধারণত লেডি সুপারস্টার বলা হত। আর বর্তমান সময়ে দক্ষিন ভারতীয় সিনেমার তারকা অভিনেত্রী নয়নতারাকে লেডি সুপারস্টার হিসেবে আখ্যায়িত করা হয়ে থাকে। এছাড়া কিছু ক্ষেত্রে মালায়ালাম সিনেমার জনপ্রিয় অভিনেত্রী মঞ্জু ওয়ারিওরকে কেউ কেউ লেডি সুপারস্টার বলে থাকেন। নয়নতারা এবং মঞ্জু ওয়ারিওর ছাড়া আর কাউকে সচরাচর এই পদবীতে আখ্যায়িত করতে দেখা যায়না।\nএবার আসা যাক বলিউডে লেডি সুপারস্টার প্রসঙ্গে। আলিয়া ভাট ছাড়া সাম্প্রতিক বছরগুলোতে অভিনয় এবং সিনেমার বক্স অফিস সাফল্যে যিনি এগিয়ে ছিলেন তিনি হচ্ছেন দীপিকা পাডুকোন। ‘ওম শান্তি ওম’ খ্যাত এই তারকার ‘পিকু’, ‘গালিওকি রাশলীলা – রামলীলা’, ‘বাজিরাও মাস্তানি’ এবং ‘পদ্মাবত’ সিনেমাগুলো বক্স অফিসে সাফল্যের পাশাপাশি সমালোচকদেরও প্রশংসা কুঁড়াতে সক্ষম হয়েছিলো। তবে লেডি সুপারস্টার হিসেবে নিজেকে প্রতিষ্ঠার ক্ষেত্রে যে ধারাবাহিকতা দরকার দীপিকা সেটা ধরে রাখতে পারেননি। ‘চাপ্পাক’ এবং ‘গেহরায়িয়া’ সিনেমাগুলো দীপিকার লেডি সুপারস্টার হয়ে উঠার ক্ষেত্রে কিছুটা প্রতিবন্ধকতা তৈরি করেছিলো বলে মনে হচ্ছে।\nঅন্যদিকে আলিয়া ভাট সাম্প্রতিক সময়ে বেশ কয়েকটি নারী প্রধান সিনেমায় অভিনয় করেছেন যেগুলো ব্যবসায়িক সাফল্যের পাশাপাশি তাকে অভিনেত্রী হিসেবে দিয়েছে অন্যরকম গ্রহণযোগ্যতা। বক্স অফিসে সুপারহিট ‘রাজি’ সিনেমাটি পুরোপুরি ছিলো আলিয়া নির্ভর। আর সিনেমাটির মাধ্যমে আলিয়া তার প্রতি নির্মাতাদের আস্থার প্রতিদানও দিয়েছিলেন শতভাগ। এছাড়া ‘উড়তা পাঞ্জাব’, ‘ডিয়ার জিন্দেগী’, ‘২ স্টেটস’, ‘হামটি শর্মা কি দুলহানিয়া’ এবং ‘বাদ্রিনাত কি দুলহানিয়া’ সিনেমাগুলোর মাধ্যমে আলিয়া নিজের যোগ্যতার প্রমাণ দিয়েছেন বারবার।\nআলিয়া ভাটের ক্যারিয়ারের সবচেয়ে বড় অর্জন সম্ভবত সম্প্রতি মুক্তি পাওয়া ‘গাঙ্গুবাই কাঠিয়াওয়াড়ি’ সিনেমাটি। সিনেমাটির ব্যবসায়িক সাফল্যে আলিয়া বর্তমানে রূপালি পর্দায় রাজত্ব করছেন বলে মনে করছেন সংশ্লিষ্টরা। সঞ্জয় লীলা বনসালির পরিচালনায় তার যুগান্তকারী অভিনয়ের জন্য প্রশংসিত হচ্ছেন এই অভিনেত্রী। নারী কেন্দ্রিক এই সিনেমাটির নাম ভূমিকায় অভিনয় করেছেন আলিয়া ভাট। সিনেমাটিতে আলিয়ার অভিনয় যেমন প্রশংসিত হয়েছে তেমনি সিনেমাটি করোনা মহামারীর কারনে অর্ধেক আসনে প্রেক্ষাগৃহ প্রদর্শনের পরও দুই সপ্তাহে ১০০ কোটি রুপি আয় করতে সক্ষম হয়েছে।\nইতিমধ্যে মুক্তি পাওয়া সিনেমাগুলো ছাড়া বর্তমানে তার হাতে নির্মানাধীন সিনেমাগুলো ইঙ্গিত দেয় যে নিজেকে অন্য উচ্চতায় নিয়ে যাওয়ার সব উপকরনই আছে আলিয়ার কাছে। তার প্রতি নির্মাতাদের আস্তা এবং দর্শকদের ভালোবাসা খুব সহজেই সবার মনে একটি প্রশ্নের জন্ম দেয় – আলিয়া ভাটই কি তাহলে বলিউডের নতুন লেডি সুপারস্টার? তবে এই প্রশ্নের আসলে কোন সরল বা সহজ উত্তর নেই। আলিয়া ভাট বলিউডের নতুন লেডি সুপারস্টার কিনা সেটা বিবেচনার জন্য কিছু প্রাসঙ্গিক বিষয় নীচে তুলে ধরা হচ্ছে।\n১। মুক্তিপ্রাপ্ত সিনেমাগুলোর সাফল্য\nআগেই বলেছি পুরোপুরি নারী কেন্দ্রিক ‘রাজি’ এবং ‘গাঙ্গুবাই কাঠিয়াওয়াড়ি’ সিনেমাগুলো বলিউডে আলিয়া ভাটকে অন্য এক উচ্চতায় নিয়ে গেছে। দুটি সিনেমাই আলিয়ার উপর ভর করে দাঁড়িয়েছিল এবং শেষ পর্যন্ত বক্স অফিসে ব্যবসা সফল হয়েছিলো। এছাড়া আলিয়ার ঝুলিতে রয়েছে ‘উড়তা পাঞ্জাব’, ‘হাইওয়ে’, ‘ডিয়ার জিন্দেগী’ এবং ‘গাল্লি বয়’-এর মত সিনেমা। এই প্রতিটি সিনেমায়ই আলিয়া ভাট নিজের অভিনয় দিয়ে প্রমাণ করেছেন পরিচালক বাবার সন্তান হলেও বলিউড আলিয়াকে চিনবে তার মত করে। আলিয়া ভাট এখন আর মহেশ ভাটের মেয়ে নন, তিনি একজন অভিনেত্রী যিনি একাই একটি সিনেমাকে লাভজনক হিসেবে প্রযোজকদের কাছে উপস্থাপন করতে পারেন।\n২। পুরষ্কার অর্জন\nঅভিনয়ের স্বীকৃতিস্বরূপ পুরষ্কার অর্জনের দিক থেকেই সমসাময়িক অন্যদের চেয়ে অনেক এগিয়ে আছেন আলিয়া ভাট। বলিউডের সিনেমার জন্য অন্যতম আলোচিত এবং গ্রহণযোগ্য পুরষ্কার হচ্ছে ফিল্মফেয়ার পুরষ্কার। আলিয়া ভাট তার অভিনয়ের স্বীকৃতি হিসেবে প্রথম ফিল্মফেয়ার পুরষ্কার জেতেন ইমতিয়াজ আলী পরিচালিত ‘হাইওয়ে’ সিনেমার জন্য। ২০১৪ সালে মুক্তিপ্রাপ্ত সিনেমাটির জন্য তিনি ফিল্মফেয়ার সেরা অভিনেত্রীর সমালোচক পুরষ্কার লাভ করেন। এরপর ফিল্মফেয়ার সেরা অভিনেত্রীর পুরষ্কার জিতেন ‘উড়তা পাঞ্জাব’ (২০১৬), ‘রাজি’ (২০১৮) এবং ‘গাল্লি বয়’ (২০১৯) সিনেমাগুলোর জন্য। চলতি বছরে ‘গাঙ্গুবাই কাঠিয়াওয়াড়ি’ সিনেমার জন্য সেরা অভিনেত্রীর পুরষ্কার জেতার ভালো সম্ভাবনা রয়েছে আলিয়ার।\n৩। এস এস রাজামৌলীর সিনেমায় অভিনয়\n‘বাহুবলী’ খ্যাত নির্মাতা এস এস রাজামৌলী বর্তমানের ভারতের সবচেয়ে জনপ্রিয় নির্মাতা। আলিয়া ভাটের ক্যারিয়ারের সবচেয়ে বড় অর্জনগুলোর মধ্যে একটি হচ্ছে রাজামৌলীর সাথে কাজ করতে পারা। এই নির্মাতার মুক্তি প্রতীক্ষিত ‘আরআরআর’ সিনেমাটিতে একটি বিশেষ চরিত্রে অভিনয় করেছেন আলিয়া ভাট। পূর্ন চরিত্র না হলেও, ইতিমধ্যে এই নির্মাতার সুনজরে পড়েছেন তিনি। গুঞ্জন শোনা যাচ্ছে রাজামৌলী পরিচালিত পরবর্তি সিনেমার প্রধান নারী চরিত্রে দেখা যেতে পারে আলিয়াকে। আফ্রিকার জঙ্গল অ্যাডভেঞ্চার নিয়ে নির্মিতব্য এই সিনেমায় আলিয়ার মহেশ বাবুর বিপরীতে অভিনয়ের কথা রয়েছে। ধারনা করা হচ্ছে ‘বাহুবলী’ এবং ‘আরআরআর’ সিনেমাগুলোর পর আরো একটি ধামাকা নিয়ে আসছেন এই নির্মাতা, যেখানে আলিয়া গুরুত্বপূর্ন একটি চরিত্রে অভিনয় করছেন।\n৪। নির্মানাধীন সিনেমার তালিকা\nরাজামৌলী পরিচালিত সিনেমাটিতে আলিয়া অভিনয়ের বিষয়টি এখনো আনুষ্ঠানিকভাবে জানা যায়নি। তবে এই মুহুর্তে আলিয়া অভিনীত সে সিনেমাগুলো নির্মানাধীন রয়েছে সেগুলো আলিয়ার লেডি সুপারস্টার উপাধিকে আরো শক্তিশালী করবে বলে মনে হচ্ছে। আলিয়া ভাট অভিনীত নির্মানাধীন সিনেমাগুলোর মধ্যে রয়েছে অয়ন মুখার্জি পরিচালিত রনবির কাপুরের বিপরীতে ‘ব্রহ্মাস্ত্র’। মোট তিন পর্বের এই সিনেমাটির প্রথম পর্ব বর্তমানে মুক্তির অপেক্ষায় রয়েছে। এছাড়া তার হাতে রয়েছে করন জোহর পরিচালিত ‘রকি অর রানী কি প্রেম কাহানী’ এবং নিজের প্রযোজনায় ‘ডার্লিং’ সিনেমা দুটি।\n৫। হলিউডে সিনেমায় অভিষেক\nদেশের গণ্ডি পেরিয়ে এবার হলিউডের সিনেমায় অভিনয় করতে যাচ্ছেন আলিয়া ভাট। সবকিছু ঠিক থাকলে প্রিয়াংকা চোপড়া এবং দীপিকার পর এবার হলিউডের সিনেমার আলিয়া ভাট ভারতকে প্রতিনিধিত্ব করবেন। জানা গেছে নেটফ্লিক্সের প্রযোজনায় ‘হার্ট অফ স্টোন’ সিনেমার মাধ্যমে হলিউডের সিনেমার আলিয়া ভাট যাত্রা শুরু করতে যাচ্ছেন। স্পাই থ্রিলারধর্মী এই সিনেমাটিতে আলিয়া ভাটের সাথে দেখা যাবে হলিউড তারকা গাল গেরট এবং জ্যামি ডোরনানকে। গ্রেগ রুকা এবং অ্যালিসন শ্রোডারের চিত্রনাট্যে সিনেমাটি পরিচালনা করছেন ‘দ্য অ্যারোনটস’ খ্যাত নির্মাতা টম হার্পার।\nআমি আগেই বলেছি লেডি সুপারস্টার বলতে পারার ক্ষেত্রে নির্দিষ্ট কোন মাপকাঠি আসলে নেই। বিভিন্ন বিষয় বিবেচনায় তারকাদের এই ধরনের উপাধিতে ভূষিত করা হয়ে থাকে। এই সব উপাধির আবার প্রাতিষ্ঠানিক কোন স্বীকৃতিও নেই। অনেক সময় ভক্তরা নিজেদের মত করে পছন্দের তারকাদের এরকম উপাধিও দিয়ে থাকেন। তবে অভিনয়, পুরষ্কার, প্রেক্ষাগৃহে দর্শক টানতে পারার ক্ষমতা, প্রযোজকদের নির্ভশীলতা – সার্বিক দিন বিবেচানায় একেক সময় একেক তারকাকে একেক ভাবে আখ্যায়িত করা হয়ে থাকে। আলিয়া ভাটই কি তাহলে বলিউডের নতুন লেডি সুপারস্টার? – এই প্রশ্নের উত্তরের জন্য হয়তো সঠিক সময়ের অপেক্ষায় থাকতে হবে আমাদের।\nLady Superstar Alia\nলেডি সুপারস্টার আলিয়া\nপূর্ববর্তীসেপ্টেম্বরে শুরু হচ্ছে ‘ফাইটার’: আগামী বছরের গান্ধী জয়ন্তীতে মুক্তি!\nপরবর্তীমুক্তির আগেই ১০ লক্ষ টিকেট বিক্রির রেকর্ড গড়ল প্রভাসের ‘রাধে শ্যাম’


আসছে ঈদে শাকিব নেই? - ভূ-বার্তা - BhuBarta - Bangla News - Live News - Bangla Newspapers - Latest Bangla News - Headline News - Bangla Newspaper\nMarch 16, 2020 - 12:29:49 PM\nসারা দেশের হল মালিকরা ঈদের সময় শাকিব খানের ছবির দিকে তাকিয়ে থাকেন। তাঁর ছবি মানেই দর্শকরা হুমড়ি খেয়ে পড়ে। আগে এক ঈদে একাধিক ছবি মুক্তি পেত শাকিবের। কিন্তু দুই বছর ধরে প্রতি ঈদে মাত্র একটি করে ছবি মুক্তি দিয়ে আসছেন তিনি। সুপারহিটও হয়েছে ছবিগুলো। কিন্তু এবার শাকিবের সব হিসাব-নিকাশ পাল্টে যেতে বসেছে। সেন্সর হওয়া একটি মাত্র ছবি—‘বিদ্রোহী’ আছে ঝুলিতে। তাও আবার প্রযোজনা প্রতিষ্ঠান শাপলা মিডিয়া ছবিটি পহেলা বৈশাখ মুক্তি দেওয়ার ঘোষণা দিয়েছে। তাহলে রোজার ঈদে মুক্তি পাওয়ার মতো শাকিবের ছবি কই?\nকিছু দিন আগে শাকিব বলেন, বদিউল আলম খোকনের নির্মিতব্য ‘আগুন’ ছবিটি রোজায় মুক্তি পাবে। কিন্তু দেশ মাল্টিমিডিয়া প্রযোজিত ছবিটির অর্ধেক শুটিং এখনো বাকি। প্রতিষ্ঠানটির কর্ণধার আরমান ক্যাসিনো মামলায় জেলে। পরিচালক চেষ্টা করেও নতুন লগ্নিকারক খুঁজে পাচ্ছেন না। তাহলে কি শাকিব খান ছাড়াই এবার ঈদ উদ্‌যাপন করতে যাচ্ছেন দর্শক-হল মালিকরা!\nকুড়িগ্রামে সাংবাদিক নির্যাতনের বিরুদ্ধে আগামীকাল দেশব্যাপী বিএমএসএফ'র প্রতিবাদ সমাবেশ


মার্চ 13, 2016 বাংলা ফরেক্স ট্রেডিং লেখক নাজিম চাকমা 55526 দর্শকরা\nতাছাড়া, নির্মাতার ওয়েবসাইটটিতে সতর্কতা তথ্য রয়েছে যে এই জলরোধী ইকে-পিএসসি ফিটিংগুলি 10 মিমি এরও বেশি আকারে ব্যবহার করা যাবে না। বৃহত্তর জিনিস এই জল ব্লক দ্বারা সমর্থিত হয় না। সত্য এখানে ট্রেডিং জার্নাল করে আপনার ট্রেডকে করুন আরো শক্তিশালী একটি রিজার্ভেশন করা হয়, যেমন ফিটিং এখনও ব্যবহার করা যেতে পারে, যদিও এটি কোণার অ্যাডাপ্টারের সাহায্য অবলম্বন করতে হবে।\nএকটি নিয়ম হিসাবে, পাওয়ার বাটন এবং ভলিউম ট্রেডিং জার্নাল করে আপনার ট্রেডকে করুন আরো শক্তিশালী সুইং সক্রিয় করা হয়। মেনু প্রদর্শিত পর্যন্ত তারা রাখা প্রয়োজন। কেবল অপারেটররাও স্বীকার করেছেন যে, আইন না মেনেই বিভিন্ন জেলায় বাংলাদেশের কিছু টিভি চ্যানেল দেখানো হচ্ছে। আইডিয়াল কেবল অপারেটর এসোসিয়েশনের পাপাস দাস বলেছেন, এর আগেও রাজ্যের বিভিন্ন জায়গায় বাংলাদেশের টিভি চ্যানেল দেখানো হয়েছে। তবে বর্তমানে পরিস্থিতিটা কি তা জানা নেই।\n2.4.2 ভোল্টেজের নামমাত্র মান (ইউনিম) 230 ভি। যদি আপনি আশা করেন বাল্ক মধ্যে এই পুলিশ সুবিধা গ্রহণ আপনি মনে রাখা আছে কিছু জিনিস আছে। টি-মোবাইল শুধুমাত্র একটি সক্রিয় লাইনের মধ্যে ট্রেড-এর অনুমতি দেবে এবং 10 টি লাইনের ট্রেড-ইনগুলি সীমাবদ্ধ করবে। স্প্রিন্ট, অন্যদিকে, হাত আপনাকে ট্রেডিং-এ এক লাইনে প্রতি ফোনে তিন ফোনে এবং একটি ক্যালেন্ডার বছরের মধ্যে5টি ব্যাক আপ ট্রেড-ইন করতে দিবে।\nকিছু বাগফিক্স এবং উন্নতিগুলির সাথে Estuary এবং Estouchy আপডেট করুন ব্র্যান্ডিং টিউটোরিয়াল - কিভাবে একটি স্মরণীয় নাম নির্বাচন করুন\nআপনারা কেমন আছেন আশা করি ভাল। আপনারা। আপানার নিশ্চয় আমার ট্রেডিং জার্নাল করে আপনার ট্রেডকে করুন আরো শক্তিশালী প্রথম লেখা টি পড়েছেন । আর না পড়ে থাকলে এখনিই পড়ে নিন . ROUND, WHOLE, এবং CLEAR এর ক্রিয়াকলাপগুলি অপ্রয়োজনীয় দশমিক স্থানগুলি সরান, তবে তারা ভিন্নভাবে কাজ করে। ROUND ফাংশনটি নির্দিষ্ট সংখ্যক দশমিক স্থানগুলিতে রাউন্ড আপ বা ডাউন। পুরো ফাংশনটি নিকটতম সম্পূর্ণ সংখ্যায় রাউন্ড করে এবং OTB ফাংশন রাউন্ডিং ছাড়াই দশমিক স্থানগুলিকে বাতিল করে। WHOLE এবং FGM ফাংশনগুলির মধ্যে প্রধান পার্থক্য নেতিবাচক মানগুলির পরিচালনায় উদ্ভাসিত হয়। WHOLE ফাংশনে আপনি -10,900009 এর মান ব্যবহার করলে, ফলাফলটি -11, তবে যদি আপনি SUB ফাংশনে একই মান ব্যবহার করেন, তাহলে ফলাফলটি -10 হবে।\nস্বকীয় সংবাদের অভাবে এখনো আমাদের দেশে কাগজের পত্রিকা মানুষের কাছে গ্রহণযোগ্য বেশি । এই ব্যর্থতা ডিজিটাল সংবাদ পত্র গুলোর । আর যেখানে অতীব জরুরি সংবাদ প্রচারে এই মাধ্যম নিজেদের প্রশ্নের সম্মুখীন করছে সেখানে কিভাবে না সা বেঁচে থাকবে ?পাঠক শূন্যতা না সা এর কাঁধে পরে না । নাগরিক হিসেবে সংবাদ প্রচার করার দায়িত্ব আমার কিন্তু পাঠকের কাছে পৌঁছে দেবে কে ? কতজন পাঠক তা পড়ছে ? কতক্ষন পর তা প্রকাশ হচ্ছে ? এই সব নিয়ে ভাববে কে ? পাঠক শূন্যতার দায় নিয়ে এর প্রচার বাড়ানোর জন্য কে কাজ করবে ? নাগরিক সাংবাদিকরা কি শুধু লিখেই যাবে ? এতো গুলো প্রশ্ন উত্তর দিবে কে ? আমরা কি একটা নাম জানতে পারি ট্রেডিং জার্নাল করে আপনার ট্রেডকে করুন আরো শক্তিশালী না ? রাইজিংবিডি : নতুন যারা আসতে চায় তাদের জন্য কি পরামর্শ দিবেন?


মুন্সীগঞ্জে আওয়ামী লীগের প্রার্থী নিশ্চিত অনিশ্চয়তায় চারদলীয় জোট | মুন্সিগঞ্জের খবর\nসংসদ নির্বাচনকে সামনে রেখে আওয়ামী লীগ, জাতীয় পার্টি, বিকল্পধারা, কমিউনিস্ট পার্টিসহ বিভিন্ন দলের প্রার্থীদের মনোনয়ন অনেকটা নিশ্চিত হলেও চারদলীয় জোট এখনো তাদের মনোনয়ন নিশ্চিত করতে পারেনি। ফলে চারদলীয় জোটপ্রার্থীরা হতাশায় ভুগছেন।\nনতুন সীমানা নির্ধারণ করায় মুন্সীগঞ্জে একটি আসন কমে গেছে। আসন কমে যাওয়ায় এবং জোট-মহাজোট নিয়ে অভ্যন্তরীণ দ্বন্দ্বের কারণে বিভিন্ন দলের নেতাদের ভোটের হিসাবনিকাশও পাল্টে গেছে। মনোনয়নপ্রত্যাশীরা রয়েছেন দ্বন্দ্ব আর উৎকণ্ঠায়। একই সঙ্গে দলের মনোনয়ন পেতে চলছে জোর লবিং। মনোনয়নপ্রত্যাশীরা ধরনা দিচ্ছেন শীর্ষ পর্যায়ের নেতাদের কাছে। এদিকে চারদলীয় জোট নির্বাচনে অংশগ্রহণ করা নিয়ে অনিশ্চয়তা দেখা দেয়ায় দলীয় মনোনয়নপ্রত্যাশীদের কর্মতৎপরতা নেই বললেই চলে।\nমুন্সীগঞ্জ জেলায় নতুন নির্বাচনী সীমা ঘোষণা হওয়ার পর আসনসংখ্যা ৪ থেকে কমে ৩\nহয়েছে। আসনগুলো হচ্ছে মুন্সীগঞ্জ-১ (শ্রীনগর ও সিরাজদিখান উপজেলা), মুন্সীগঞ্জ-২ (লৌহজং ও টঙ্গীবাড়ী উপজেলা) এবং মুন্সীগঞ্জ-৩ (মুন্সীগঞ্জ সদর ও গজারিয়া উপজেলা)।\nআসন কমে যাওয়ায় গতবার মনোনয়ন পাওয়া দলীয় নেতাদের মধ্যে একজন বাদ যাবেন। মনোনয়ন দৌড়ে কে পিছিয়ে পড়েন এ নিয়ে নেতাকর্মীদের মধ্যে রয়েছে উৎকণ্ঠা।\nমুন্সীগঞ্জ-১ আসনে সাবেক প্রতিমন্ত্রী মিজানুর রহমান সিনহা অথবা বিএনপি নেতা শাহ মোয়াজ্জেম হোসেন মনোনয়ন পেতে পারেন। তবে মিজানুর রহমান সিনহা মুন্সীগঞ্জের কোনো আসন থেকে মনোনয়ন নাও পেতে পারেন বলে একটি সূত্রে জানা গেছে। সেক্ষেত্রে শাহ মোয়াজ্জেম হোসেনের মুন্সীগঞ্জ-১ থেকে মনোনয়ন পাওয়া প্রায় নিশ্চিত। এর আগে মিজানুর রহমান সিনহা মুন্সীগঞ্জ-২ থেকে পরপর দুবার এমপি নির্বাচিত হন। তাই তিনি মুন্সীগঞ্জ-২ থেকে দলীয় মনোনয়ন পেতে জোর লবিং চালাচ্ছেন। কিন্তু সাবেক মন্ত্রী এম শামসুল ইসলামও মুন্সীগঞ্জ-২ থেকে নির্বাচন করতে চান। যদিও এম শামসুল ইসলাম মুন্সীগঞ্জ-৩ আসন থেকে আগে তিনবার এমপি নির্বাচিত হন। মুন্সীগঞ্জ-১ আসনে বিকল্পধারার মাহী বি. চৌধুরী উপনির্বাচনে বিএনপি প্রার্থী মমিন আলীকে পরাজিত করেন। মমিন আলী পরাজিত হওয়ার পর জাতীয় পার্টির নেতা শাহ মোয়াজ্জেম হোসেন বিএনপিতে যোগ\nদেন। ২২ জানুয়ারি ২০০৬-এর বাতিল হওয়া নির্বাচনে মুন্সীগঞ্জ-১ থেকে শাহ মোয়াজ্জেম হোসেনকে মনোনয়ন দেয়া হয়। যদি মিজানুর রহমান সিনহা মুন্সীগঞ্জ-২ থেকে মনোনয়ন পান সে ক্ষেত্রে শাহ মোয়াজ্জেম হোসেন ঢাকার কোনো একটি আসন থেকে মনোনয়ন পেতে পারেন বলে সূত্র জানিয়েছে। মুন্সীগঞ্জ-৩ আসন থেকে জেলা বিএনপি সভাপতি আবদুল হাই ৫ বার এমপি নির্বাচিত হয়েছিলেন। তার মনোনয়ন পাওয়া অনেকটা নিশ্চিত।\nএদিকে মুন্সীগঞ্জ-৩ আসন থেকে বাংলাদেশের কমিউনিস্ট পার্টির জেলা সভাপতি কামাল দলীয় মনোনয়ন পেয়েছেন। অন্যদিকে জেলা আওয়ামী লীগ সভাপতি মহিউদ্দিন পলাতক থাকায় সংকট তৈরি হয়েছে। দুদকের মামলায় তিনি পলাতক এবং দুটি মামলায় ইতিমধ্যে তার ২০ বছর সাজাও হয়েছে।\nমুন্সীগঞ্জ-১ থেকে ২০০১-এর নির্বাচনে আওয়ামী লীগের দলীয় মনোনয়ন পেয়েছিলেন শ্রীনগর উপজেলা আওয়ামী লীগ সভাপতি সুকুমার রঞ্জন ঘোষ। তিনি তখন বিএনপির প্রার্থী ডা. এ কিউ এম বদরুদ্দোজা চৌধুরীর কাছে পরাজিত হন। এবারের নির্বাচনেও সুকুমার রঞ্জন ঘোষ আওয়ামী লীগের মনোনয়ন পেয়েছেন। বিকল্পধারা থেকে মাহী বি চৌধুরীও প্রার্থী হবেন বলে জানা গেছে। অন্যদিকে বিকল্পধারার সভাপতি ডা. বি চৌধুরী মুন্সীগঞ্জ-২ ও মুন্সীগঞ্জ-৩ আসন থেকে প্রার্থী হবেন বলে একটি সূত্র জানিয়েছে। ২০০১-এর নির্বাচনে মুন্সীগঞ্জ-২ আসন থেকে আওয়ামী লীগ প্রার্থী সাগুফতা ইয়াসমিন এমিলি বিএনপির মিজানুর রহমান সিনহার কাছে পরাজিত হন। বিকল্পধারা মহাজোট থেকে বেরিয়ে যাওয়ার কারণে মুন্সীগঞ্জ-২ থেকে সাগুফতা ইয়াসমিন এমিলি আওয়ামী লীগের মনোনয়ন পেয়েছেন। মুন্সীগঞ্জ-৩ থেকে আওয়ামী লীগ নেতা সাবেক প্রতিরক্ষা সচিব এম ইদ্রিস আলীর মনোনয়ন পাওয়ার সম্ভাবনাও যথেষ্ট। তিনি নতুন মুখ হলেও অনেক আগে থেকে এলাকায় তৎপরতা চালিয়ে আসছেন। এছাড়া জাতীয় পার্টির (জাপা) প্রেসিডিয়াম সদস্য অ্যাডভোকেট শেখ মুহাম্মদ সিরাজুল ইসলাম মুন্সীগঞ্জ-১ থেকে দলীয় মনোনয়ন পেয়েছেন। জেলা জাপার সদস্য সচিব কুতুবউদ্দিন আহম্মেদ মুন্সীগঞ্জ-২ থেকে দলীয় মনোনয়ন পেয়েছেন। আর জাপার সহসভাপতি ও মুন্সীগঞ্জ পৌরসভার মেয়র অ্যাডভোকেট মুজিবুর রহমান মুন্সীগঞ্জ-৩ থেকে দলীয় মনোনয়ন পেয়েছেন।


আবার আসছে ‘ফেলুদা’\nপরিবর্তন ডেস্ক ১০:৪৩ পূর্বাহ্ণ, সেপ্টেম্বর ২৫, ২০২১\nটোটা রায় চৌধুরীর আবেদন কি গ্রহণ করছেন সৃজিত মুখোপাধ্যায়? দিন কয়েক আগেই টুইটে একুশের ‘ফেলুদা’ আবদার করেছিলেন, খুব তাড়াতাড়ি ফেলুদাকে নিয়ে তৃতীয় সিরিজ শুরু করুন পরিচালক। নইলে, মুম্বাই তাকে অপহরণ করে নিলে তৃতীয় বার ফেলুদা সাজার সুযোগ হারাবেন অভিনেতা!\nশুক্রবার টোটা, সৃজিত, প্রযোজক মহেন্দ্র সোনি এবং হইচই ওয়েব প্ল্যাটফর্মের মিলিত টুইট, ইনস্টাগ্রাম বলছে, ২০২২-এ সেই সুযোগ আসছে। এসভিএফের ওয়েব প্ল্যাটফর্মে জাতীয় পুরস্কারপ্রাপ্ত পরিচালকের হাত ধরে এক বিখ্যাত গোয়েন্দা পা রাখতে চলেছেন। আর সৃজিত মানেই যে ফেলুদা, সে তো বলাই বাহুল্য! কথায় কথায় টোটা এও ফাঁস করে ফেলেছেন, ‘জন্মদিনের আগে সৃজিতের কাছে আবদার রেখেছিলাম। গ্রহন করলে বুঝব, উপহারের থেকেও পাল্টা উপহার বেশি দামি হয়ে গেল! আমার সারা জীবনের পরিশ্রম সার্থক।’\nসে কথা স্পষ্ট টোটার শেয়ার করা টুইট দেখে। সেই টুইটে রি-টুইট করেছেন সৃজিত। যদিও ছোট পর্দার ‘রোহিত সেন’ স্বীকার-অস্বীকার কোনটাই করেননি। জানিয়েছেন, এ সবের আগে ২৫ ডিসেম্বরে ‘আড্ডা টাইমস’-এ মুক্তি পাবে ‘ফেলুদা ফেরত’-এর দ্বিতীয় সিরিজ ‘যত কাণ্ড কাঠমান্ডুতে’। টোটার দাবি, ‘‘এই সিরিজে আমরা বড় ঝুঁকি নিয়েছি। এর আগের সিরিজে সবাই সনাতনী ফেলুদাকে দেখেছেন। নতুন সিরিজে ফেলুদা অনেকটাই বাহ্যিক দিক থেকে আধুনিক।’’ অভিনেতার কথায়, ২০১৫-র ভূমিকম্পের পর নেপাল-সহ কাঠমান্ডু আমূল বদলে গিয়েছে। সিরিজে সেই নতুন কাঠমান্ডু উঠে আসার পাশাপাশি ফেলুদা এবং তার সহকারী-সহ সবাইকে দেখা যাবে আধুনিক পোশাকে। কিন্তু সংলাপ সত্যজিৎ রায়ের। নব্য ‘ফেলুদা’র মতে, কিংবদন্তি লেখক যা লিখে গিয়েছেন তার উপরে কলম চালানোর সাহস কারওই নেই।\nপাশাপাশি টোটা এও জানিয়েছেন, হইচই প্ল্যাটফর্মে ফেলুদা এলে এবং তিনি অভিনয় করলে চাইবেন ‘দার্জিলিং জমজমাট’, ‘হত্যাপুরী’ যেন সিরিজে জায়গা পায়। এর কারণও জানিয়েছেন তিনি। টোটার যুক্তি, ‘‘দার্জিলিং জমজমাট’-এ ফিল্মের মধ্যে ফিল্ম থাকার অনুভূতি পাব। গল্প অনুযায়ী ওখানেও একটি ছবির শ্যুটের কথা বলা হয়েছে। সেটা সিরিজ হলে ফিল্মের মধ্যে ফিল্মের স্বাদ থাকবে। তা ছাড়া, শ্যুটিং, দার্জিলিং আর ফেলুদা এক ছাদের নীচে থাকলে বাঙালি আর কোনও দিকে চোখ ফেরাবে না। একই ভাবে ‘হত্যাপুরী’ গল্পটিও আমার খুব পছন্দের।’\nদুই সহকারী তোপসে আর জটায়ু হিসেবে কল্পন মিত্র আর অনির্বাণ চক্রবর্তীকেই পছন্দ তার। জানিয়েছেন, মাত্র দুটি সিরিজ করে যে ভাল বন্ধুত্ব তৈরি হয়েছে, সেটা আগামী দিনে অটুট থাকলে অভিনয়ে তার ছাপ পড়তে বাধ্য।


বিয়ের ব্যাপারে কুমারীত্ব নিয়ে কিছু প্রশ্ন? - মহিলাঙ্গন - Premier News Syndicate Limited (PNS)\n২৬ ডিসেম্বর ২০১৪, ১০:৪৪ সকাল\nপিএনএস ডেস্ক : মেয়েদের কুমারীত্ব এর একটা প্রধান শর্ত বলে অনেকেই মনে করেন৷ কিন্তু সম্প্রতি পরিবর্তন ঘটেছে এই পুরনো ভাবনার৷ কারণ একদল সমাজতাত্ত্বিকের মতে, বিয়ের আগের যৌন সম্পর্ক বিবাহিত জীবনে না কি কোনও প্রভাবই ফেলে না৷ সফল বিয়ের চাবিকাঠি কী? অনেককিছুই হতে পারে ৷ তবে কীরকম?\nআসলে যতই আমরা চাঁদে বা মহাকাশে পাড়ি জমাই না কেন বিয়ের ব্যাপারে মেয়েদের কুমারীত্ব নিয়ে প্রায় সব ছেলেই ভাবে৷ এমনকী ডাক্তারের কাছে গিয়ে স্ত্রীয়ের কুমারীত্ব কীভাবে পরীক্ষা করবে, সে বিষয়ে জানতেও দ্বিধাগ্রস্ত হয় না, এমন প্রচুর ছেলেই পাওয়া যায় ৷ যদিও চিকিৎসাবিজ্ঞানে এর বিশেষ কোনও পদ্ধতি নেই বললেই চলে৷\nসেক্স বিশেষজ্ঞদের মতে, অনেক পুরুষই নতুন বিয়ের পর এসে ডাক্তারকে বলতে থাকেন, প্রথম সহবাসের পরেও স্ত্রী-এর রক্তপাত হয়নি৷ আসলে কুমারীত্বর সঙ্গে রক্তপাতের যোগ রয়েছে, এই ধারণাটাই আদতে ভ্রান্ত৷\nবিশেষ করে সাইকেল চালানো বা সাঁতার কাটা যারা ছোট থেকেই করছেন, তাদের হাইমেন আগেই ছিঁড়ে যাওয়ার সম্ভাবনা থাকে৷ তাছাড়াও প্রথমবার সহবাসের পর রক্তপাত না হওয়ার জন্য কিছু শরীরগত কারণও দায়ী৷কারওর রক্তপাত হল না মানেই সে কুমারী নয়, এমনটা ভাবলে কিন্তু ভুল ভাবা হচ্ছে৷\nআসলে একজন মহিলার কুমারীত্ব রয়েছে কি না সে ব্যাপারে একমাত্র বলতে পারে তার প্রেগনেন্সি হিস্ট্রি বা সে নিজে যদি এই ব্যাপারে কখনও মুখ খোলে৷ তাই স্ত্রী বা বান্ধবীর কুমারীত্ব নিয়ে অবিলম্বেই ছেলেদের ভাবনা বদলানো উচিত৷বিয়ের পরবর্তী বেঝাপাড়ার উপরই বেশি মনোযোগ দেওয়া উচিত বলে মনে করেন বিশেষজ্ঞরা৷


গ্যাস ট্যাগধারী সাম্প্রতিক প্রশ্নগুলো - ScienceBee প্রশ্নোত্তর\nগ্যাস ট্যাগধারী সাম্প্রতিক প্রশ্নগুলো\n"ল্যাফিং গ্যাস" এর বৈঙ্গানিক বাখ্যা কী?\n24 এপ্রিল "রসায়ন" বিভাগে জিজ্ঞাসা করেছেন Häsïbùr Rãh Man (220 পয়েন্ট)\nচিপসের প্যাকেটে গ্যাস ভরা হয় কেন?\n18 মার্চ "রসায়ন" বিভাগে জিজ্ঞাসা করেছেন Anupom (14,940 পয়েন্ট)\nপ্লাস্টিকের গ্যাস লাইটারের ভিতরে দুইটি চেম্বার থাকে কেন?\n03 মার্চ "চিন্তা ও দক্ষতা" বিভাগে জিজ্ঞাসা করেছেন চিন্ময় (180 পয়েন্ট)\nডিজেল ও ভারী গ্যাস তেল একই না আলাদা?\n08 ফেব্রুয়ারি "রসায়ন" বিভাগে জিজ্ঞাসা করেছেন Aramita (2,350 পয়েন্ট)\nবায়ু মন্ডলে অনেক গ্যাস আছে।কিন্তু সেগুলো থেকে কিভাবে এতগুলো গ্যাস পৃথক হয়ে শুধু মাত্র অক্সিজেন গ্রহণ করি?এটি কিভাবে পৃথক হয়?\n28 জানুয়ারি "জীববিজ্ঞান" বিভাগে জিজ্ঞাসা করেছেন Apj Atiqur Rahman (43,420 পয়েন্ট)\nবৃহস্পতি গ্রহ যেহেতু গ্যাসের তৈরি তাহলে সেখানে আগুন ধরিয়ে দিলে কী হবে? সম্পূর্ণ গ্রহটা কি জ্বলে হারিয়ে যাবে?\n28 জানুয়ারি "জ্যোতির্বিজ্ঞান" বিভাগে জিজ্ঞাসা করেছেন Melody (5,190 পয়েন্ট)\n5 টি উত্তর 91 বার দেখা হয়েছে\n05 জানুয়ারি "রসায়ন" বিভাগে জিজ্ঞাসা করেছেন Md. Arafat Hasan (16,170 পয়েন্ট)\n4 টি উত্তর 80 বার দেখা হয়েছে\nগ্যাস লাইটার কিভাবে কাজ করে?\n04 জানুয়ারি "চিন্তা ও দক্ষতা" বিভাগে জিজ্ঞাসা করেছেন Minhazul Islam (970 পয়েন্ট)\n5 টি উত্তর 379 বার দেখা হয়েছে\nকোক, স্প্রাইট বা7up এ কি থাকে যাতে এগুলো খেলে পেটের গ্যাস বের হয়ে যায়?\n26 অক্টোবর 2021 "স্বাস্থ্য ও চিকিৎসা" বিভাগে জিজ্ঞাসা করেছেন Anupom (14,940 পয়েন্ট)\nশ্বাস নেওয়ার সময় অক্সিজেনের সাথে কি অন্যান্য গ্যাস আসে?\n23 অক্টোবর 2021 "জীববিজ্ঞান" বিভাগে জিজ্ঞাসা করেছেন Anupom (14,940 পয়েন্ট)\nকোক খেলে গ্যাস বের হয় কেন?\n22 অক্টোবর 2021 "রসায়ন" বিভাগে জিজ্ঞাসা করেছেন Anupom (14,940 পয়েন্ট)\nগ্যাসের চুলার আগুন নীল হয় কেন?\n22 অক্টোবর 2021 "রসায়ন" বিভাগে জিজ্ঞাসা করেছেন Mehedy Hasan (1,280 পয়েন্ট)\nএক্সটিংগুইশার এর মেয়াদ শেষ হয় কেন?\n03 অগাস্ট 2021 "পদার্থবিজ্ঞান" বিভাগে জিজ্ঞাসা করেছেন Muaz Affan Rafin (1,580 পয়েন্ট)\n2 টি উত্তর 40 বার দেখা হয়েছে\nএক্সটিংগুইশার কী দিয়ে তৈরী হয়?\n4 টি উত্তর 152 বার দেখা হয়েছে\nসবচেয়ে হালকা এবং ভারী গ্যাস কী?\n26 জুন 2021 "রসায়ন" বিভাগে জিজ্ঞাসা করেছেন বিজ্ঞানের পোকা ৮ (54,010 পয়েন্ট)\n2 টি উত্তর 166 বার দেখা হয়েছে\nএকটি আদর্শ গ্যাস কী?\nগ্যাসের ও তেলের ট্যাঙ্কারগুলো সবসময় গোলাকৃতির হয় কেন?\n22 এপ্রিল 2021 "পদার্থবিজ্ঞান" বিভাগে জিজ্ঞাসা করেছেন মেহেদী হাসান (140,260 পয়েন্ট)\n3 টি উত্তর 382 বার দেখা হয়েছে\nরান্নায় ব্যবহৃত গ্যাস ও গাড়িতে ব্যবহৃত গ্যাস-এর মধ্যে পার্থক্য কী?\n16 এপ্রিল 2021 "রসায়ন" বিভাগে জিজ্ঞাসা করেছেন Hayat Mohammad Imran (17,830 পয়েন্ট)\n2 টি উত্তর 130 বার দেখা হয়েছে\nলাফিং গ্যাস শুঁকলে হাসির উদ্রেক হয় কেন?\n02 মার্চ 2021 "রসায়ন" বিভাগে জিজ্ঞাসা করেছেন বিজ্ঞানের পোকা ৮ (54,010 পয়েন্ট)\n7 জন সদস্য এবং 49 জন গেস্ট অনলাইনে


প্রভাষক সৈয়দ মনুর ইন্তেকাল - সমিতি সংবাদ - Dainikshiksha\nপ্রভাষক সৈয়দ মনুর ইন্তেকাল\nসাইফুর রহমান মিরণ, বরিশাল | ১১ ফেব্রুয়ারি, ২০১৯\nবরিশাল সদর উপজেলার তালুকদার হাট স্কুল অ্যান্ড কলেজের তথ্য ও প্রযুক্তি বিষয়ের প্রভাষক মান্নান সৈয়দ মনু ইন্তেকাল করেছেন (ইন্নালিল্লাহি ওয়া ইন্না ইলাহি রাজেউন)। সেমাবার (১১ ফেব্রুয়ারি) সকাল সাড়ে ৫টায় রাজধানীর একটি হাসপাতালে চিকিৎসাধীন অবস্থায় মারা যান মান্নান সৈয়দ মনু। মৃত্যুকালে তার বয়স হয়েছিল ৫৫ বছর। তিন এক পুত্র, এক কন্যাসহ অসংখ্য আত্মীয় স্বজন, শুভাকাঙ্খী ও গুণগ্রাহী রেখে গেছেন।\nপ্রভাষক মান্নান সৈয়দ মনুর মৃত্যুতে শোক জানিয়েছেন, বাংলাদেশ কলেজ বিশ্ববিদ্যালয় শিক্ষক সমিতি (বাকবিশিস) এবং তালুকদার হাট স্কুল অ্যান্ড কলেজের শিক্ষকরা।\nমান্নান সৈয়দ মনুর বিদেহী আত্মার শান্তি কামনা এবং শোক সন্তপ্ত পরিবারের সদস্যদের প্রতি গভীর সমবেদনা জ্ঞাপন করে বিবৃতি দিয়েছেন বাংলাদেশ কলেজ বিশ্ববিদ্যালয় শিক্ষক সমিতি (বাকবিশিস) কেন্দ্রীয় সভাপতি মণ্ডলীর সদস্য এবং বরিশাল আঞ্চলিক শাখার সাধারণ সম্পাদক অধ্যাপক মো. জলিলুর রহমান, যুগ্ম সম্পাদক অধ্যক্ষ আ ক ম মিজানুর রহমান, বাকবিশিস আঞ্চলিক কমিটির সভাপতি অধ্যক্ষ তপংকর চক্রবর্তী, সাধারণ সম্পাদক উপাধ্যক্ষ মো. আনোয়ারুল হক, সহ সভাপতি অধ্যক্ষ আনিচুর রহমান, মহানগর কমিটির সভাপতি অধ্যাপক আব্দুস সালাম, সাধারণ সম্পাদক অধ্যাপক দুলাল চন্দ্র মজুমদার প্রমূখ।\nঅন্যদিকে তালুকদার হাট স্কুল অ্যান্ড কলেজের অধ্যক্ষ (ভারপ্রাপ্ত) মো. হানিফ মল্লিক, শিক্ষক প্রতিনিধি ও প্রভাষক স্নেহাংসু কুমার বিশ্বাস শিক্ষকমণ্ডলী শোক জানিয়ে বিবৃতি দিয়েছেন।


লাব্বাইক ধ্বনির ব্যাকুলতায় সম্পন্ন হল হজ্বের প্রধান আনুষ্ঠানিকতা\nআপডেট: ১১ সেপ্টেম্বর ২০১৬ - ২২:৫২ | প্রকাশিত: ১১ সেপ্টেম্বর ২০১৬ - ২১:১৫\n“লাব্বাইকা আল্লাহুম্মা লাব্বাইক, লাব্বাইকা লা শারীকা লাকা লাব্বাইক। ইন্নাল হামদা ওয়ান নিয়মাতা লাকা ওয়াল মুলক। লা শারীকা লাক্” পবিত্র আরাফাতের ময়দানে লাখো কণ্ঠে মহান আল্লাহর একত্ব ও মহত্ত্বের ঘোষণা, কাফনের কাপড়ের মতো সাদা ধবধবে দু’টুকরো ইহরামের কাপড় পরে মহান আল্লাহর সান্নিধ্যলাভের জন্য ব্যাকুলতায় সারাদিন আরাফাতের ময়দানে অবস্থান আর খুতবা শোনার মধ্য দিয়ে পবিত্র হজ্বের প্রধান আনুষ্ঠানিকতা শেষ হল আজ।\nহযরত আবদুর রহমান বিন ইয়ামার আদ-দায়লি (রা.) হতে বর্ণিত আছে, রাসূলুল্লাহ (সা.) বলেছেন, “আরাফাই তো হজ্ব।” ইমাম শাওকানী (রহ.) এ কথার ব্যাখ্যায় বলেছেন, “যে ব্যক্তি আরাফাতে অবস্থানের জন্য নির্দিষ্ট দিনে উক্ত ময়দানে উপস্থিত থাকার সৌভাগ্য অর্জন করলো তার হজ্ব হয়ে গেল।” ইমাম তিরমিযী (রহ.) এ প্রসঙ্গে বলেছেন, “আরাফাত ময়দানে অবস্থান করার ভাগ্য যার হয়নি তার হজ্ব বাতিল হয়ে যাবে।”\nএই আরাফাতের ময়দানে দাঁড়িয়েই সর্বশেষ ও সর্বশ্রেষ্ঠ নবী হযরত মুহাম্মদ (সা.) আজ থেকে চৌদ্দশত বছর আগে বিদায় হজ্বে¡র ঐতিহাসিক ভাষণ দিয়েছিলেন। লাখো মানুষের উদ্দেশ্যে প্রদত্ত এই ভাষণের পর আল্লাহর পক্ষ থেকে ঘোষণা এসেছিল দ্বীনের পরিপূর্ণতা লাভের। আজো সেই ধারাবাহিকতা বজায় রেখে ভাষণ দেয়া হয়। ভাষণে গোটা বিশ্বের সার্বিক পরিস্থিতি তুলে ধরা হয়। মুসলিম উম্মাহর শান্তি ও সমৃদ্ধির জন্য প্রয়োজনীয় দিক নির্দেশনা দেয়া হয়। আর হাজীগণ এক আবেগঘন পরিবেশে মহান আল্লাহর জন্য নিজের জীবন উৎসর্গ করে দেয়ার মন-মানসিকতা নিয়ে কান্নাকাটি করতে থাকেন। তারা নিজেদের পাপের জন্য ক্ষমা প্রার্থনা করেন, নিজের পরিবার পরিজন, সমাজ ও রাষ্ট্রের সুখ শান্তির জন্য আল্লাহর কাছে দোয়া করেন।\nসৌদি আরবের মক্কায় পবিত্র আরাফাতের ময়দানে মহান আল্লাহ তায়ালার দরবারে এক নারীর মোনাজাত। ছবি : রয়টার্স\nএবার প্রায় ১৫ লাখ মুসল্লি পবিত্র হজ্ব পালন করেন। তারা সেখানে জোহর ও আসরের নামাজ এক আজানে দুই ইকামতে আদায় করেন।এখানে সূর্যাস্ত পর্যন্ত হাজীদের সময় কাটে দোয়া, মোনাজাত ও মহান আল্লাহ তায়ালার দরবারে ফরিয়াদ করার মধ্য দিয়ে। সূর্যাস্তের পরপরই হাজিরা আরাফাত থেকে প্রায় আট কিলোমিটার দূরে মুজদালিফার উদ্দেশে রওনা হন। রাতে মুজদালিফায় থাকবেন তাঁরা। পরের দিন সকালে হাজিরা মিনায় জামারতের শয়তানকে মারার জন্য তাঁরা পাথর সংগ্রহ করবেন। এখানে বড় শয়তানকে পাথর মেরে, কোরবানি করে মাথা মুণ্ডন করতে হবে। পরে কাবা শরিফ তাওয়াফ করবেন তাঁরা। পরে মিনায় ফিরে ১১ ও ১২ জিলহজ সেখানে অবস্থান করবেন তাঁরা। সেখানে প্রতিদিন তিন শয়তানকে পাথর নিক্ষেপ করবেন মুসলমানরা।\nএবার বাংলাদেশ থেকে আসা এক লাখ এক হাজার ৭৫৮ জন হাজি হজে অংশ নেন। পবিত্র অনুভূতি আর ঐশী আবেগে উদ্ভাসিত লাখো মুসল্লির উপস্থিতিতে আরাফাতের সব প্রান্তর ছিল কানায় কানায় পূর্ণ।\nজাবালে রহমতে কেবল মানুষ আর মানুষ। ইসলামের ইতিহাসে হজ পালনে শুভ্র বসনে, অভিন্ন আর অবস্থানে অগণিত নারী-পুরুষের কণ্ঠে সেই ধ্বনি ‘লাব্বাইকা আল্লাহুম্মা লাব্বাইক, লাব্বাইকা লা শারিকা লাকা লাব্বাইক, ইন্নাল হামদা, ওয়াননিমাতা লাকা ওয়ালমুলক, লা শারিকা লাকা’।\nসৌদি আরবের স্থানীয় সময় দুপুর ১২টায় আরাফাত ময়দানে নামিরা মসজিদে হাজিদের উদ্দেশে পবিত্র হজের খুতবা দেন নতুন গ্র্যান্ড মুফতি খতিব শায়খ ড. আবদুর রহমান আল সুদাইস।।\nপ্রায় ঘণ্টাব্যাপী প্রদত্ত খুতবার পরই স্থানীয় সময় দুপুর ১টায় জোহরের সময় একই সঙ্গে জোহর ও আসরের কসর সালাতে ইমামতি করেন তিনি। এটাই হজের নিয়ম।\nহজ উপলক্ষে এবার মক্কায় কঠোর নিরাপত্তার ব্যবস্থা করা হয়েছে। মিনায় শয়তানকে পাথর নিক্ষেপের সময় যেন কোনো দুর্ঘটনা না ঘটে, সেজন্য ভাগ ভাগ করে মুসলমানদের সেখানে পাঠানোর ব্যবস্থা করেছে সৌদি হজ কর্তৃপক্ষ।\nগত বছর মিনায় পাথর নিক্ষেপের সময় পদদলিত হয়ে ৭১৭ জনের মৃত্যু হয়।\nএ বছর হজ করতে যাওয়া ব্যক্তিদের পরিচয় নিশ্চিতের জন্য ইলেকট্রনিক ব্রেসলেট সরবরাহ করেছে সৌদি কর্তৃপক্ষ। প্রতিটি ব্রেসলেটে বারকোড রয়েছে এবং এটি অ্যাপসের মাধ্যমে স্মার্টফোনের সঙ্গে সংযুক্ত। এই ব্রেসলেটে হাজিদের ব্যক্তিগত এবং স্বাস্থ্যবিষয়ক তথ্য রয়েছে। এটি তাদের পরিচয় নিশ্চিত করার পাশাপাশি জরুরি সেবা পাওয়ার ক্ষেত্রেও সুবিধা দিচ্ছে।\nমক্কায় দ্রুত ভিড় অপসারণ এবং যেকোনো ধরনের অনাকাঙ্ক্ষিত পরিস্থিতি এড়াতে বিপুলসংখ্যক পুলিশ মোতায়েন করা হয়েছে। হজ পালন করতে যাওয়া ব্যক্তিদের পথ চলা ও দিকনির্দেশনার জন্য সাড়ে চার হাজার স্বেচ্ছাসেবক প্রস্তুত রাখা হয়েছে। হজের অনুমতি না থাকা কোনো ব্যক্তি যেন মক্কায় প্রবেশ করতে না পারে এ জন্য বেশ কয়েকটি গুরুত্বপূর্ণ পয়েন্টে অতিরিক্ত পুলিশ মোতায়েন করা হয়েছে। অবৈধ ব্যক্তিদের আটক করতে বাহিতা ও হাদা এলাকায় এক হাজার ২০০ পুলিশ সদস্য মোতায়েন করা হয়েছে। এ ছাড়া কোনো দুর্ঘটনা ঘটলে উদ্ধার অভিযানের জন্য ১৭ হাজার কর্মী মোতায়েন করেছে বেসামরিক প্রতিরক্ষা বিভাগ। হজের পাঁচদিন মক্কা ও পবিত্র স্থানগুলো পরিষ্কারের জন্য ২৬ হাজার কর্মীকে নিয়োগ দেওয়া হয়েছে।\nসৌদি স্বাস্থ্য মন্ত্রণালয় জানিয়েছে, স্বাস্থ্যসেবার জন্য মক্কায় পর্যাপ্ত জনবল, ওষুধ ও যন্ত্রপাতিসহ আটটি হাসপাতাল চালু আছে। এ ছাড়া মিনা, আরাফাতের ময়দান ও মুজদালিফায় ২৫টি হাসপাতাল ও স্বাস্থ্যসেবা কেন্দ্র চালু করা হয়েছে।\nচলতি বছর মাতাফের (পবিত্র কাবার চারপাশে তাওয়াফের স্থান) স্থানও সম্প্রসারিত করেছে সৌদি কর্তৃপক্ষ। মক্কার রক্ষাণাবেক্ষণ কর্তৃপক্ষ জানিয়েছে, এবার ঘণ্টায় ৩০ হাজার মানুষ একসঙ্গে তাওয়াফ করতে পারবে। এর আগে এখানে ১৯ হাজার ব্যক্তি একসঙ্গে তাওয়াফ করতে পারত।\nসৌদি আরবের কর্তৃপক্ষ আরো জানিয়েছে, এবার মাতাফ ও হারামের দ্বিতীয় তলায় প্রতি ঘণ্টায় এক লাখ সাত হাজার হাজির স্থান সংকুলান হবে। আর আরাফাহ ও মুজদালিফায় হাজিদের পিপাসা নিবারণের জন্য ১৫ লাখ গ্যালন জমজমের পানি প্রস্তুত রাখা হয়েছে।


শিরোনাম: ৯ গ্রামের মানুষের যাতায়াতের ভরসা বাঁশের সাঁকো ভোটাভুটি ছাড়াই নিরাপত্তা পরিষদের সদস্য হচ্ছে ভারত ৫ দিনেই ১০০ কোটি সৌদির বিমানবন্দরে হামলা ধর্ষণের এক যুগ পর ধর্ষকের যাবজ্জীবন! সালমানের বিরুদ্ধে সাংবাদিকের মামলা বঞ্চিত কৃষকদের ক্ষতিপূরণ চায় বাসদ\nপাবনা সদর উপজেলার সাদুল্লাপুর ইউনিয়নের ৯ গ্রামের প্রায় ৫০ হাজার মানুষের যাতায়াতের একমাত্র ভরসা একটি বাঁশের সাঁকো। এ বাঁশের সাঁকোর ওপর দিয়ে ভোর থেকে গভীর রাত পর্যন্ত এলাকার স্কুল-কলেজ পড়ুয়া শিক্ষার্থী, চাকরীজীবী, ব্যবসায়ী, কৃষক, দিনমুজুর ও স্থানীয় জনগণকে প্রতিদিন জীবনের ঝুঁকি নিয়ে পার হতে হচ্ছে। গুরুতর অসুস্থ ব্যক্তিকেও ঝুঁকি নিয়ে এই সাঁকো পার করে নিতে হয় হাসপাতালে।\nপাবনা সদর উপজেলার সাদুল্লাপুর ইউনিয়নের কামারডাংগা-চরপাড়া এলাকার চিত্র এটি। এখানে ছোট নদীর ওপর একটি ছোট্ট সেতু এই ৫০ হাজার মানুষের বিড়ম্বিত জীবনের অবসান ঘটাতে পারে। সেতু না থাকায় এ এলাকার জনগণ চিকিৎসা, শিক্ষা, জমি চাষাবাদ ও জরুরি প্রয়োজনে ফায়ার সার্ভিসের সেবা থেকে বঞ্চিত হচ্ছেন। প্রতি বছর গ্রামবাসীদের কাছ থেকে চাঁদা তুলে বাঁশের সাঁকোটি তৈরি করা হয়। এলাকার মানুষের দীর্ঘদিনের দাবি এ নদীর ওপর একটি পাকা সেতু নির্মাণের।\nসরেজমিনে দেখা যায়, পাবনা সদর উপজেলার সাদুল্লাহপুর ইউনিয়নের কামারডাংগা, ঢালিপাড়া, মোল্লাপাড়া, চরপাড়া, দাসপাড়া, বেড়পাড়া, মুন্সীপাড়া, ফারাদপুর, শাঁখারীপাড়াকে বিভাজন করেছে একটি ছোট্ট নদী। এই নদীর ওপর দীর্ঘদিনেও একটি পাকা সেতু নির্মাণের দাবি পূরণ হয়নি। নদীতে পাকা সেতু না থাকায় এসব গ্রামের জনগণকে প্রায় ১২০ ফুট লম্বা বাঁশের সাঁকো দিয়েই ঝুঁকি নিয়ে রাত-দিন যাতায়াত করতে হয়। এসব গ্রামে কোনো অগ্নিকাণ্ড ঘটলে ফায়ার সার্ভিসের গাড়ি যেতে পারে না। একটি সেতু না থাকায় এলাকার জনগণ চিকিৎসা, শিক্ষা, জমি চাষাবাদ ও জরুরি প্রয়োজনে ফায়ার সার্ভিসের সেবা থেকে বঞ্চিত হচ্ছে।\nজানা যায়, নদীটির ওপারে বিভিন্ন শিক্ষা-প্রতিষ্ঠান হওয়ায় বিশেষ করে দুবলিয়া হাজী জসিম উদ্দিন ডিগ্রি কলেজ, ফজিতুন্নেছা বালিকা উচ্চ বিদ্যালয়, দুবলিয়া উচ্চ বিদ্যালয়, সরকারি প্রাথমিক বিদ্যালয় ও কিন্ডার গার্টেনের কোমলমতি শিক্ষাথীদের প্রতিদিন এই সাঁকোর ওপর দিয়ে ঝুঁকি নিয়ে যাতায়াত করতে হয়। এ কারণে মাঝে মধ্যেই ঘটে দুর্ঘটনা। সাঁকো পার হতে অনেক সময় শিক্ষার্থীদের বই পড়ে ভিজে যায়। এ এলাকার জনসাধারণের দীর্ঘ দিনের প্রাণের দাবি- ছোট নদীর ওপর একটি পাকা সেতু নির্মাণ হলে এলাকার মানুষ উপকৃত হবে একই সঙ্গে তাদের আর্থ সামাজিক উন্নয়ন ত্বরান্বিত হবে।\nকামারডাংগা গ্রামের ডা. আব্দুর রউফ জানান, এই সাঁকোর ওপর দিয়ে একা একাই পাড় হওয়া যায় না, তার ওপর ক্ষেত থেকে ফসল ঘরে তোলা খুবই কষ্টের। বাঁশের সাঁকোর ওপর দিয়ে চলাচলের সময় অনেকেই দুর্ঘটনার শিকার হয়েছেন।\nচরপাড়া গ্রামের আলহাজ্ব আব্দুল গফুর প্রামাণিক বলেন, স্বাধীনতার পর থেকে আজ পর্যন্ত বাঁশের সাঁকোটি তৈরি করার জন্য এলাকার বাড়ি বাড়ি থেকে বাঁশ ও টাকা তুলে আমরা এ বাঁশের সাঁকো তৈরি করে আসছি। প্রতি বছর এ বাঁশের সাঁকোটি তৈরি করা আমাদের জন্য কষ্টকর।\nতিনি আরও জানান, আমাদের এই দুর্ভোগ দেখার কেউ নেই। নির্বাচনের সময় আসলেই প্রার্থীরা বিভিন্ন প্রতিশ্রুতি দেয়। কিন্তু পরবর্তীতে ব্রিজ নির্মাণে তাদের আর খোঁজ থাকে না। সাঁকো নির্মাণের জন্য অর্থ চাইলেও তাদের কাছ থেকে কোনো সহযোগিতা পাওয়া যায় না।\nযোগাযোগ করা হলে সাদুল্লাপুর ইউনিয়ন পরিষদের চেয়ারম্যান আব্দুল কুদ্দুস মুন্সি বলেন, এলাকার ছোট ছোট কাজ আমি নিজ উদ্যোগে করতে পারি, কিন্তু সেতুর মত বড় কাজ আমি করতে পারি না। তবে সেতুটি নির্মাণের জন্য ঊর্ধ্বতন কর্তৃপক্ষের সঙ্গে যোগাযোগ করেছি। স্থানীয় সংসদ সদস্য একটু সুদৃষ্টি দিলেই সেতুটি নির্মাণ করা সম্ভব।\nপাবনা এলজিইডির নির্বাহী প্রকৌশলী রেজাউল করিম বলেন, ওখানকার জন্য একটি ব্রিজ করার প্রকল্প প্রস্তাবনা দেয়া আছে। প্রকল্পটি এখনও প্রক্রিয়াধীন রয়েছে।


perfect jalebis: জিলিপি তৈরি করে সোশ্যাল মিডিয়ায় ঝড় মার্কিন সঙ্গীতশিল্পীর - jason derulo just made the perfect jalebis and desi netizens cannot keep calm | Eisamay\njason derulo just made the perfect jalebis and desi netizens cannot keep calm\nজিলিপি তৈরি করে সোশ্যাল মিডিয়ায় ঝড় মার্কিন সঙ্গীতশিল্পীর\nSrabani Adhikary | EiSamay.Com | Updated: Jun 30, 2021, 1:00 PM\nকথায় আছে জিলিপির (jalebi) প্যাঁচ। সেই প্যাঁচে একবার পড়লে বেরিয়ে আসা কার সাধ্যি! সম্প্রতি আমেরিকান সঙ্গীতশিল্পী-লেখক তথা ডান্সার জ্যাসন ডেরুলো (Jason Derulo) নিজের হাতে বানিয়ে ফেলেছেন ভারতের এই অত্যন্ত জনপ্রিয় ও সুস্বাদু ডেসার্ট।\nসকালের ব্রেকফাস্ট হোক বা শেষপাতে মিষ্টিমুখ, জিলিপির (jalebi) সঙ্গে পাল্লা দেওয়া সত্যিই কঠিন।\nরবিবাসরীয় ব্রেকফাস্ট থেকে রথের মেলায় পেট পুজো, যে কোনও সময়, যে কোনও পাতেই জিলিপির (jalebi) জনপ্রিয়তায় কিন্তু আজও ভাটা পরেনি।\nআর কেনই বা পরবে! চকোলেট মিষ্টির যুগেও যে গরম জিলিপির স্বাদ এখনও অনন্য।\nএই সময় ডিজিটাল ডেস্ক: সকালের ব্রেকফাস্ট হোক বা শেষপাতে মিষ্টিমুখ, জিলিপির (jalebi) সঙ্গে পাল্লা দেওয়া সত্যিই কঠিন। রবিবাসরীয় ব্রেকফাস্ট থেকে রথের মেলায় পেট পুজো, যে কোনও সময়, যে কোনও পাতেই জিলিপির (jalebi) জনপ্রিয়তায় কিন্তু আজও ভাটা পরেনি। আর কেনই বা পরবে! চকোলেট মিষ্টির যুগেও যে গরম জিলিপির স্বাদ এখনও অনন্য।\nকথায় আছে জিলিপির (jalebi) প্যাঁচ। সেই প্যাঁচে একবার পড়লে বেরিয়ে আসা কার সাধ্যি! এই যে এখন বুদ্ধি করে প্যাঁচ কষে দেশবাসীকে বিপাকে ফেলে দিয়েছেন এক 'জালেবি' স্টার! ৮ থেকে ৮০, ব্রেকফাস্ট টু ডেজার্ট শেষপাতে মিষ্টিসুখে জিলিপি একাই কাফি। ফলে বাঙালিকে আলাদা করে জিলিপি (jalebi) চিনিয়ে দিতে হয় না।\nসম্প্রতি আমেরিকান সঙ্গীতশিল্পী-লেখক তথা ডান্সার জ্যাসন ডেরুলো (Jason Derulo) নিজের হাতে বানিয়ে ফেলেছেন ভারতের এই অত্যন্ত জনপ্রিয় ও সুস্বাদু ডেসার্ট! এবং সেই রান্না দেখে সোশ্যাল মিডিয়ায় ঝড় উঠেছে। মুগ্ধ হয়েছেন তাঁর ভারতীয় ভক্তরা। ট্যুইটারে একটি ভিডিয়ো শেয়ার করেছেন তিনি। সেখানে দেখা যাচ্ছে, জ্যাসন ডেরুলো (Jason Derulo) সুন্দর করে যত্ন নিয়ে তৈরি করে ফেলেছেন পারফেক্ট জিলিপি।\nএই ভাইরাল ভিডিয়োটি তাঁর টিকটকের পেজে শেয়ার করা হয়েছে। ভিডিয়োটিতে দেখা গিয়েছে, দুধ ফোটানো হচ্ছে,আর তার মাঝে তৈরি করছেন ব্যাটার যা তিনি নিজ হাতে করেছেন। পরে জিলিপি ভেজে পরে মিষ্টির রসে মধ্যে ডুবিয়ে রাখছেন তিনি। মুহূর্তের মধ্যে ভাইরাল হয়ে গিয়েছে সেই ভিডিয়ো। আপাতত এই ভিডিয়োটিতে লাইকের সংখ্যা হয়েছে ২৯৮,৪৫২ ও দেখেছেন ২ মিলিয়নেরও বেশি মানুষ। ভিডিয়োর ব্যাকগ্রাউন্ডে বেজে চলেছে জালেবি বেবির গান! এমন করে তিনি রেসিপিটি তৈরি করে করেছেন মনে হবে যেন জিলিপি বানানো তাঁর ডানহাতের কাজ।\nলাল না সাদা চাল, সুস্থ থাকতে কোনটা উপকারী? জানুন... পরের খবর\nজিলিপি আমেরিকান সঙ্গীতশিল্পী traditional jalebi recipe perfect jalebis jason derulo just made jalebis\nWeb Title : jason derulo just made the perfect jalebis and desi netizens cannot keep calm


প্রকাশিত: ০৩:১৮ পিএম, ১৬ নভেম্বর ২০১৮\nসব সাম্প্রদায়িক শক্তি এখন ধানের শীষে ভর করেছে বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের।\nতিনি বলেন, ‘যারা এতদিন গণতন্ত্রের বেশে ছিল, তারা ছদ্মবেশী। তারা এতদিন মুক্তিযুদ্ধের নানা বুলি ছড়িয়েছিল, মুক্তিযুদ্ধেও ছিল, তারা ছদ্মবেশী মুক্তিযোদ্ধা।’\nশুক্রবার ধানমন্ডিতে আওয়ামী লীগ সভাপতি শেখ হাসিনার রাজনৈতিক কার্যালয়ে সাংবাদিকদের এক প্রশ্নের জবাবে এসব কথা বলেন ওবায়দুল কাদের।\nকাদের বলেন, তারা সাম্প্রদায়িক শক্তির সঙ্গে নির্বাচনে জেতার জন্য, ক্ষমতায় যাওয়ার জন্য আঁতাত করতে থাকে। তাদের সবার পরিচয় সাম্প্রদায়িক অপশক্তি। এটার বিরুদ্ধেই আমাদের লড়াই।\nআওয়ামী লীগ নির্বাচন কমিশনকে ব্যবহার করছে বিএনপির এমন অভিযোগের জবাবে ওবায়দুল কাদের বলেন, তারা বেপরোয়া হয়ে গেছে। আসলে জনসমর্থের যে পারদ তাতে তাদের অবস্থান নিচের দিকে। তারা অনুধাবন করতে পেরেছে, তারা হতাশা থেকে বেপরোয়া হয়ে গেছে এবং বেপরোয়া বক্তব্য দিচ্ছে।\nতফসিল ঘোষণার পর থেকে কয়েকটি মামলায় বিএনপি নেতাকর্মীদের গ্রেফতার করা হয়েছে, তাদের অভিযোগ লেভেল প্লেয়িং ফিল্ড নেই - এসব অভিযোগের বিষয়ে জানতে চাইলে তিনি বলেন, আগুন দিয়ে পুলিশের গাড়ি পুড়িয়ে ফেলবে, ভাঙচুর করবে, ২০ জন পুলিশকে আহত করে হাসপাতালে পাঠাবে, এই অপকর্ম সন্ত্রাস, সহিংসতার কাজ কি বিনা শাস্তিতে ঢাকা পড়ে যাবে? তফসিল ঘোষণার পর এই দুঃসাহস তারা কিভাবে দেখায়? অপরাধ করলে কি অপরাধীর বিরুদ্ধে মামলা হওয়া অপরাধ? এটা ক্রিমিনাল অফেন্স, অ্যাক্ট অব টেররিজম। এ ধরনের অপরাধ বিনা শাস্তিতে যাবে না। পুলিশ কোনো প্রকার হস্তক্ষেপ করছে না, যাতে নির্বাচনটা ভালোভাবে হয়। দেশের মানুষ যাতে শান্তিপূর্ণ পরিবেশে ভোট দিতে পারে এজন্য সরকারি দল হিসেবে আমরা অনেক কিছু সহ্য করে যাচ্ছি। তারা যেন আমাদের সহনশীলতাকে দুর্বলতা না ভাবে।\nকাদের আরও বলেন, পল্টনে পুলিশের ওপর হামলা করে তারা প্রমাণ করেছে। তারা তাদের পুরানো পথ, আগুন সন্ত্রাসের পথ, সেই পথ ধরে এগিয়ে যেতে চায়। কারণ তারা জানে বাংলাদেশের জনগণের সমর্থন তাদের পক্ষে নেই। সেই কারণে তারা সহিংসতার পথ, নাশকতার পথ বেছে নিয়েছে। কানাডার আদালত যেই রায় দিয়েছে সেই চরিত্র থেকে তারা বেরিয়ে আসতে পারবে না।\nএ সময় আরও উপস্থিত ছিলেন- আওয়ামী লীগের দফতর সম্পাদক আবদুস সোবাহান গোলাপ, সাংগঠনিক সম্পাদক এনামুল হক শামীম, দক্ষিণ মহানগরের সাধারণ সম্পাদক শাহে আলম মুরাদ প্রমুখ।


চাঁপাইনবাবগঞ্জ আদালতে বিচারক সংকট! - Sylhet24Express\nHome / সমগ্র বাংলাদেশ / চাঁপাইনবাবগঞ্জ আদালতে বিচারক সংকট!\nচাঁপাইনবাবগঞ্জ আদালতে বিচারক সংকট!\nsylhet24 express2weeks ago\tসমগ্র বাংলাদেশ Leaveacomment 23 Views\nতারেক আজিজ, চাঁপাইনবাবগঞ্জ প্রতিনিধি : চাঁপাইনবাবগঞ্জ চীফ জুডিশিয়াল ম্যাজিস্ট্রেট আদালত ও দেওয়ানী আদালতে বিচারক সংকটে স্থবির হয়ে পড়েছে বিচার কার্যক্রম। বিচারপ্রার্থী ও আইনজীবিদের মাঝে বাড়ছে হতাশা। হয়ারানি ও ভোগান্তির শিকার বিচারপ্রার্থীদের সামাল দিতে হিমশিম খাচ্ছে আইনজীবিরা। বিচার কার্যক্রমকে গতিশীল করতে সম্প্রতি ২১ কোটি ৬০ লক্ষ টাকা ব্যয়ে নির্মাণ করা হয়েছে সর্বাধুনিক চীফ জুডিশিয়াল ম্যাজিস্ট্রেট আদালত ভবন। তবে বিচারক সংকটের কারণে কাংখিত বিচারিক কার্যক্রম পরিচালিত হচ্ছেনা।\nচাঁপাইনবাবগঞ্জ আদালতে বিচারক সংকট!\t2017-09-13\nTags চাঁপাইনবাবগঞ্জ আদালতে বিচারক সংকট!\nPrevious চাঁপাইনবাবগঞ্জে কিশোরী ধর্ষণ মামলায় ৩ জনের যাবজ্জীবন\nNext মেসি জাদুতে ইউভেন্তুসকে উড়িয়ে দিল বার্সা


কক্সবাজার প্রতিনিধি\t ১৫ জানুয়ারী ২০২১ ৫:০৬ অপরাহ্ন\nকক্সবাজারের পেকুয়া উপজেলায় সড়ক সংস্কারে নিয়োজিত এক ঠিকাদারের বিরুদ্ধে সরকারি ভবন ও খেলার মাঠ দখলের অভিযোগ পাওয়া গেছে। ওই ঠিকাদার সরকারি ভবন ও মাঠ দখল করে নির্মাণ সামগ্রী রেখে খেলার মাঠের ক্ষতি করলেও স্থানীয় উপজেলা নিরব রয়েছে। প্রশাসনের নিরবতায় স্থানীয়দের মাঝে ক্ষোভ বিরাজ করছে।\nজানা যায়, পেকুয়া উপজেলার ৭ ইউনিয়নের খেলোয়াড়দের খেলাধুলার জন্য একমাত্র স্বয়ংসম্পূর্ণ স্থান পেকুয়া ক্রীড়া কমপ্লেক্স। পেকুয়া উপজেলার সদরের সিকদার পাড়ায় ৫ একর জায়গায় নির্মিত পেকুয়া উপজেলা শহীদ জিয়া ক্রীড়া কমপ্লেক্সে সারা বছর ক্রিকেট, ফুটবলসহ বিভিন্ন ধরনের খেলাধূলার সুযোগ সুবিধা রয়েছে। ইনডোরে রয়েছে বাস্কেটবল ও ব্যাটমিন্টন কোর্ট। খেলোয়াড়দের শরীর চর্চার জন্য রয়েছে নানাবিধ সরঞ্জাম।\nস্থানীয় ক্রীড়া সংশ্লিষ্ট ব্যক্তিদের অভিযোগ, সারা বছর যেখানে খেলাধুলার একটা পরিবেশ থাকে সম্প্রতি তা দখলে চলে গেছে মেসার্স মো. জামিল ইকবাল নামের একটি ঠিকাদারি প্রতিষ্ঠানের। ক্রীড়া কমপ্লেক্স ভবন ও মাঠে সড়ক সংস্কারের মালামাল মজুদ করার ফলে বন্ধ হয়ে গেছে পেকুয়া ও উপজেলার সকল খেলোয়াড়দের নিয়ে গঠিত বিভিন্ন ক্রিকেট, ফুটবলসহ ক্রীড়া একাডেমির কার্যক্রম। কয়েকটি ক্রীড়া একাডেমি তাদের অনুশীলন কার্যক্রম পেকুয়া কলেজের মাঠে স্থানান্তরিত করলেও বন্ধ হয়ে গেছে অনেকের অনুশীলন। আর খেলার মাঠে ইট, কংকর ও বালি স্তুপ করে রেখে সরকারি মাঠের ব্যাপক ক্ষতি করছে ঠিকাদার।\nঅন্যদিকে, মাঠের পূর্বকোণে অবস্থিত ক্রীড়া কমপ্লেক্স ভবনে ঠিকাদারের শতাধিক শ্রমিক বসবাস করছেন। এভাবে সরকারি ভবন ও খেলার মাঠ দখল করে ঠিকাদার অবৈধভাবে কার্যক্রম চালিয়ে গেলেও কোন ধরনের আইনগত ব্যবস্থা গ্রহণ করছে না পেকুয়া উপজেলা প্রশাসন।\nশুক্রবার (১৫ জানুয়ারি) সকালে সরেজমিনে পরিদর্শন করে দেখা যায়, পেকুয়া উপজেলা ক্রীড়া কমপ্লেক্সের মাঠের সবুজ ঘাসের উপর মজুদ করা হয়েছে বিপুল পরিমাণ ইট, বালির বিশাল বিশাল স্তুপ। পুরো মাঠজুড়ে ইট ভাঙছে শতাধিক শ্রমিক। ফুটবল গ্রাউন্ডের দুই গোলবারের একটি উপড়ে ফেলা হয়েছে। অন্যটি ডুবে আছে ভাঙা ইটের স্তুপে। ক্রীড়া কমপ্লেক্সের মাঠে বড় বড় ক্রেনে ইটপাথর ও বালু স্থানান্তর করা হচ্ছে। মাঠে রাখা হয়েছে সড়ক সংস্কার কাজে ব্যবহৃত ২০-৩০টি বড় ছোট ট্রাক। মাঠের সীমানা প্রাচীর ঘেঁষে তৈরি করা হয়েছে শ্রমিকদের থাকার ঘর। ক্রীড়া কমপ্লেক্সের ইনডোরে বাস্কেটবল কোর্টের রিম গুটিয়ে ফেলে রাখা হয়েছে এক পাশে। সেখানে বসবাস করছে শ্রমিকরা। খেলোয়াড়দের ড্রেসিংরুম ব্যবহৃত হচ্ছে কর্মচারী ও কর্মকর্তাদের বাসস্থান ও কার্যালয় হিসেবে। কৌতুহলী শ্রমিকরা ব্যবহার করছে জিমনেশিয়ামের নানা উপকরণ।\nসামাজিক সংগঠন আমরা পেকুয়াবাসীর মহাসচিব আবদুল হামিদ জানান, বরইতলী-মগনামা সড়কের সংস্কার কাজে সরবরাহের জন্য নানা কাঁচামালের স্তুপ করা হয়েছে ক্রীড়া কমপ্লেক্সের মাঠে। এতে পেকুয়ার সকল খেলোয়াড় তাঁদের অনুশীলন ও শরীর চর্চার একমাত্র ভেন্যুটি হারিয়েছে। যা খেলোয়াড়দের শরীর চর্চা ও স্কিল ঠিক রাখার অন্তরায়। তিনি অবিলম্বে ঠিকাদারের কবল থেকে সরকারি ভবন ও খেলার মাঠ দখলমুক্ত করতে প্রশাসনের সুদৃষ্টি কামনা করেছেন।\nএ বিষয়ে জানতে চাইলে পেকুয়া উপজেলা ফুটবল একাডেমির সভাপতি আহমদ শফি বলেন, পেকুয়ার খেলোয়াড়দের অনুশীলন ও শরীর চর্চার জন্য উপজেলা ক্রীড়া কমপ্লেক্স খুবই উপযোগী একটা স্থান। এতে উপজেলা ক্রীড়া সংস্থার অধীনে সরকারিভাবে সকল সুযোগ সুবিধা বিদ্যমান। বর্তমানে তা বেদখল হয়ে যাওয়ার কারণে খেলোয়াড়দের অনুশীলন বন্ধ হয়ে গেছে। যা খেলোয়াড় উঠে আসার ক্ষেত্রে অন্তরায়। পাশাপাশি নিয়মিত খেলার মধ্যে যেসব খেলোয়াড় রয়েছে তাঁদের দক্ষতা উন্নয়নের ক্ষেত্রেও একটা বড় বাধা।\nপেকুয়া ক্রিকেট একাডেমির সদস্য মো. মোস্তাকিম বলেন, ক্রীড়া কমপ্লেক্সের মাঠ ইট বালুতে ঢাকা পড়ে যাওয়ার কারণে উপজেলার খেলোয়াড়দের ক্রিকেট খেলা চালিয়ে নিয়ে যেতে সমস্যা হচ্ছে। কারণ ক্রীড়া কমপ্লেক্সের মাঠটি ছাড়া উপজেলায় ক্রিকেট খেলা অনুশীলনের কোন মাঠ নেই। আমরা চাইবো সড়ক সংস্কারের কাঁচামালগুলো যেন শীঘ্রই অন্যত্র সরিয়ে ফেলা হয়। আগের মতো যেন মাঠে আমরা ক্রিকেট অনুশীলন করতে পারি।\nখেলার মাঠ দখলের ব্যাপারে জানতে চাইলে পেকুয়া উপজেলা নির্বাহী কর্মকর্তা (ইউএনও) মোতাছেম বিল্লাহ বলেন, ঠিকাদারি প্রতিষ্ঠানের পক্ষ থেকে ক্রীড়া কমপ্লেক্সের ভবন ও মাঠ ব্যবহারের অনুমতি চেয়ে লিখিত আবেদন করেছিল। কিন্তু তাদের অনুমতি দেওয়া হয়নি।\nএ ব্যাপারে ঠিকাদারি প্রতিষ্ঠান মেসার্স জামিল ইকবাল এর প্রকল্প ব্যবস্থাপক আশরাফুল আলম বলেন, স্থানীয় সাংসদ জাফর আলমের অনুমতি নিয়ে ক্রীড়া কমপ্লেক্সের ভবন ও মাঠ ব্যবহার করা হচ্ছে। এর বাইরে তিনি আর কথা বলতে রাজি হননি।


স্টাইল | BangladeshOnlineNews\n১০ টি জিনিস যা নোংরা বাথরুম পরিষ্কার করতে সক্ষম।\nযেসব কারনে আপনার স্ত্রী পরকীয়া জড়াতে পারে\nনারীর মন বোঝা নাকি সমদ্রু পাড়ি দেওয়া থেকে সহজ, আসলে ই কি তাই? কিন্তু আপনি চাইলে ই তা পারেন। আপনার সময় থেকে কিছু সময় আপনার প্রিয় মানুষটির জন্য ব্যায় করুন। বিয়ের পর অধিকাংশ নারীই স্বামীর সঙ্গ তেমন একটা পান না। সারাদিন নানান কাজে ব্যস্ত স্বামী দিনের শেষে এস...\n9 Mar, 08:18 AM\nচঞ্চল টাইপের মেয়েদের ই বিয়ে করুন!!! জানুন তার কারন।\nবেশিভাগ পুরুষরা ই শান্ত স্বভাবের ও ঘরোয়া মেয়েকেই স্ত্রী হিসাবে পছন্দ করেন। তবে মজার বিষয় হচ্ছে মনোবিদরা কিন্তু এর উল্টো কথাই বলছেন। তাঁদের মতে, যাঁদের আপাতপক্ষে দেখে খানিকটা চঞ্চল স্বভাবের। যাঁদের কাণ্ডকারখানা আর পাঁচজনের চেয়ে খানিকটা আলাদা। আসলে সমীকরণের...\n6 Mar, 10:18 AM\n13 Jan, 09:12 AM\nToday's Top স্টাইল


জ্ঞান, প্রজ্ঞা ও সৃজনশীলতা\nপ্রকাশ: ৩০ জুন ২১ । ০০:০০ । প্রিন্ট সংস্করণ\nপ্রথমেই জ্ঞান প্রসঙ্গে বলা যায়, কোনো কিছু সম্পর্কে সম্যক ধারণা করার শক্তিই হলো জ্ঞান। অর্থাৎ কোনো বিষয়ের ভালো-মন্দ ও গুণাগুণ জানাটাই হলো জ্ঞান। আবার সংগৃহীত তথ্য পর্যালোচনাপূর্বক গৃহীত সিদ্ধান্তকেও জ্ঞান বলা যায়। তবে বিশাল তথ্যভান্ডার গড়ে তোলাটাই জ্ঞান নয়। কারণ তথ্য জ্ঞান বিনির্মাণ কার্যক্রমে সহায়তা করে মাত্র। সংগৃহীত তথ্য পর্যালোচনা ও ব্যাখ্যা-বিশ্নেষণ করে মস্তিস্ক কোনো সিদ্ধান্ত গ্রহণ করলে তখন তা জ্ঞানে পরিণত হয়। জ্ঞানীকে নিশ্চিতভাবেই তথ্যসমৃদ্ধ হতে হয়। আমরা অনেকে অনেক সময় প্রখর স্মৃতিশক্তির বদৌলতে মস্তিস্কের মাঝে বিশাল তথ্যভান্ডার গড়তে সক্ষম হয়ে নিজেকে বড় মাপের জ্ঞানী মনে করি। কিন্তু তথ্য সংগ্রহ করা ও জ্ঞান বিনির্মাণ করা যে এক বিষয় নয়, তা আমরা উপলব্ধি করতে পারি না। আমরা সংগ্রহ করে বিশাল তথ্যের পাহাড় গড়তে পারি; তাকে কাজে লাগিয়ে একটু একটু করে জ্ঞান বিনির্মাণ কার্যক্রমে অগ্রসর হওয়া ও সে ক্ষেত্রে দক্ষতা অর্জনই যথার্থ জ্ঞানীর কাজ। প্রজ্ঞা হলো অর্জিত জ্ঞানকে নিজের উপলব্ধি ও অভিজ্ঞতায় শানিত করতে পারা এবং তার সুফলকে বাস্তব জীবনের সঙ্গে ইতিবাচকভাবে সামঞ্জস্য বিধানের সক্ষমতা অর্জন করতে পারা।\nআবার অন্যভাবে বলা যায়, প্রজ্ঞা হলো সেই জ্ঞান যে জ্ঞান কর্ষিত ও চর্চিত হয়েছে, কর্মে প্রতিফলিত হয়েছে এবং যার দ্বারা মানুষের মঙ্গল সাধিত হয়ে থাকে বা তার সঙ্গে মানুষের কল্যাণ সাধনের যোগসূত্র রয়েছে। প্রজ্ঞাবান অনেক সময় প্রয়োজনীয় তথ্যের অনুপস্থিতিতে নিজ যোগ্যতাবলে মানুষের কল্যাণে বিশেষ মুহূর্তে সঠিক ও উত্তম সিদ্ধান্ত নিতে পারে। একজন প্রজ্ঞাবানকে অবশ্যই জ্ঞানী হতে হয়; কেননা অর্জিত জ্ঞানই প্রজ্ঞাবানের মূল চালিকাশক্তি হয়ে কাজ করে। তবে একজন জ্ঞানী ব্যক্তি সব সময় প্রজ্ঞাবান নাও হতে পারেন।\nজ্ঞান পুঁথিগত বিদ্যা থেকে অর্জন করা সম্ভব। জ্ঞানের অভিজ্ঞতার আলোকে প্রজ্ঞা অনেকটা স্বয়ংক্রিয়ভাবেই মানুষ প্রাপ্ত হয়। গণিতের পরিভাষায় জ্ঞানকে প্রবাহ আর প্রজ্ঞাকে মজুদ (স্টক) ধারণা বিবেচনা করা যায়। জ্ঞানের ওপর ভিত্তি করেই প্রজ্ঞা অর্জনের পথে আমাদের অগ্রসর হতে হয়। মানুষের নিজস্ব চিন্তা-ভাবনার আলোকে কোনো কিছু নতুন করে তৈরি করাকে এবং কোনো বিষয়কে নতুনভাবে উপস্থাপন করার চিন্তাকে সৃজনশীলতা বলা যায়। যখন মানুষের কাজের মাধ্যমে নবতর কিছু সৃষ্টি হয় বা কোনো সমস্যা সমাধানের নতুন পথনির্দেশনা পাওয়া যায় কিংবা কোনো বিষয়ের নতুন গ্রহণযোগ্য ব্যাখ্যা প্রদানের সক্ষমতা পরিলক্ষিত হয়, তখন ওইসব গুণাবলিসম্পন্ন মানুষদের সৃজনশীল মানুষ বলা হয়। সাধারণভাবে আমরা কবি, সাহিত্যিক ও শিল্পীদের সৃজনশীল মানুষ বিবেচনা করে থাকি। তবে সৃজনশীল হওয়ার জন্য মানুষের মাঝে ওই শৈল্পিক গুণ থাকতেই হবে এমনটা নয়। সৃজনশীলতা কয়েক ধরনের হতে পারে। যেমন উদ্ভাবনী সৃজনশীলতা, কারিগরি সৃজনশীলতা, সংযোগকারী সৃজনশীলতা ও বিশ্নেষণধর্মী সৃজনশীলতা। সৃজনশীল ব্যক্তি বিরামহীনভাবে কাজ করেন না বরং কাজ সৃষ্টি করে তথা নতুন কাজ আবিস্কার করে অন্যদের শিখিয়ে থাকেন। আমরা আরও বিভ্রান্ত হই এমনটি ভেবে যে, অন্যের সৃষ্টি করা বিষয়কে এক ধাপ এগিয়ে নেওয়া বা তার নতুন ব্যাখ্যা-বিশ্নেষণ করা কোনো সৃজনশীলতার পরিচয় বহন করে না। কিন্তু একদম শূন্য থেকে সৃষ্টি করার অর্থই যে সৃজনশীলতা নয়, আর মানুষের পক্ষে তা যে অসম্ভব কাজ- তা আমাদের বোধগম্য হয় না। সংগৃহীত তথ্য, অর্জিত জ্ঞান ও উপাদানকে কাজে লাগিয়ে কোনো ধারণা, সমাধান বা বস্তু তৈরি করাই প্রকৃতপক্ষে সৃজনশীলতা। ওই কাজটি করতে যারা সক্ষম তারাই প্রকৃতপক্ষে সৃজনশীল মানুষ।\nসৃজনশীল হতে হলে শূন্য থেকেই সবকিছু শুরু করতে হবে- এমনটা ভাবার কোনো কারণ নেই। গবেষণার জগতে কোনো বিষয়ে সিদ্ধান্তে উপনীত হতে হলে বা নিজের কোনো ভাবকে প্রতিষ্ঠিত করতে হলে ওই বিষয়ের কাছাকাছি অন্যান্য গবেষণালব্ধ সিদ্ধান্ত বা ভাবগুলোর সহায়তা গ্রহণ বা সমর্থনপুষ্ট হওয়ার নিয়ম বা রীতি আছে। সে ক্ষেত্রে সৃজনশীল কর্মের মর্যাদাহানি হয় না বরং তাতে সৃজনশীলতা পরিচর্যার নতুন সুযোগ সৃষ্টি হয়ে তা আরও মর্যাদাপূর্ণ হয়ে উঠতে পারে। আমাদের বিদ্যাদাতা ও বিদ্যাগ্রহীতাদের গভীরভাবে ভাবনা ভাবার মনে হয় সময় হয়েছে, আমাদের অবস্থান কোথায়। আমরা কি কেবল তথ্য আদান-প্রদানের মধ্যেই সীমাবদ্ধ থাকব? আমরা কি চিন্তাশীল মানুষের আসনে আসীন হয়ে জ্ঞান বিনির্মাণে ব্যাপৃত হতে পেরেছি? প্রজ্ঞা-সৃজনশীলতা পরিচর্যার ক্ষেত্রে আমরা কতটা পথ অতিক্রম করতে পেরেছি? লক্ষ প্রদীপ জ্বালাতে হলে, বিশ্ব জগৎকে টলাতে হলে আমাদের বিচরণ ক্ষেত্রটি কোথায় এবং কেমন হওয়া উচিত? এসব নিশ্চয়ই চিন্তাশীল গুণীজনের চিন্তার বিষয়।\nবিষয় : সমাজ ড. মো. মোস্তাফিজার রহমান\nশিক্ষাপ্রতিষ্ঠানের নতুন শপথবাক্য মুক্তিযুদ্ধের চেতনাবিরোধী: আ স ম রব


ফরিদগঞ্জে হিন্দু সম্প্রদায়ের সাথে ড. শামছুল হক ভূইঁয়া এমপি’র মতবিনিময় – Crime Action 24\nHome / রাজনীতি / ফরিদগঞ্জে হিন্দু সম্প্রদায়ের সাথে ড. শামছুল হক ভূইঁয়া এমপি’র মতবিনিময়\nফরিদগঞ্জে হিন্দু সম্প্রদায়ের সাথে ড. শামছুল হক ভূইঁয়া এমপি’র মতবিনিময়\nin রাজনীতি November 8, 2018\t0 56 Views\nফরিদগঞ্জে হিন্দু সম্প্রদায়ের সাথে মতবিনিময় করেছেন আ’লীগের জাতীয় পরিষদের সদস্য ড. মোহাম্মদ শামছুল হক ভূইঁয়া এমপি। শুক্রবার বিকেলে উপজেলার ৭নং পাইকপাড়া উত্তর ইউনিয়নের সরকার বাড়িতে উক্ত মতবিনিময় সভা অনুষ্ঠিত হয়েছে।\nইউনিয়ন আ’লীগের সভাপতি ও ইউপি চেয়ারম্যান আলী আক্কাছ ভূইঁয়ার সভাপতিত্বে ও সাধারণ সম্পাদক পি এম আক্তারের পরিচালনায় অতিথি হিসেবে বক্তব্য রাখেন, উপজেলা আওয়ামীলীগের সভাপতি মুক্তিযোদ্ধা আবুল খায়ের পাটওয়ারী, উপজেলা চেয়ারম্যান আবু সাহেদ সরকার, চাঁদপুর জেলা আ’লীগের সাংগঠনিক সম্পাদক অ্যাড. মজিবুর রহমান, জেলা হিন্দু-বৌদ্ধ-খ্রীষ্টান ঐক্য পরিষদ সাধারণ সম্পাদক অ্যাড. রনজিত রায় চৌধুরী, কেন্দ্রীয় পূজা উদযাপন পরিষদের সদস্য বিবি দাস,\nফরিদগঞ্জ উপজেলা ভাইস চেয়ারম্যান ওয়াহিদুর রহমান রানা, ভাইস চেয়ারম্যান রিনা নাসরিন, উপজেলা আ’লীগের যুগ্ম সম্পাদক আলমগীর হোসেন, উপজেলা যুবলীগের আহ্বায়ক বিল্লাল হোসেন, সি.যুগ্ম আহ্বায়ক সফিকুর রহমান, মহিউদ্দিন ভূইঁয়া ইরান, উপজেলা ছাত্রলীগের সভাপতি মাহবুব আলম সোহাগ, উপজেলা স্বেচ্ছাসেবকলীগের সাধারণ সম্পাদক কাউছারুল আলম কামরুল, উপজেলা পূজা উদযাপন পরিষদের সভাপতি হিতেশ শর্মা, সম্পাদক লিটন কুমার দাস,আ’লীগ নেতা এড. হুমায়ুন কবির।\nPrevious: গণস্বাস্থ্যের হামলার ঘটনায় জাফরুল্লাহসহ ৬১ জনের নামে মামলা\nNext: আশুলিয়ায় চোরাই পিকআপসহ ৩৪ লাখ টাকার মালামাল উদ্ধার, আটক ১


পাখিদের শত্রু মোবাইল ফোন! | কিশোরগঞ্জ ডট কম\nবর্তমান যুগে নিত্যদিনের যোগাযোগের প্রধান মাধ্যম হয়ে উঠেছে মোবাইল ফোন। মোবাইল ফোন ছাড়া দিনযাপনের কথা এখন ভাবাও যায় না। এই প্রযুক্তি পণ্যটি দিন দিন মানুষের বন্ধু হয়ে উঠলেও লোকচক্ষুর অন্তরালেই প্রকৃতিজুড়ে ছড়িয়ে পড়েছে এর বিভীষিকা। হারিয়ে যাচ্ছে চেনা পাখি, কীটপতঙ্গ, মরে যাচ্ছে গাছ-গাছালি। আর এর প্রধানতম কারণ মোবাইল টাওয়ার থেকে নির্গত তড়িৎ চুম্বকীয় বিকিরণ। সম্প্রতি বিজ্ঞানীদের গবেষণায় এসব তথ্য উঠে এসেছে।\nবিস্তারিত বর্ণনার আগে নিজেরাই একবার মনে করুন তো, বাড়ির চারপাশে বা এলাকায় আগে যত মৌমাছি, চড়ুই পাখি, বুলবুলি, শালিক, টুনটুনি, ময়না, টিয়া, সারস, ব্যাঙ, চামচিকাসহ হরেক রকম প্রাণী ও কীটপতঙ্গ দেখতে পেতেন; এখনো কি তাদের তেমন ব্যাপক সংখ্যায় দেখা যায়? উত্তরে বেশির ভাগই বলবেন ‘না’। নগরায়ণ, কীটনাশকের ব্যবহার, বিষাক্ত বর্জ্য ইত্যাদির প্রভাবে এগুলোর সংখ্যা দিন দিন কমছে- এমনটাই এত দিন বলতেন পরিবেশবিদরা।\nকিন্তু সাম্প্রতিক এক সমীক্ষায় ভারতের কিছু বিশেষজ্ঞ জানিয়েছেন, এসব নিত্য চেনা পাখি ও কীটপতঙ্গ কমে যাওয়ার আরেকটি বড় কারণ হচ্ছে, প্রতিটি এলাকায় যোগাযোগ প্রযুক্তির জন্য ব্যবহার করা টাওয়ার থেকে নির্গত চুম্বকীয় বিকিরণ। এসব টাওয়ার থেকে প্রতি মুহূর্তে তৈরি হচ্ছে বেতার তরঙ্গ। এসব তরঙ্গ এক হয়ে বায়ুমণ্ডলে একটি তড়িৎ-চৌম্বক ক্ষেত্র তৈরি করে। এই বিকিরণকে গবেষকরা বলছেন, মানবসৃষ্ট নবতম দূষণ। যেহেতু, বর্তমানে যোগাযোগ প্রযুক্তির জন্য মোবাইলের টাওয়ারই বেশি নির্মিত হচ্ছে, সে জন্য দোষটা বেশি করে চাপছে এই প্রযুক্তি পণ্যটির ওপরই।\nগবেষকরা জানান, বেতার তড়িৎ-চৌম্বক ক্ষেত্রটির ভেতর দিয়ে উড়ে যাওয়ার সময় পাখির শরীর ও মস্তিষ্কে এর সরাসরি প্রভাব পড়ে। এ ছাড়া ওই চৌম্বক ক্ষেত্রের ভেতর বাসা বোনা পাখির ডিম পাড়তে সমস্যা হয়, ডিম পাড়লেও ছানা ফোটে না। মৌমাছিরা চুম্বকীয় এলাকায় উড়ে গেলে ভুলে যায় কোথায় ছিল তার মৌচাক, দিগভ্রান্ত হয়ে উড়ে যায় অন্যদিকে এবং আর চাকে ফিরতে পারে না।\nবিশেষজ্ঞরা জানান, ওই বিকিরণের কারণে বদলে যাচ্ছে পশু-পাখি-পতঙ্গকুলের আচরণ, প্রভাব পড়ছে তাদের প্রজননেও। ফলে দ্রুত কমছে এদের সংখ্যা।ভারতীয় গবেষকরা এ জন্য আদর্শ উদাহরণ হিসেবে বেছে নেন অতি পরিচিত চড়ুই পাখিকে। তাঁরা সমীক্ষা চালিয়ে দেখেন, মোবাইল টাওয়ার যত বেড়েছে, তত কমেছে চড়ুইয়ের সংখ্যা। এ ছাড়া, গবেষকরা ৫০টি চড়ুইয়ের ডিম পরীক্ষামূলকভাবে ৩০ মিনিট ধরে তড়িৎ-চুম্বকীয় বিকিরণের মধ্যে রেখে দেখেছেন, এর সবই নষ্ট হয়ে গেছে!\nজানা গেছে, পাশ্চাত্যেও একইভাবে হারিয়ে গেছে চড়ুইয়ের দল। ওই সমীক্ষায় বলা হয়, ১৯৯৪-এ লন্ডন শহরে যত চড়ুই ছিল, মোবাইল ফোন টাওয়ারের দাপটে এখন তার ৭৫ শতাংশ উধাও! একইভাবে স্পেনের ভালাডোলিড শহর থেকে হারিয়ে যাচ্ছে সারস। সারা বিশ্বে বিপন্ন হয়ে পড়েছে ময়না, টিয়া, দোয়েল, শালিক, টুনটুনিসহ পাখির প্রায় সব প্রজাতি।\nগবেষকদের মতে, মোবাইল টাওয়ারের বিকিরণের কারণে অস্তিত্বের সংকটে পড়েছে প্রায় সব ধরনের পতঙ্গও। এর প্রভাব হতে পারে সুদূরপ্রসারী। কৃষি উৎপাদনে সরাসরি এর নেতিবাচক প্রভাব পড়ার আশঙ্কাও করেছেন তাঁরা। তবে অত ওপরে ওড়ে না বলে মশা-মাছির ওপর এর প্রভাব পড়ে না।\nNextসুনামগঞ্জের হাওর এলাকায় ৪৬ প্রজাতির মাছ বিলুপ্তির পথে


সিনহাকে ছুটিতে পাঠিয়েও আওয়ামী লীগে আতঙ্ক! – Analysis BD\nসিনহাকে ছুটিতে পাঠিয়েও আওয়ামী লীগে আতঙ্ক!\nঅবকাশকালীন ছুটি কাটিয়ে আদালতের এজলাসে আর বসা হলো না প্রধান বিচারপতি সুরেন্দ্র কুমার সিনহার। সাবেক বিচারপতি শামসুদ্দিন চৌধুরী মানিকের পরামর্শের আলোকেই প্রধান বিচারপতি এসকে সিনহাকে বাধ্যতামূলক ছুটি দিয়েছে সরকার। কিছু দিন আগে বিচারপতি মানিক একটি অনুষ্ঠানে বলেছিলেন, প্রধান বিচারপতিকে যেন আর আদালতে বসতে দেয়া না হয়। তিনি আদালতে বসতে পারলেই দুইটি কাজ করবে। একটি হলো ১৫৪ জন এমপিকে অবৈধ ঘোষণা করবে। দ্বিতীয় হলো তত্ত্বাবধায়ক সরকার ব্যবস্থা ফিরিয়ে আনবে।\nআর সরকারের কাছেও এ তথ্যটা ছিল যে, প্রধান বিচারপতি এসকে সিনহা ছুটির পর এজলাসে বসে প্রথম সপ্তাহেই বিনাভোটে নির্বাচিত ১৫৪ জনকে এমপিকে অবৈধ ঘোষণা করবেন। তাই ছুটি শেষে এজলাসে বসার আগেই তাকে বাধ্যতামূলক ছুটি দিয়েছে সরকার।\nঅ্যানালাইসিস বিডির অনুসন্ধানে জানা গেছে, সরকারের একটা পক্ষ মনে করছে প্রধান বিচারপতিকে বাধ্যতামূলক ছুটিতে পাঠানোর কারণে বিপদ কেটে গেছে। সংসদ ভেঙ্গে যাওয়ার যে ভয়টা ছিল সেটা আর নেই। এখন নিশ্চিন্তেই মেয়াদের বাকি সময়টাও পার করা যাবে।\nতবে, সরকারের বড় একটা অংশ এখনও চরম অস্বস্তি ও ভয়-আতঙ্কের মধ্যে আছে। তারা মনে করছেন, সংবিধানের ষোড়শ সংশোধনী বাতিলের রায়ে প্রধান বিচারপতি এসকে সিনহা রাষ্ট্রের সামগ্রীক বিষয়ের ওপর যে পর্যবেক্ষণ দিয়েছেন সেটা তার মাথা থেকে আসেনি। পরিকল্পিতভাবেই তিনি সরকারের বিগত ৯ বছরের সকল ব্যর্থতা রায়ের পর্যবেক্ষণে তুলে ধরেছেন। এর পেছনে অন্যকোনো শক্তির হাত রয়েছে। বিশেষ করে ভারতের গোয়েন্দা সংস্থা ‘র’ এবং সরকারের ভেতর থেকেই একটি অংশ জড়িত আছে।\nতাদের মতে, প্রধান বিচারপতি ছিলেন দাবার গুটি। শুধু তাকে চাপ প্রয়োগ করে ছুটিতে পাঠানোর মাধ্যমেই সংকট কেটে যাবে না। তাকে মাঠে নামিয়ে যারা পেছন থেকে খেলছে তারাতো আর মরে যায়নি। তাদের খেলা বন্ধ হয়নি। প্রধান বিচারপতিকে চাপ প্রয়োগ করে ছুটিতে পাঠানোর কারণে তারা এখন প্রতিশোধের নেশায় মেতে উঠবে। সংসদ ভেঙ্গে গেলে আওয়ামী লীগের যে ক্ষতি হওয়ার সম্ভাবনা ছিল, তারা এখন এরচেয়ে আরও বেশি ক্ষতি করতে পারে। যার খেসারত হয়তোবা দলকে আরও কয়েক যুগ দিতে হতে পারে।\n‘আমি ২০ দিন ছিলাম, মির্জা ফখরুল গেলেন মাত্র একদিন’


কৈলাস বলচাঁদ (তামিল: கைலாசம் பாலசந்தர், প্রতিবর্ণী. কাইলাসাম বালাচান্দার, ৯ জুলাই ১৯৩০ - ২৩ ডিসেম্বর ২০১৪) বা সংক্ষেপে কে. বলচাঁদ নামেই বেশি পরিচিত ছিলেন একজন ভারতীয় তামিল চলচ্চিত্র নির্মাতা। তিনি তামিল চলচ্চিত্র জগতে ষাট ও সত্তরের দশকে কালজয়ী চলচ্চিত্র বানিয়েছেন। তার পরিচালিত প্রথম চলচ্চিত্র ছিলো নীরকুমিড়ি (১৯৬৫)। তামিল ভাষা ছাড়াও তিনি তেলেগু, মালয়ালাম, কন্নড় এবং হিন্দি ভাষার চলচ্চিত্রও বানিয়েছিলেন। তামিল চলচ্চিত্র শিল্পের মহানায়ক রজনীকান্ত এবং কমল হাসান বলচাঁদের সাহায্যেই উপরে ওঠেন। এছাড়া বলচাঁদ শরৎ বাবু, নাগেশ, সুজাতা, জয়া প্রদা, নছর, জয়াসুধা এবং সরিতাকেও অভিনয় জগতে ভালো নাম কামানোর ব্যবস্থা করেছিলেন। বলচাঁদ মোট নয়টি জাতীয় চলচ্চিত্র পুরস্কার এবং ১৩টি ফিল্মফেয়ার পুরস্কার দক্ষিণ জিতেছিলেন। তাকে ১৯৮৭ সালে পদ্মশ্রী পুরস্কারে ভূষিত করা হয়েছিলো। তিনি কিছু টেলিভিশন ধারাবাহিকও বানিয়েছিলেন।\n'https://bn.wikipedia.org/w/index.php?title=কে._বালাচন্দর&oldid=5288328' থেকে আনীত\n১৫:৪৩, ২৭ জুলাই ২০২১ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১৫:৪৩টার সময়, ২৭ জুলাই ২০২১ তারিখে।


হোয়াটসঅ্যাপ ব্যবহারকারীদের জন্য মহাসংকট, আপনার গতিবিধির ওপর নজর রাখছে এই অ্যাপ - Techpingo\nHome সাইবার সুরক্ষা\nহোয়াটসঅ্যাপ ব্যবহারকারীদের জন্য মহাসংকট, আপনার গতিবিধির ওপর নজর রাখছে এই অ্যাপ\nবর্তমান যুগে সাইবার থ্রেট ও সাইবার অ্যাটাক মানব জীবনের এক অন্যতম প্রধান অভিশাপ। সাধারণ মানুষ থেকে শুরু করে বড় বড় সেলিব্রেটিদের ব্যক্তিগত তথ্য চুরি যাওয়ার জন্য বিপদে পড়তে হয় প্রায় নিয়মিত। তাই জনপ্রিয় সোশ্যাল নেটওয়ার্কিং সাইট ফেসবুক অধিকৃত হোয়াটসঅ্যাপ তাদের ব্যবহারকারীদের নিরাপত্তা দিকে চোখ রাখছে। তারা ব্যবহারকারীদের চ্যাট নিরাপদ করতে এন্ড টু এন্ড এনক্রিপশন ব্যবস্থা নিয়েছে যা ব্যক্তিগত তথ্য চুরি যাওয়ার সম্ভাবনা প্রায় বন্ধই করে দিয়েছে। কিন্তু এত সাবধানতার পরেও সম্প্রতি জানা গেছে কিছু ”Stalkerware” অ্যাপ আপনার মোবাইলে থেকে আপনার হোয়াটসঅ্যাপ ডাটা ট্রাক করতে পারছে। আসুন ক্ষতিকারক অ্যাপগুলি সমন্ধে ও তার থেকে বাঁচার উপায় জেনে নিন:\nরিপোর্ট অনুযায়ী, ”Stalkerware” অ্যাপগুলি ব্যবহারকারীরা কখন অনলাইনে আছে বা কখন ফোন বন্ধ করে রেখেছে ইত্যাদি সমস্ত তথ্য দিতে পারে। সাধারণভাবে ভাবতে গেলে এই তথ্য কোন কাজের না। কিন্তু দীর্ঘদিন ধরে একটি ব্যক্তির অনলাইন থাকার টাইম ও ফোন বন্ধ করার টাইম জানতে পারলে, তার দৈনন্দিন গতিবিধি সম্বন্ধে ধারণা করে নেওয়া যায়। তাই এই অ্যাপগুলি আপনার ফোনে থাকা মানে আপনারই সর্বনাশ। এই সমস্ত অ্যাপগুলি খুব সহজেই গুগোল প্লে স্টোর ও সেই সাথে অ্যাপেল প্লে ষ্টোরেও উপলব্ধ। আপনি জানলে অবাক হবেন, এরকম ক্ষতিকারক অ্যাপ একটা নয়, গুগোল প্লে স্টোর ও অ্যাপেল প্লে স্টোরে ডজন ডজন পাওয়া যায়।\n”Stalkerware” অ্যাপগুলি হোয়াটসঅ্যাপ ব্যবহারকারীর ব্যক্তিগত চ্যাট বা কল রেকর্ড ইত্যাদি চুরি করতে পারেনা। এগুলি সাধারনত হোয়াটসঅ্যাপের অনলাইন সিগনালিং ফিচারকে ব্যবহার করে কোন ব্যক্তি কখনো অনলাইনে আছে বা অফলাইন আছে সেই সম্বন্ধে সমস্ত তথ্য দেয়। সেই সাথে কোন ব্যক্তি এক এর মাধ্যমে কারো সাথে কথা বলছে নাকি বা কয়েকজনের অ্যাক্টিভিটি তুলনা করে কার সাথে কথা বলছে, সেও জানিয়ে দেয়। এই অ্যাপগুলি ব্যবহারকারী মজার জন্য ডাউনলোড করলেও, অন্তরালে এগুলি ব্যবহারকারীর ক্ষতি ডেকে আনছে।\nহোয়াটসঅ্যাপ এর পক্ষ থেকে জানানো হয়েছে তাদের Anti Abusive ফিচার ইতিমধ্যেই ব্যবহারকারীদের ব্যক্তিগত তথ্য যেমন প্রোফাইল পিকচার, লাস্ট সিন ইত্যাদি বন্ধ করে রাখার অপশন দেয়। এছাড়াও, এই ফিচার এরইমধ্যে বেশকিছু ক্ষতিকারক অ্যাপকে ব্লক করতে পেরেছে। ভবিষ্যতেও কোম্পানি এরকম ক্ষতিকারক অ্যাপের খোঁজ পেলে সেগুলিকে ব্লক করে দেবে। তাছাড়াও, হোয়াটসঅ্যাপ গুগোলকে প্লে স্টোর থেকে ”Stalkerware” অ্যাপ ব্যান করে দেওয়ার অনুরোধ জানিয়েছে। প্রসঙ্গত, প্লে স্টোরও ব্যবহারকারীদের নিরাপত্তার স্বার্থে যত সম্ভব অপ্রয়োজনীয় ও ক্ষতিকারক অ্যাপগুলি ডিলিট করে দেওয়ার কাজে লেগে পরেছে। আপনি যদি এই সমস্ত সমস্যা থেকে দূরে থাকতে চান, তাহলে অবশ্যই আপনার স্মার্টফোন থেকে ”Stalkerware” অ্যাপগুলি তাড়াতাড়ি আনইন্সটল করুন।\nwhatsapp cyber security failure\nWhatsApp stalkerware app\nPrevious articleXiaomi লঞ্চ করলো স্মার্ট টয়লেট, জানুন দাম ও স্পেসিফিকেশন\nNext articleশুরু হয়ে গেল ৬৪ mp এর ক্যামেরা যুক্ত ফোন Nokia 8.3 5G এর সেল, জানুন বিস্তারিত\nটেক নিউজSohel Bhattacharya - May 9, 2021 0\nভ্যাকসিনের নামে চলছে প্রতারণা, কীভাবে থাকবেন সতর্ক? জেনে নিন বিস্তারে\nপ্রতি দিনই করোনা আক্রান্তের সংখ্যায় নতুন রেকর্ড গড়ছে দেশ। এমন অবস্থায় টিকাকরণ নিয়ে দেশে দেখা গিয়েছে হাহাকার। কেউ রেজিস্ট্রেশনের সময় স্লট পাচ্ছেন না, আবার...\nটেক নিউজSohel Bhattacharya - April 23, 2021 0\nভুল করে গোলাপি Whatsapp ডাউনলোড করে ফেলেছেন? জেনে নিন বাঁচার উপায়\nজনপ্রিয় মেসেজিং প্ল্যাটফর্ম Whatsapp এর Pink Scam কাণ্ডে বেশ কিছু দিন ধরেই তোলপাড় হয়ে উঠেছে গোটা নেট দুনিয়া। এমন অবস্থায় ভয়ংকর এই ভাইরাস দাবি...\nটেক নিউজSohel Bhattacharya - April 22, 2021 0\nকেন্দ্র থেকে দেওয়া হচ্ছে ফ্রি ডেটা, জানুন এই বিষয়ে কি বলছে COAI\nকরোনা ভাইরাস পরিস্থিতিতে চলছে অনলাইন ক্লাস। সেই কারণে দশ কোটি পড়ুয়াকে ফ্রি ডেটা দিচ্ছে কেন্দ্রীয় সরকার। পাবেন মেসেজ ফরোয়ার্ড করলেই। এমনই এক মেসেজকে ঘুরতে...


৪ আষাঢ় ১৪২৬, সোমবার ১৭ জুন ২০১৯, ৯:৫৬ পূর্বাহ্ণ\n০৬ জানুয়ারি ২০১৯ রবিবার, ১১:৩৬ পিএম\nখুলনা: একাদশ সংসদ নির্বাচনে নিরঙ্কুশ জয় লাভ করেছে ক্ষমতাসীন আওয়ামী লীগ। নবনির্বাচিত সংসদ সদস্যরাও শপথ নিয়েছেন। আগামীকাল সোমবার নতুন মন্ত্রিসভা শপথ নেবে। এবার আলোচনায় উঠে আসছে সংসদে সংরক্ষিত আসনে কারা হচ্ছেন নারী সংসদ সদস্য?\nসংরক্ষিত ৫০টি নারী আসনের মধ্যে খুলনা ও বাগেরহাট দুই জেলা মিলে আসন নম্বর হচ্ছে ১১। এই আসনে প্রবীণদের পাশাপাশি নবীন নেতাদের নাম আলোচনা হচ্ছে বেশ জোরেশোরেই। সংশ্লিষ্টদের সাথে আলাপকালে বর্তমান সংসদসদস্যসহ কমপক্ষে ১১ নারী নিয়ে আলোচনা চলছে বেশ জোরেশোরেই।\nজানা গেছে, জাতীয় সংসদের সংরক্ষিত ৫০টি আসনের বিপরীতে প্রত্যেক জেলার একাধিক প্রার্থী মনোনয়ন প্রত্যাশী। একাধিক নারী নেত্রী সংরক্ষিত নারী আসনের মনোনয়ন প্রত্যাশী। জাতীয় সংসদের সংরক্ষিত আসন -১১ ( খুলনা- বাগেরহাট) অন্তত চার নারী নেত্রী সংরক্ষিত আসনের সংসদ সদস্য পদপ্রার্থী।\nতারা হলেন, বর্তমান সংসদ সদস্য চিতলমারী উপজেলার সাবেক চেয়ারম্যান কালিদাশ বড়ালের স্ত্রী হ্যাপী বড়াল, সাবেক সংসদ সদস্য নূর আফরোজ আলী, প্রধানমন্ত্রীর অর্থনেতিক বিষয়ক উপদেষ্টা ড. মশিউর রহমানের স্ত্রী রওশান আরা ইভা, আওয়ামী লীগ খুলনা মহানগর শাখার সাধারণ সম্পাদক সাবেক সংসদ সদস্য মিজানুর রহমান মিজানের বোন অ্যাডভোকেট সুলতানা রহমান শিল্পী, সাবেক ছাত্রলীগ নেতা আফরোজা জেসমিন বিথী, আফসানা হাসান ডেইজী, আফসানা ফেরদৌস কেকা, শামীম আরা বাদল, অধ্যাপিকা হোসনেয়ারা রুনু, অলোকা নন্দা দাশ, চৈতালী হালদার চৈতী ।\nআওয়ামী লীগ, মহিলা আওয়ামী ও অঙ্গসংগঠণের নেতাদের পক্ষ থেকে দীর্ঘদিন ধরে রাজপথের পরীক্ষিত নেত্রীদের মধ্যে থেকে নারী সংসদ সদস্য করার দাবি জানানো হয়েছে। মনোনয়ন প্রত্যাশীরাও বলছেন, তারা দীর্ঘদিন ধরে রাজপথের রাজনীতিতে আছেন। পরীক্ষিত নেত্রীদের দল মূল্যায়ন করলে তারা মনোনয়ন পাওয়ার বিষয়ে আশাবাদী।\nবাংলাদেশ ছাত্র লীগের সদস্য সাবেক সহ- সভাপতি চৈতালী হালদার চৈতী‘ বলেন। বঙ্গবন্ধুর আদর্শে নিজের জীবনকে পরিচালিত করে আসছি। দলের প্রধান শেখ হাসিনার দেশ গড়ার কাজে নিজেকে মাঠ পর্যায়ে কাজ করছি। মা শোভা রানী হালদার আওয়ামী লীগের রাজনীতির সাথে যুক্ত। তিনি ডুমুরিয়া উপজেলার সাবেক ভাইস চেয়ারম্যান ছিলেন বর্তমানে জেলা পরিষদের সদস্য। তিনি বলেন, দলের কাছে মনোনয়ন চাইব।\nএ বিষয়ে খুলনা -২ আসনের সাবেক সংসদ সদস্য মিজানুর রহমান মিজানের বোন অ্যাডভোকেট সুলতানা রহমান শিল্পী বলেন, ‘দীর্ঘদিন ধরে আওয়ামী লীগের রাজনীতির সঙ্গে জড়িত। রাজপথের আন্দোলন-সংগ্রামে সামনে থেকেছি। দশম জাতীয় সংসদ নির্বাচনে ভাই সংসদ সদস্য ছিলেন তাই দলের কাছে সংরক্ষিত আসনে মনোনয়ন চাইনি। এবার সংরক্ষিত আসনে মনোনয়ন চাইব। আশা করি, দল মূল্যায়ন করবে।’\nবর্তমান সংসদ সদস্য হ্যাপী বড়াল বলেন, দীর্ঘদিন ধরে আওয়ামী লীগের রাজনীতির সঙ্গে নিবিড়ভাবে জড়িত। দশম জাতীয় সংসদ নির্বাচনে জাতীয় সংসদের সংরক্ষিত আসনে দল আমাকে সংসদ সদস্য নির্বাচিত করে। এবারও সংরক্ষিত নারী সংসদ পদে আমি মনোনয়ন প্রত্যাশী। মনোনয়ন পাওয়ার ব্যাপারে আমি আশবাদী।’\nতবে বর্তমানে ১১ জনের নাম শোনা গেলেও তফশিল ঘোষণার পর প্রার্থীর সংখ্যা বাড়বে বলে আভাস পাওয়া গেছে। আওয়ামী লীগের সাবেক সংসদ সদস্য, সাবেক মন্ত্রী, প্রতিমন্ত্রী কিংবা আওয়ামী লীগের মনোনয়ন বঞ্চিত শীর্ষ নেতাদের পরিবারের সদস্যদের নারী প্রার্থী হওয়ার সম্ভাবনা রয়েছে।\nপ্রসঙ্গত: ২০১৪ সালের ৫ জানুয়ারি দশম জাতীয় সংসদ নির্বাচনে সংসদ গঠিত হওযার পর ১৯ মার্চ সংসদ সদস্যদের ভোটে ১৯ মার্চ ৫০ জন সদস্য নির্বাচিত হন। তারা ২২ মার্চ সংসদ সদস্য হিসেবে শপথ নেন। ২০১৭ সালের ৮ জুলাই জাতীয় সংসদ অধিবেশনে সংরক্ষিত এই ৫০টি পদ আরও ৫০ বছর বহাল রাখার সিদ্ধান্ত নেয়া হয়।